
M. TULLI CICERONIS 



STUDIIS RHETORICIS 



De M. Tulli Ciceronis 
studiis rhetoricis 



PROOEMIUM 

Historiam artis rhetoricae, diu neglectam, nunc iis 
qui antiquitatis studio tenentur maxime colendam esse 
doctissimi viri * arbitrantur. Nec mirum. Nam quo 
melius Graecorum Romanorumque litterae cognoscun- 
tur, eo magis perspicuum fit quantum apud antiquos 
ars rhetorica, vel ad conformanda, vel ad deformanda 
hominum ingenia valuerit. 

Inter antiquos vero scriptores qui de rhetorica libros 
ediderunt, magnum certe locum Cicero tenet. Non 
modo enim multa Graecorum praecepta servavit quae 
apud rhetores Graecos non leguntur et aliquid praeterea 
de suo contulit; sed etiam, ex omnibus qui de rhetorica 
scripserunt, solus est quem plurimum dicendo valuisse 
constet. Itaque eius rhetoricam doctrinam 2 perscrutari 
et, si fieri posset, illustrare non inutile duxi. Quid aliis 

1. V. g. Wilamowitz, Die griechische Literatur des Altertums, 
p. 101. 

2. De orationibus eius in altera thesi disputavi, quae inscribi- 
tur : Etudes sur le style des discours de Cic4ron. Paris, Hachette, 
1907. 



Vnr PROOEMIUM 

debuerit, quid ipse proprium ac suum attulerit, conatus 
sum investigare ; cumque de eius librorum fontibus 
audacissimae coniecturae factae sint, vera a falsis, ab 
incertis certa, quantum potui, distinxi. Quia autem ani- 
madverteram ne id quidem apud doctissimos constare 
quid de ipsa arte rhetorica Cicero sensisset, disputatio- 
nem de ea re praemisi. Tandem eius libros inter se 
comparavi, ut quatenus sententiam mutasset, appareret. 
Non sum nescius perdifficiles has quaestiones esse ; 
nec me eas ita absolvisse confido ut nihil iam supersit 
addendum. Vellem potius aliquid, quo doctiores ad 
maiora invenienda uti possent, in commune contuhsse. 

CAPUT I 

Quanti artem rhetoricam 
M. Tullius fecerit 

Cum de multis aliis difficile est scire quid M. TuUius 
senserit, tum de utilitate artis rhetoricae quam senten- 
tiam tenuerit non facile potest diiudicari. Itaque alii eum 
numquam vere dubitasse putant quin rhetorum praecepta 
ad pariendam aut perficiendam eloquentiam conduce- 
rent * ; alii vero libros de Oratore contra ipsam rhetori- 
cam scriptos esse ^^ Ciceronem rhetorum adversarium 
fuisse ^ contendunt. Quare conabor quae ei opinio fuerit 
investigare. 

§ 1. — Argumenta geueralia. 

Ac primum multa sunt quae significent Ciceronem 
permagni artem rhetoricam fecisse. Eam enim multis 

1. E. Havet, JStude sur la Rhetorique d^Aristote, p. 80-81. 

2. H. Goelzer, Dialogue des orateurs, Introduction, p. xliii : 
« Tidee que Giceron developpait avec tant de force et d'ortginalite 
« dans le de Oratore, k savoir que la vraie eloquence doit dedai- 
« gner la rhetorique ». 

3. (Giceron), « le plus redoutable adversaire des rheteurs ». 
(A. Sadous, De la rhetorique attribuee d Denys d'/Ialicarnasse, 
p. 22). « Ferner zieht Gicero in diesem WerVe/De Ora^ore^ ahnlich 
« wie Plato, scharf gegen die Hhetoren los ». (Zurek, Das Ideal 
« des Redners bei Plato and Cicero, p. 17). — Similiter A. Lieby, 
Quantum philosophiae studio ad augendam dicendi facultatem 
Cicero tribuerit, p. 31. 



2 CAPUt I. — QUANTl ARTEM RHETbRtCAM M. TULLIUS FECERlt 

libris explicavit. Libros de Inventione * refertos esse 
rhetorum praeceptis nemo est qui negare possit ; quae 
vero postea Cicero scripsit ab iisdem praeceptis minime 
aliena sunt. In Bruto partes artis rhetoricae variaque 
rhetorum effata non semel commemorat ; immo inter- 
dum nulla alia ratione ad laudandos vituperandosve 
oratores uti videtur nisi ut exquirat quid in inventione, 
dispositione, elocutione, memoria, actione valuerint ^. 
Exempla pauca afferam : 

Quibus enim ex quinque rebus constare dicitur, earum 
una quaeque est ars ipsa magna per sese. Brut., 6, 25. 

Ex hac Rutili narratione suspicari licet, cum duae sum- 
mae sint in oratore laudes, una subtiliter disputandi ad 
docendum, altera graviter agendi ad animos audientium 
permo^endos, multoque plus proficiat is qui inflammet 
iudicem quam ille qui doceat, elegantiam in Laelio, vim in 
Galba fuisse. Brut., 23, 89. 

Sed ei tamen unum illud habebant, dicendi opus elabora- 
tum ; idque cum constaret ex quinque notissimis partibus, 
nemo in aliqua parte earum omnino nihil poterat... Repe- 
riebat quid dici opus esset et quo modo praeparari et quo 
loco locariy memoriaque ea comprendebat Antonius, excel- 
lebat autem actione,.,; at Crassi magis nitebat oratio ^. 
Nec vero Sulpicio neque Cottae dicere possumus, neque 
cuiquam bono oratori, rem uUam ex illis quinque partibus 
plane atque omnino defuisse. Itaque in Curione hoc veris- 
sime iudicari potest, nulla re una magis oratorem commen- 
dari quam vei^borum splendore et copia. Nam, cum tardus 
in cogitando^ tum in struendo dissipatus fuit. Reliqua duo 
sunt, agere et meminisse ; in utroque cachinnos inridentium 
commovebat. Brut., 59, 214-60, 216. 



1. Sic arbitror, perspicuitatis causa, vocari posse eos libros quos 
non nego a Cicerone inscriptos esse rhetoricos. Cf : Haellinck, 
M. Tullium Ciceronem libros de inventione inscripsisse rhetoricos. 
Commentationes in honorem G. Studemund, p. 333-354. 

2. J. Martha (Brutus, Introduction, p. xxi-xxii) id recte ani- 
madvertit ; nulla tamen exempla protulit. Paucissima collegit 
Haenni, Die litterarische Kritik in Ciceros « Brutus », p. 9-11. 

3. Id est elocutio. 



§ 1. — ARGUMENTA GENERALIA 3 

Rem s>idebat acule, componebat diligenter, memoria 
valebat.^Expedita autem erat et perfacile currens oratio;,,, 
actio pauluni cum vitio vocis, tum etiam ineptiis claudica- 
bat. Brut., 63, 227. 

Ornari orationem Graeci putant, si verbo?'um immuta- 
tionibus utantur, quos appellant xpoirou;, et sententiarum 
orationisque formisy quae vocant <ix**<I^*'^* • ^^^ veri simile 
est quam sit in utroque genere et creber et distinctus Cato. 
Brut., 17, 69. 

Omnia ^eniebant Antonio ia mentem ; eaque suo quaeque 
loco,.. Erat memoria summa... In i^erbis et eligendis, neque 
id ipsum tam leporis^. causa quam ponderis, et conlocandis, 
et comprensione devkiciendis, nihil non ad rationem et 
tamquam ad artem dirigebat ; verum multo magis hoc idem 
in sententiarum ornamentis et conformationibus.,, Sx^iH^**^* 
enim quaevocantGraeci, ea maximeor/ia/i^oratorem... Sed 
cum haec magna in Antonio, tum actio singularis, quae si 
partienda esi in gestum atque vocem,,,, Brut., 37, 139-38, 
141. 

Haiec quidem in Bruto, quo in libro non tam ipsa ars 
dicendi explicatur quam Romanae eloquentiae historia 
narratur. In Partitionibus vero oratoriis nihil fere con- 
tinetur nisi rhetorum praecepta. In Oratore, Cicero 
minuti^i^^ms^ quaeque,^de eloTcirtione ac praesertim de 
numero oratorio persequitur, ceteras rhetoricae partes 
breviter attingit ^ Topica denique, quae ultimo aetatis 
anno conscripsit, clarius ceteris eius libris ostendunt 
quam suas fecerit locorum partitiones : quamquam enim 

1. Quoniam tria videnda suntkOratori, quid dicat, et quo quidque 
loco, et quo modo, dicenduM ompino est qfiiH sit optimum in sin- 
gulis. Or. 14, 43. lam^vero ea quae invenerit, qua diligentia conlo- 
cahit?... Atque in primis duabus dicendi partibus quaUs esset 
summatim breviterque descripsimus... Or. 15, 50. Cum autem et 
quid et quo loco dicat invenerit, illud est longe maximum : videre 
quonam modo. Or. 16, 51. Et quoniam coepi iam cumulatius hoc 
munus augere, quam a te postulatum est — tibi enim tantum de 
orationis genere quaerenti respondi etiam breviter de inveniendo 
et conlocando — ne nunc quidem solum de orationis modo dicam 
sed etiam de actionis : ita praetermissa para niilla erit, quando 
quidem de memoria nihil est hoc loco diceudum. Or. 17, 54. 

memoriter conscripta sunt, tamen permultas divisiones 
continent et quasi totam de inventione doctrinam. 

Nec in rhetoricis modo libris haec tradit, sed aliquando 
in aliis operibus quaedam rhetorica praecepta ita com- 
memorat ut significet ea sibi non inutilia videri : 

E quibus locis quasi thesauris argumenta depromerentur 
vestri (Stoici) ne suspicati quidem sunt, superiores (Peripa- 
tetici) autem artificio et via tradiderunt. Quae quidem ars 
efficit ne necesse sit isdem de rebus semper quasi dictata 
decantare neque a commentariolis suis discedere. Nam qui 
sciet ubi quidque positum sit, quaque eo veniat, is, etiamsi 
quid obrutum erit, poterit eruere semperque esse in dispu- 
tando suus. Quodetsi ingeniis magnis praediti quidam 
dicendi copiam sine ratione consequuntur, ars tamen est 
dux certior quam natura. Fin., 4, 4, 10. 

Ut in causis non semper utimur eodem statu (sic enim 
appellamus controversiarum genera)... Tusc. 3, 33, 79. Cf. 
de Div., 2, 26, 55 ; Fin., 4, 3, 6. 

In ipsis epistulis, cum graecas voces ad artem rheto- 
ricam pertinentes usurpat ^ tum ostendit a se artem 
illam non sperni. 

Accedit quod in Bruto, omnia aperiens quae ad elo- 
quentiam suam conformandam contulisse iudicat, se 
cum rhetoribus exerceri solitum esse narrat; et sicut 
suos iuris et philosophiae magistros enumerat, sic rhe- 
tores non omittit; quosdam ex eis honorifice laudat, 
Molonisque disciplinam sibi maxime profuisse confitetur. 

Moloni Rhodio dedimus operam et actori summo causa- 
rum et magistro. Brut., 89, 307 vel 90, 312 2. 

Eodem tamen tempore Athenis apud Demetrium Syrum 
veterem et non ignobilem dicendi magistrum studiose exer- 
ceri solebam, Post a me Asia tota peragrata est cum sum- 

1. Eas collegit G. Ammon, Bldtter fUr das hayer. Gj-mn. XXXIV, 
1898, p. 732-736. 

2. Cf. Brutus, ed. Martha, p. 225 ; Marx, ad Herennium, proleg., 
p. 161. 

mis quidem oratoribus <, quibuscum exercehar ipsis 
lubentibus, quorum erat princeps Menippus Stratonicen- 
sis, meo iudicio tota Asia illis temporibus disertissimus... 
Adsiduissime autem mecum fuit Dionysius Magnes ; erat 
etiam Aeschylus Cnidius, Adramyttenus Xenocles. Hi 
tum in Asia rhetorum principes numerabantur. Quibus 
non contentus, Rhodum veni, meque ad eumdem quem 
Romae audiveram Molonem applicavi, cum actorem in 
veris causis scriptoremque praestantem tum in notandis 
animadvertendisque vitiis et instituendo docendoque pru- 
dentissimum. Is dedit operam, si modo id consequi potuit, 
ut nimium redundantes nos et supra fluentes iuvenili qua- 
dam dicendi impunitate et licentia reprimeret, et quasi extra 
ripas diifluentis coerceret. Ita recepi me biennio post non 
modo exercitatior sed prope mutatus. Brut., 91, 315-316. 



§2. — Libri de Oratore num contra rhetores 

conscripti sint. 

Atfacile est ex libris de Oratore ^ multa colligere 
quae apertissime contra rhetores dicta videantur : 

Nec mihi opus est Graeco aliquo doctore qui mihi pervol- 
gata praecepta decantet cum ipse numquam forum, num- 
quam uUum iudicium aspexerit. De Or., 2, 18, 75. 

NuUum... nobis certamen cum istis esse debet. Tantum 
satis est intelligi ne hoc quidem eos consecutos, quod in 
tanto otio etiam sine hac forensi exercitatione eflicere potu- 
erunt, ut genera rerum discernerent, eaque paulo suptilius 
explicarent. De Or., 2, 32, 139. 

Quomodo nunc se istorum artes habent, pertimescendast 
multitudo causarum... De Or., 2, 32, 140. 

Omnes istos, me auctore, deridete atque contemnitey qui 
se horum, qui nunc ita appellantur^ rhetorum praeceptis 
omnem oratorum vim complexos esse arbitrantur, neque 
adhuc quam personam teneant aut quid profiteantur intelli- 
gere potuerunt. De Or., 3, 14, 54. 

Si satis esse putatis ea, quae isti scriptores artis docent, 

1. Graecos illos oratores (pTfiTope;) vere rhetores fuisse mani- 
festum est. 

2. De iis quae in Oratore (3, 12) leguntur, postea dicam (p. 20). 

discere,... ex ingenti quodam oratorem immensoque campo 
in exiguum sane gyrum compellitis. De Or., 3, 19, 70. 

Hos omnes qui artis rhetoricas ex^ponuni perridiculos. De 
Or., 3, 20, 75. 

IUud rursus ipsum quod tradunt isti, qui profitentur se 
dicendi magistros, non multum est maius quam illud vulgare 
ac forense. De Or., 3, 24, 92. 

Non est paucorum libellorum hoc munus ut ii qui scripse- 
runt de dicendi ratione arbitrantur. De Or., 3, 30, 121. 

Ille haud sane quem ad modum verba struat et inluminet 
a magistris istis requiret. De Or., 3, 31, 125. 

Ex quibus omnibus Cicero videri potest, tunc saltem 
cum libros de Oratore scripsit, artem rhetoricam spre- 
visse. Sed. praeterquam quod Partitiones Oratoriae 
eodem fere tempore compositae sunt ^ in ipsis iis de 
Oratore libris multa reperiuntur, quae Ciceronem a 
rhetorum sententiis non discessisse demonstrent. Nam 
ipsam rhetorum de arte dicendi doctrinam tradit, quin- 
que partes artis rhetoricae distinguit et tractat, agit 
de inventione ^, collocatione ^, elocutione ^, memoria ^, 
actione ^. Orationem, rhetorum more, partitur in exor- 
dium, narrationem, propositionem, argumentationem, 
perorationem^. Immo, cum virtutes elocutionis explicat, 
ea partitione utitur quam ante a rhetoribus tradi solere 
dixerat : 

Audieram etiam quae de orationis ipsius ornamentis tra- 
derentur : in quo praecipitur primum ut pure et Latine 
loquamur, deinde ui plane et dilucide, tum ut ornate^ post 

1. Quo tempore conscriptae sint Partitiones Oratoriae non una 
est omnium sententia. Certa tamen et firma puto esse argumenta 
quae attulit R. Hirzel, Der Dialog, I, p. 493, n. 4. 

2. De Or., 2, 24, 99-75, 306. 

3. De Or., 2, 7^, 307-81, 332. 

4. De Or., 3, 10, 37-55, 212. 

5. De Or,, 2, 85, 350-88, 360. 

6. De Or., 3, 56, 213-61, 227. 

7. De Or., 3, 10, 37-55, 212, Cf. 1, 31, 143. 

ad rerum dignitatem apte et quasi decore. De Or., 1, 32, 
144. Cf. 1, 31, 137 : non negabo me ista omnium communia 
et contrita praecepta didicisse. 

Quinam igitur dicendi est modus melior... quam ut Latine^ 
ui plane^ ut ornate, ut ad id quodcumque agetur apte con- 
gruenterque dicamus? De Or., 3, 10, 37. 

Faciles... partes eae fuerunt duae... Latine loquendi pla- 
neque dicendi. De Or., 3, 14, 52. 

Id est quod dico ornate, De Or., 3, 14, 53. 

Exposui fere ut potui quae maxime ad ornatum orationis 
pertinere arbitrabar. De Or., 3, 52, 199. 

Quoniam de ornatu omni orationis sunt omnes si non 
patefacti at certe commonstrati loci, nunc quid aptum sit, 
hoc est quid maxime deceat in oratione, videamus. De Or., 
3, 55, 210. 

Denique eum perfectum esse oratorem declarat qui in 
quinque artis rhetoricae partibus perfectionem assecutus 
sit atque absolutionem : 

Si quis universam et propriam oratoris vim definire com- 
plectique volt, is orator erit mea sententia hoc tam gravi 
dignus nomine qui, quaecumque res inciderit quae sit dic- 
tione explicanda, prudenter et composite et ornate et me^ 
moriter dicet cum quadam actionis etiam dignitate *. De Or., ' 
1, 15, 64. 



§3. — Num libri de Oratore contra « rhetores 

Latinos » scripti sint 

Ex iis igitur quae modo attulimus constat libros de 
Oratore non contra omnes rhetores neque contra ipsam 
rhetoricam esse scriptos -. Cum tamen negari non possit 

1. Quinque partes rhetoricae hic significari editores omnes in- 
tellegunt. Vide adnotationes quas adposuerunt Piderit-Harnecker, 
Sorof, Wilkins, Cima, Courbaud. 

2. Obici nequit de Or., 1, 29, 133: « Nostro more aliquando 
non rhetorico loquamur ». (Thomas. Morceaux ckoisis,... p..xii). 
Nam statim additur : « Minime vero, inquit Cotta ». Cottae deinde 
et Sulpicio Crassus obsequitur. Ceterum Crassus dixerat « Ser~ 
monem alio transferamus et nostro more aliquando non rhetorico 



8 CAPUT I. — QUANTI ARTEM RHETORICAM M. TULLIUS FECERIT 

aliquos saltem rhetores atque aliquam artem rhetoricam 
in iis reprehendi, quaerendum est quos homines aut 
quod genus rhetoricae Cicero vituperaverit. 

Libris de Oratore Latiiios rhetores, ac praecipue 
L. Plotium Gallnm, exagitari, Marx *, Hirzel 2, Norden ^, 
doctissimi viri, nuper contenderunt. Argumenta, quae 
pro hac sententia possunt afferri, quattuor sunt ^ : 

L — Praecipuas in dialogo partes agit Crassus a quo 
rhetores Latinos Roma pulsos esse constat. 

IL — Libri de Oratore editi sunt vix uno anno post- 
quam L. Plotius Gallus, rhetor latinus, Atratino Caelium, 
Ciceronis amicum, accusanti scripsit orationem. 

III. — In libris de Oratore non modo multa contra 
rhetores dicuntur sed etiam unus locus ^ invenitur in 
quo Crassus ostendit cur Latinos rhetores expulerit, 
non vero Graecos. 

IV. — Laudantur a Cicerone Graeci ; Graecos rhe- 
tores Latini ignorare aut despicere conabantur. 

Ilas tamen rationes fateor mihi non valde firmas videri. 






I. — Quod enim Crassus primas in dialogo partes 
agit mirum sane non est. Cum enim vellet Cicero ora- 
tores de eloquentia disputantes inducere, nullos alios 
aptiores eligere poterat quam Crassum et Antonium, 



loquamur », neque tam ab arte rhetorum quam ab ipsa eloquentia 
de qua loqui non solebat (Cf. de Or., 1, 21, 97 ; 1, 22, 99-100; 
1, 35, 163 ; 1, 47, 206 ; 2, 4, 15) sermonem avertere volebat. 

1. Ad Herennium libri IV. Prolegomena, p. 142. 

2. Der Dialog, I, p. 481. 

3. Die antike Kunstprosa, p. 222-224. 

4. Norden ibid. haec argumenta esse dicit; quae minus perspicue 
a ceteris proponuntur. 

5. De Or., 3, 24, 93-94. Cf. p. 10. 



§ 3. — NUM LIBRI DE ORATORE CONTR A (( RHETORES LATINOS » SCRIPTI 9 

quos tanti faciebat, quos tot laudibus cumulare solebat, 
quos denique ante se maximos fuisse censebat ^ Cur 
autem Crasso paulo ampliores partes tribuerit quam 
ipsi Antonio facile intellegitur. Notum enim erat Cras- 
sum litterarum et doctrinae plus attigisse quam Anto- 
nium ; curabat autem Cicero ne homines ita induceret 
loquentes ut qui eos nossent sermonem nimis a veritate 
alienum iudicarent ^, Praeterea similior erat Crassus 
Ciceroni, et facilius poterat eam eloquentiae formam ac 
speciem adumbrare quam ipse Cicero excellentem puta- 
bat. Crassus denique, ex omnibus Romanis oratoribus 
qui vita excesserant, eloquentissimus erat, et maxime 
idoneus qui confiteretur sibi deesse aliquid, alium ali- 
quem praediceret ingenio maiore praeditum, melioribus 
instructum disciplinis, tandem ad perfectam eloquentiam 
perventurum. 

II. — L. Plotium Gallum Ciceronis inimicum fuisse 
nullo argumento comprobatur. Exstat quidem in Sue- 
toni de rhetoribus libello, unum testimonium ex quo 
constat Caelium Atratino exprobrasse quod orationem 
dictante Plotio scripsisset : 

Hunc eundem (nam diutissime vixit) M. Caelius in ora- 
tione quam pro se de vi habuit significat dictasse Atratino, 
accusatori suo, actionem. Sueton. de rhet. 2. 

Qua irrisione non certo probatur vere dictatam esse 
Atratino a L. Plotio orationem. Ceterum etiam si hoc 
constaret, immo si L. Plotius ipse accusator Caeli 
fuisset, non posset inde concludi libros de Oratore 
contra istum Plotium scriptos esse. 

De ceteris rhetoribus Latinis — si qui tunc vivebant — 

1. Brut., 36, 138-44, 165; 47, 173; 50, 186; 59, 215 ; Or., 30, 
106 ; Div. Caec, 8, 25 ; Ver., 2, 78, 191, etc. 

2. De Or., 2, 2, 9 ; Att., 4, 16, 3, 

mirum silentium est ^ ; neque intellegere possum cur illi 
fingantur Ciceronis inimici fuisse, de quibus neque ipse 
Gicero, qui toties inimicorum suorum mentionem fecit, 
neque alii scriptores quicquam tradiderunt, quo simultas 
illa demonstraretur. 

III. — Gravius est illud argumentum ex iis ductum 
quae contra rhetores Latinos in libris de Oratore dicun- 
tur. At ex omnibus eorum librorum locis in quibus rhe- 
tores exagitantur, unus est in quo Latini rhetores 
nominentur. Qui locus est, ut fateor, gravissimus ; in 
eoque Tullius videtur aperte Latinos rhetores insec- 
tari : 

Rerum est silva magna, quam cum Graeci iam non tene- 
rent, ob eamque causam iuventus noslra dedisceret paene 
discendo, etiam Latini^ si dis placet, lioc biennio magistri 
dicendi exstiterunt ; quos ego censor edicto meo sustu- 
leram, non quo, ut nescio quos dicere aiebant, acui 
ingenia adulescentium nollem sed conlra ingenia obtundi 
nolui, corroborari impudentiam. Nam apud Graecos, cui- 
cuimodi essent, videbam tamen esse praeter hanc exercita- 
tionem linguae doctrinam aliquam et humanitatem dignam 
scientia : hos vero novos magistros nihil intelligebam posse 
docere nisi ut auderent ; quod etiam cum bonis rebus 
coniunctum per se ipsum est magnopere fugiendum. Hoc 
cum unum traderetur et cum impudentiae ludus esset, 
putavi esse censoris ne longius id serperet providere. De 
Or., 3, 24, 93-94. 

Sed animadvertendum est hunc solum locum librorum 
de Oratore contra rhetores Latinos afferri posse, plures 
vero contra rhetores Graecos : 

Gerendus est tibi mos adulescentibus, Crasse, qui non 
Graeci [alicuius] cotidianam loquacitatem sine usu neque 
ex scholis cantilenam requirunt. De Or., 1, 23, 105. 

Nec mihi opus est Graeco aliquo doctore qui mihi per- 

1. Paucissima quae sciuntur vide apud Krohnert, Die Anfdnge 
der Rhetorik hei den Romern, p. 21-22. 

volgata praeeepta decantet, cum ipse nunquam forum, 
nunquam ullum iudicium aspexerit. De Or., 2, 18, 75. 

Attentum monent Graeci ut principio faciamus iudicem 
et docilem : quae sunt utilia, sed non principii magis 
propria quam reliquarum partium. De Or., 2, 79, 323. 

Quare Coracem istum vestrum patiamur nos quidem 
pullos suos excludere in nido, qui evolent clamatores 
odiosi ac molesti^ Pamphilumque nescio quem sinamus in 
infulis tantam rem tanquam puerilis delicias aliquas depin- 
gere. De Or., 3, 21, 81. 

Verbi enim controversia iamdiu torquet Graeculos ho- 
mines, contentionis cupidiores quam veritatis. De Or., 1, 
11, 47. 

Quis enim est istorum Graecorum qui quemquam nostrum 
quicquam intellegere arbitretur? De Or., 2, 19, 77. 

IV. — Minime constat Graecos a rhetoribus Latinis 
despectos esse. Scimus quidem eura qui libros ad Heren- 
nium quattuor misit multa a Graecis surripuisse, fere 
nihil eis acceptum rettulisse. Sed de ceteris Latinis 
rhetoribus nihil nobis memoria traditum est unde similia 
concludere liceat. Giceronem vero ipsum, cum libros de 
Oratore scriberet, Graecis favere voluisse quis crcdat, 
cum tam acerbe eos modo audiverimus in iis libris 
irrisos ? 

Non igitur potius contra Latinos rhetores quam contra 
Graecos libri de Oratore scripti sunt. 

§ 4. — \um Graecorum instilutio oratoria 

vituperetur. 

At haec ipsa quae in Graecos acerbe dicta protulimus 
ad aliam quamdam sententiam nos perducere videntur, 
quam propugnavit Cima * : Ciceronem ostendere voluisse 

1. DelV Oratore libri tre, II, p. xix. Graecos a Cicerone vitupe- 
rari censet quoque vir doctissimus Ae. Thomas : « II y a en verite 
dans ce grand ouvrage de Ciceron quelqu'un de volontairement 

quantum praestaret oratoriae Graecorum institutioni 
Romana educatio. Quae interpretatio fortasse tenenda 
esset, nisi reperirentur quoque alii loci, in quibus Cicero 
se Graecis non adversari, aut etiam Graecorum doctri- 
nam rhetoricam Latine tradere aperte significat : 

Non quo illa contemnam quae Graeci dicendi artifices et 
doctores reliquerunt, sed quom illa pateant in promptuque 
sint omnibus, neque ea interpretatione mea aut ornatius 
explicari aut planius exprimi possint, dabis hanc veniam, 
mi frater... De Or., 1, 6, 23. 

Crassus heri, quom vos, Catule et Caesar, non adessetis, 
posuit breviter in artis distributione idem quod Graeci ple- 
rique posuerunt. De Or., 2, 10, 41. 

Non sum, inquit, nescius, Scaevola, ista inter Graecos 
dici et disceptari solere. De Or., 1, 11, 45. 

Haec... ab his philosophis quos tu maxime diligis, Catule, 
dicta sunt. De Or., 3, 49, 187. 

Tu vero, inquit Catulus, collegisti omnia ita divinitus, ut 
non a Graecis sumpsisse sed eos ipsos haec docere posse 
videare. De Or., 3, 61, 228. 



§ 5. — Quid Cicero a rhetorica abiudicet, 

quid ei tribuat. 

Cum igitur neque contra Latinos doctores pro Graecis, 
neque contra Graecos pro Latinis libri de Oratore scripti 
sint, exquirendum est quos tandem rhetores aut quod- 
nam genus artis rhetoricae Cicero vituperaverit. Guius 
quaestionis quanta sit difficultas non ignoro ; arbitror 
tamen omnia, quae maxime obscura et pugnantia in 
libris de Oratore reperiantur, inter se componi et quasi 
coagmentari posse, si singula, ex iis quae Cicero aperte 
declaravit, illustrentur. 



sacrifie : c*est le maitre grec et les livres qu'il a inspires; Crassus 
et Antoine et tous ne cessent de le railler. » (Giceron. Morceaux 
choisis,... p. XIII, cf. p. xi-xii). 

Artem rhetoricam inutilem esse nunquam Cicero dixit, 
sed eam solam^ sine ingenio, exercitatione ac praeser- 
tim sine rerum cognitione minime sufficere iudicat, In 
primis philosophiae studium, maxime Academicae, com- 
mendat, iuris, historiae, ceterarum rerum scientiain non 
neglegendam putat. Simul tamen artis rhetoricae prae- 
cepta oratori discenda, iis naturam adiuvari, ex iis 
veram utilitatem percipi ait, modo cum aliis magis 
necessariis coniungantur : 

Tum Antonius vehementer se assentire Crasso dixit, quod 
neque ita amplecteretur artem, ut ii solerent qui omnem 
nm dicendi in arte ponerent, neque rursus eam totam, 
sicut plerique philosophi facerent, repudiaret, Sed existimo, 
inquit, gratum te iis, Crasse, facturum, si ista exposueris, 
quae putas ad dicendum plus quam ipsam artem posse pro- 
desse. De Or., 1, 24, 110. 

Sic igitur, inquit, sentio, Crassus, naturam primum atque 
ingenium ad dicendum vim afTerre maximam ; neque vero 
istis, de quibus paulo ante dixit Antonius scriptoribus artis 
rationem dicendi et viam sed naturam defuisse. De Or., 1, 
25, 113. 

Quare ego tibi oratorem sic iam instituam, si potuero, ut 
quid eflicere possit ante perspiciam. Sit enim mihi tinctus 
litteriSy audierit aliquid, legerit, ista ipsa praecepta acce- 
perit; temptabo quid deceat, quid voce, quid viribus, quid 
spiritu, quid lingua efficere possit... De Or., 2, 20, 85. 

Ao/i negaho me ista omnium communia et contrita/?m^- 
cepta didicisse,,. De Or., 1, 31, 137 (Deinde Crassus 
praecepta maxime volgata artis rhetoricae enumerat : De 
Or., 1, 31, 137-32, 145). 

In his... fere rebus omnis istorum artificum doctrina 
versatur, quam ego si nihil dicam adiuvare. mentiar. Habet 
enim quaedam quasi ad commonendum oratorem, quo quid- 
que referat et quo intuens ab eo, quodcumque sibi propo- 
suerit, minus aberret. De Or., 1, 32, 145. 

Et exercitatio quaedam suscipienda vobis est. De Or., 1, 
32, 147. 

Quare confiteor equidem huius boni * naturam esse prin- 

1. Agitur de memoria. 



J 

cipem sicut earum rerum de quibus ante locutus sum ; sed 
haec ars tota dicendi^ sive artis imago quaedam el simili- 
tudo est, habet hanc viniy non ut totum aliquidy cuius in 
ingeniis nostris pars nulla sii^ pariat atque procreet, verum 
ut ea quae sunt orta iam in nobis et procreata, educet 
atque confirmet. De Or., 2, 87, 356. 

Illud autem est huius institutae scriptionis ac temporis, 
neminem eloquentia non modo sine dicendi doctrina sed ne 
sine omni quidem sapientia florere unquam et praestare 
potuisse. De Or., 2, 1, 5. 

Ac mea quidem sententia nemo poterit esse omni laude 
cumulatus orator, nisi erit omnium rerum magnarum atque 
artium scientiam consecutus. Et enim ex rerum cognitione 
ecflorescat et redundet oportet oratio ; quae nisi subest res ab 
oratore percepta et cognita, inanem quandam habet elocu- 
tionem et paene puerilem. De Or., 1, 6, 20; cf., 1, 5, 17 ; 3, 
35, 142-143. 

Omnes animorum motus, quos hominum generi rerum 
natura tribuit, penitus pernoscendi. De Or., 1, 5, 17; cf. 1, 
13, 56-57; 1, 14, 60; 1, 15, 68-69. 

Tenenda est praeterea omnis antiquitas exemplorumque 
vis, neque legum ac iuris civilis scientia neglegendast. De 
Or., 1, 5, 18; cf. 1, 36, 166-46, 203. 

Legendi etiam poetae, cognoscendae historiae, omnium 
bonarum artium doctores atque scriptores eligendi et per- 
volutandi. De Or., 1, 34, 158. 

Quae omnia cum iis quae Cicero in aliis libris scripsit 
optime congruunt, in quibus philosophiae, praesertim 
Academicae, iuris, historiae, aliarum rerum cognitio- 
nem cum arte rhetorica coniungendam declaravit ^ 

Ne ego, inquit, incautus qui cum Academico et eodem 
rhetore congredi conatus sum! Nam neque indisertum^ca- 
demicum pertimuissem, nec sine ista philosophia rhetorem 
quamvis eloquentem ; neque enim flumine conturbor inanium 
verborum, nec subtilitate sententiarum, si orationis est sic- 
citas. Nat. Deor., 2, 1, 1. 

Quoniam in utramque partem vobis licet disputare, hanc 

1. Cf. Boissier, La fin du Paganisme, I, p. 186 ; Courbaud, de 
Oratore, l, p. xvii : « Les regles sonl utiles mais d'une utilit^ 
restreinte. » 

polius sumas eamque facultatem disserendi, quam tibi 
a rhetoricis exercitationihus acceptam amplificavit Acade- 
miay potius huc conferas. Nat. Deor., 2, 67, 168. 

Cf. Part. Or., 23, 79; Or., 34, 119-120; Brut., 59, 214; 
67, 236-237 ; 70, 247 ; 43, 161 ; 45, 167 ; 93, 322 ; 47, 174. 
Qui omnes loci ab iis quos supra (p. 2-5), laudavimus 
seiungendi non sunt. 



§ 6. — Quos Cicero auctores et quani rationem 
rhetoricain sequendam essc arbitretur. 

Non de omnibus iis qui praecepta dicendi reliquerunt 
Cicero idem iudicat sed alios non magni facit, alios 
autem summis ornat laudibus. « Scriptoribus artis », * 
aequalibus suis, anteponit antiquiores quosdam, Isocra- 
tem, Aristotelem ; horum rationem oratoriam in libris de 
Oratore tradere conatur^. Velut in inventione rhetoribus 
iis qui, Hermagorae vestigia secuti, de singulis causa- 
rum generibus praecepta dabant praefert eos qui topica 
tradunt ad universum genus orationis pertinentia. Uti- 
lissimam iudicat exercitationem illam qua Aristoteles 
discipulos suos instituisse fertur ut de communi aliqua 
quaestione in utramque partem disputetur : id enim 
magni oratoris proprium esse ut a singulari ac definita 



1. « Scriptores artis » (auteurs de manuels) vocat Cicero eos qui 
de arte rhetorica libellos in adulescentibus erudiendis usurpandos 
conscribebant. Gf. de Or., 1, 25, 113; 3, 19, 70; Inv, 1, 11, 16. 
Thesaurus linguae Latinae, II, 672, 24-29. 

2. « Scripsi igitur Aristotelio more quem ad modum quidem 
volui, tres libros in disputatione ac dialogo de Oratore quos arbi- 
tror Lentulo tuo fore non inutilis ; abhorrent enim a communibus 
praeceptis atque omnem antiquorum et Aristoteliam et Isocrateam 
rationem oratoriam complectuntur. » Fam., 1, 9, 23. Nondum 
quaero unde Gicero doctrinam suam hauserit, utrum ex ipsorum 
« antiquorum » libris, an ex Academicorum Peripateticorumve, 
aequalium suorum. Tantum animadverto quid ipse de antiquis 
rhetoribus senserit. 

disputatione ad latiorem quamdam controversiam avocet 
orationem. 

Ipse Aristoteles qui haec maxime inlustravit... JDe Or., 2, 
10, 43. 

Aristoteles is, quem ego maxime admiror, posuit quos- 
dam locos, ex quibus omnis argumenti ratio non modo ad 
philosophorum disputationem sed etiam ad hanc orationem, 
qua in causis utimur, inveniretur; a quo quidem homine 
iam dudum, Antoni, nonaberrat oratio tua, De Or., 2, 36, 
152; cf. 2, 38, 160. 

Atque isti quidem qui docent, quom causas in plura 
genera secuerunt, singulis generihus argumentorum copias 
suggerunt. Quod etiam si ad instituendos adulescentulos 
magis aplum est, ut, simulac posita causa sit, habeant quo 
se referant, unde statim expedita possint argumenta depro- 
mere, tamen et tardi ingenii est rivulos consectari, fontis 
rerum non videre, etiam aetatis est ususque nostri a capite 
quod velimus arcessere et unde omnia manent videre. De 
Or., 2, 27, 117. Cf. Brut., 76, 263; 78, 271 <. 

Ac tibi sapienter monenti, Crasse, libenter adsentiemur, 
ut singularum causarum defensiones, quas solent magistri 
pueris tradere, relinquamus, aperiamus autem capita ea, 
unde omnis ad omnem et causam et orationem disputatio 
ducitur. De Or., 2, 30, 130. 

Hic illud videndum est, in quo summus est error istorum 
magistrorum, ad quos liberos nostros mittimus,.. Consti- 
tuunt enim in partiendis orationum modis duo genera cau- 
sarum : unum appellant inquo sine personis atque temporibus 
de universo genere quaeratur, alterum quod personis certis 
et temporibus definiatur, ignari omnis controversias ad 
unis^ersi generis vim et naturam referri,,. NuUa denique est 
causa in qua id quod in iudicium venit reorum personis ac 
non generum ipsorum universa dubitatione quaeratur. De 
Or., 2, 31, 133-134; cf. 2, 32, 140; 3, 30, 120-121. 

Haec quoque maxime illustrantur si cum iis compa- 
raiitur quae Cicero in aliis operibus scripsit. Locos 
enim unde non singularum causarum defensiones sed 
omnis ad omnem disputationem oratio duceretur, postea 

1. Gf. Thiele, Hermagoras, p. 84-86. 

commendare non destitit ^ Quaestiones quoque universi 
generis quae Qeaeig vocabantur ipse non modo in libris 
de Oratore sed etiam in posterioribus laudavit * ; in iis 
se exercuit ^ easque tanti aestimavit ut inde suum insti- 
tuendi genus fierotwrspov ipse appellaret : 

Cicero tuus nosterque summo studio est Paeoni sui rhe- 
toris. hominis, opinor, valde exercitati et boni. Sed nostrum 
instituendi genus esse paulo eruditius et Oexixa>Tepov * non 
ignoras. Quare neque ego impediri Ciceronis iter atque 
illam disciplinam volo, et ipse puer magis illo declamatorio 
genere duci et delectari videtur. In quo quoniam ipsi quoque 
fuimus, patiamur illum ire nostris itineribus ; eodem enim 
perventurum esse confidimus. Sed tamen, si nobiscum eum 
rus aliquo eduxerimus, in hanc nostram rationem consuetu- 
dinemque inducemus. Ad Quint, 3, 3, 4. 

Quam Ciceronis rationem si mente tenemus, intelle- 
gimus multa quae ab eo ad insectandos rhetores aut 
etiam ad ipsam rhetoricam irridendam dicta videantur 
non esse nisi contra artis scriptores recentiores pro 
antiquis conscripta. 

Unum tandem fortasse superest notandum : si quis 
velit veram TuIIi in libris de Oratore sententiam asse- 
qui ^, animadvertat diligentissime quos Cicero singula 



1. Or., 14, 46 ; Top., 2, 7-20, 78. 

2. Brut., 93, 322 ; Or., 14, 45-46; 36, 125-126. Gf. Moser, Para- 
doxa, Excursus I, p. 324-327. 

3. Att., 9, 4, 1-3 ; 9, 9, 1 ; Parad, prooem, 5 ; Quintil. 10, 5, 11. 
Cf. infra, p. 92-93. 

4. Hanc vocem quam Tyrrell (The Correspondence of Cicero, 
11, p. 161) perperam intellexit, Sihler (American Journal of Phi- 
lology, XXIII, 1902, p. 283-294). optime interpretatus est. Nec 
tamen Tyrrell in allera editione (IP, p. 187), errorem suum plane 
correxit : servavit enim haec omnino falsa : u a style of speaking 
more adapted for a judge than a jury, more addressed to the 
reason than to the feelings ». 

5. Quam difficile id sit, ostendunt diversissimae doctorum 
hominum senlentiae. Celerum e Crassi et Antoni sermonibus, Cice- 
ronis ipsius opiniones vix quisquam, ralione et via exquirere. 

dicentes fecerit, quae ab altero afSrmata, ab altero 
negentur, quae primo negata postea concedantur. 
Memoria quoque tenendum est, quod ante monuimus, 
Ciceronem id egisse ut quam minime a veritate disce- 
deret * . Timebat enim ne a multis reprehenderetur si ea 
Crassum Antoniumque dicentes induceret quae ab iis 
semper ignorata fuisse constaret ; notum autem erat 
omnibus neutrum Graecis disciplinis voluisse imbutum 
videri ^, Crassum edixisse ut rhetores Latini ex Urbe 
pellerentur ^. Itaque non nulla ex iis quae in dialogo 
dicta fingit idcirco ponuntur ut veritas servata videatur. 
Facilius vero Ciceronis sententia ex prooemiis ^, in 
quibus ipse loquitur, intellegi potest. 

conatus est. Brevissime quaestionem hanc absolverunt qui libros 
de Oratore his temporibus ediderunt. Diligentissime vero unus 
mihi videtur eam rem investigasse B. A. Nauta, in libello qui ins- 
cribitur : Responsio ad quaestionem... ex iis quae in lihris de 
Oratore a Crasso, Antonio, Caesare, aliis de eloquentia dispu- 
tantur, ipsius efficiatur Ciceronis de perfecto oratore sententia. 
Nec spernenda quae breviter et acute notavit Munscher in libello 
qui inscribitur Disputatur de eo loco .., p. -3-4. 

1. Non de Ser. Galbae aut C. Carbonis eloquentia scribo aliquid, 
in quo liceat mihi fingere, si quid velim, nullius memoria iam me 
refellente, sed edo haec iis cognoscenda qui eos ipsos, de quibus 
loquor, saepe audierunt ; ut duos summos viros iis qui neutrum 
illorum viderint, eorum quibus ambo illi oratores cogniti sint, 
vivorum et praesentium memoria teste, commendemus. De Or., 2, 
2, 9. Cf. Att., 4. 16, 3. 

2. Sed fuit hoc in utroque eorum, ut Crassus non tam existimari 
vellet non didicisse, quam illa despicere et nostrorum hominum in 
omni genere prudentiam Graecis anteferre; Antonius autem probabi- 
liorem hoc populo orationem fore censebat suam, si omnino didi- 
cisse nunquam putaretur ; atque ita se uterque graviorem fore, si 
alter contemnere, aller ne nosse quidem Graecos videretur. De 
Or., 2, 1, 4. 

3. Suet., De rhet., 1 ; Gell, 15, 11, 2. Cf. Boissier, Introduction de 
la rhetorique grecque a Rome, Melanges Perrot, p. 13-16 ; R. Pi- 
chon, Vaffaire des rhetores latini, Revue des Etudes anciennes, 
VI, 1904, p. 37-41 ; Cima, Veloquenza latina prima di Cicerone, 
p. 179-180. 

4. De Or., 1, 1, 1-6, 23 ; 2, 1, 1-3, 11. 

Ut paucis totam hanc disputationem comprehendam, 
multis argumentis Cicero et in editis libris et in epistulis 
ostendit a se artem rhetoricam non plane reici. Quae 
vero in libris de Oratore, contra rhetores dicta repe- 
riuntur, eo pertinent non ut Latini rhetores potius quam 
Graeci, neque ut Graeci potius quam Latini vitupe- 
rentur, sed ut ostendatur ars rhetorica sine ingenio 
et exercitatione ac praesertim sine rerum scientia non 
suFFiCERE. Praeterea, « antiquorum » scriptorum doC" 
trinam recentioribus artibus longe anteponendam 
Cicero arbitratur. 



CAPUT II 

Quid " Antiquis " Cicero debuerit 

« Antiquorum » * doctrinam se « communibus prae- 
ceptis » anteferre Gicero saepe professus est. Neque 
enim solum in libris de Oratore Isocrateam et Aristote- 
leam rationem explicare conatus est, sed in aliis etiam 
operibus Platonem, Isocratem, Aristotelem dicendi auc- 
tores praestantissimos esse contendit, neque tam studet 
nova proferre quam veterum illorum scriptorum de arte 
rhetorica sententiam e tenebris et oblivione eruere no- 
voque lumine illustrare. « Ego, inquit, me saepe nova 
« videri dicere intelligo, cum pervetera dicam sed inau- 
« dita plerisque » ^. Postquam se oratorem non ex rhe- 
torum ofHcinis sed ex Academiae spatiis extitisse confir- 
mavit, haec addit : « Illa enim sunt curricula multiplicium 
« variorumque sermonum in quibus Platonis primum 
« sunt impressa vestigia » ^. Platonem vocat « non in- 
« telligendi solum sed etiam dicendi gravissimum auc- 
« torem et magistrum » ^. Isocratem ait « magnum ora- 
« torem et perfectum magistrum » multa praeclare et 
scripsisse et docuisse ^. Aristotelem queritur a rhetoribus 



1. Fam., 1, 9, 23. 

2. Or., 3, 12. 

3. Or., 3, 12. 

4. Or., 3, 10. 

5. Brut., 8, 32. 

philosophisque plerisque ignorari *, eius auctoritatem 
saepe appellat 2 ; cum eo Theophrastum aliosque « an- 
tiquos » 3 coniungit. Itaque si Ciceroni ipsi crederemus, 
putaremus eum longe plus antiquis illis debuisse quam 
scriptoribus artis, aequalibus suis ^. At etiam cum de 
philosophia disputat, semper in ore Platonem Aristote- 
lemque habet ; nemo tamen hodie dubitat quin ab iis 
non multa sit mutuatus, multo plura a Panaetio, Posi- 
donio, Chrysippo, Clitomacho, Antiocho, aliisque vel 
aequalibus suis vel paulo superioris aetatis ^. Itaque 
ipsi non nimis credendum est ; sed diligenter, ex eius 
scriptis, quid antiquis debuerit, est inquirendum. 

§ 1. — Quid Platoni debuerit. 

Ex Platonis dialogis, duo sunt in quibus de arte rhe- 
torica praecipue agitur, Phaedrus et Gorgias. Hos non 
dubium est quin Cicero legerit, ita saepe de iis me- 
minit ^. Sed non omnia quae legerat in sua scripta con- 
gerebat ; itaque ex iis ipsis libris non multa quae ad 
artem rhetoricam pertinerent, mutuatus est. 

1. Top., 1, 3. 

2. Inv., 1, 5, 7 ; De Or., 2, 36, 152; Or., 14, 46, etc. 

3. ... Ut inter omnis constat antiquos, Aristotelem, Theophras- 
tum, Theodecten, Ephorum Or., 64, 218. 

4. Ita videtur sentire Chaignet : « Ciceron, dont les vues sur Tart 
« oratoire n'ont jamais pris la forme reellement didactique, et qui 
« se rattache.par ses principes un peu flottants k Platon et k Aris- 
« tote » (La rhetorique et son histoire, p. 64). 

5. Cf. Hirzel, Untersuchungen zu Cicero's philosophischen 
Schriften; Schmekel, Die Philosophie der mittleren Stoa, p. 18-46; 
Thiaucourt, Essai sur les traites philosophiques de Ciceron et 
leurs sources grecques ; aliosque multos qui nuper de Ciceronis 
fontibus scripserunt, quos enumerare longum est. 

6. Cf. Saltzraann, Ueher Ciceros Kenntniss der platonischen 
Schriften, t. I, p. 36-39 ; t. II, p. 1-10 ; Gloel, Ueher Cicero's 
Studium des Plato, p. 7-8 ; van Heusde, M. Tullius Cicero 
«piXoTrXaxwv p. 207-211. 

In Gorgia ipsa ars dicendi ita extenuatur ut Cicero, 
qui eam minime repelleret, hunc librum plane probare 
non posset. Quod ipse aperte his Grassi verbis indicavit : 

Sed ego neque illis assentiebar neque harum disputationum 
inventori et principi longe omnium in dicendo gravissimo 
et eloquenlissimo Platoni, quoius tum Athenis cum Char- 
mada diligentius legi Gorgiam ; quo in libro in hoc maxume 
admirabar Plalonem, quod mihi in oratoribus irridendis ipse 
esse orator summus videbatur. De Or., 1, 11, 47. 

Platoni igitur oratores et ipsam dicendi artem elo- 
quentissime vituperanti Cicero non adsentitur ; neque 
id concedit quod in Gorgia Socrates dixerat, melius de 
architectura architectum, de medicina medicum quam 
oratorem posse dicere ^ ; sed verum perfectumque ora- 
torem putat et rerum scientia et ipsa dicendi arte ins- 
tructum esse debere ^. 

Phaedro plus sane Gicero debuit quam Gorgiae. Nec 
mirum : in Phaedro enim iam non vituperatur ars ipsa 
dicendi, sed vera rhetorica adumbratur. Multa tamen, 
quae Cicero e Phaedro potuit haurire, apud Aristotelem ^ 
aliosve qui Platonem secuti erant ^ reperiebantur. 

Oratori motus omnes animorum penitus esse pernos- 
cendos Cicero saepe docuit. 

Quis enim nescit nlaxime vim existere oratoris in homi- 
num mentibus vel ad iram vel ad odium aut dolorem inci- 



1. De Or., 1, 14, 61-63 ; 2, 9, 37-38. — Cf. Gorgias, p. 455, B-E. 

2. Supra, p. 13-15. 

3. Notum est Arislolelem in rhetorica ea perfecisse quae Plato 
in Phaedro (p. 271, A.-B.) explicanda iiidicasset. (Cf. Thompson, 
The Phaedrus of Plato, p. xx ; Zeller, Die Philosophie der 
Griechen, II*, p. 754) ; Spengel, Ueher die Rheiorik des Aristoteles, 
Ahhandlungen der hayer. Akad. Phil. Classe VI, 1852, p. 467, etc). 
Non tamen in omnibus uterque consentit ; cf. Schmidt, Quid Plato 
de arte rhetorica senserit, p. 30, 31 ; Berger, De rhetorica quid 
sit secundum Platonem, p. 27. 

4. Velut Charmadam (de Or., 1, 19, 87). 

tandis, vel ab hisce iisdem permotionibus ad lenitatem 
misericordiamque revocandis ? Quae, nisi qui naturas 
hominum vimque omnem humanitatis causasque eas, quibus 
mentes aut incitantur aut reflectuntur, penitus perspexerit, 
dicendo quod volet perficere non poterit. De Or., 1, 12, 53. 
Quaero enim... num admoveri possit oratio ad sensus 
animorum atque motus vel inflammandos vel etiam extin- 
guendos, quod unum in oratore dominatur, sine dihgentis- 
suma pervestigatione earum omnium rationum, quae de 
naturis humani generis ac moribus a philosophis expli- 
cantur. De Or., 1, 14, 60; cf. 1, 5, 17; 1, 19, 87; Or., 4, 15. 

Eadem fuerat Platonis in Phaedro * sententia ; ideoque 
ab 60 philosophia arti rhetoricae necessaria dicta erat 2. 

Perfecto oratori ingenium, artem, exercitationem esse 
necessaria, priraus ^, ut videtur, Plato in Phaedro ^ 
observavit, quod et multis aliis et Ciceroni placuit qui 
huius divisionis non modo in libris oratoriis meminit sed 
etiam in orationis pro Archia principio : 

Si quid est in me ingenii^ iudices, quod sentio quam sit 
exiguum, aut si qua exercitatio dicendiy in qua me non 
infitior mediocriter esse versatum, aut si huiusce rei ratio 
aliqua... Arch. 1, 1 ^. 

Sed cum haec omnia Cicero non solum a Platone sed 



1. Phaed., p. 271, A. Cf. Benoit, Essai historique sur les pre- 
miers manuels d'invention oratoire jusqua Aristote, p. 59-60. 

2. Phaed., p. 261, A. Cf. Stallbaum, Phaedrus, proleg., p. lxxxiv. 

3. Cf. Spengel, Isokrates und Platon, Ahhandlungen der koni- 
glich hayerlichen Academie der Wissenschaften, VII, 1855, p. 745. 

4. P. 269, D. 

5. Cf. : Atque in eo non solum ingenium elucere eius videbatis, 
quod saepe, etiam si industria non alitur, valet tamen ipsum suis 
viribus, sed inerat... ratio et honis artihus instituta et cura et 
vigiliis elaborata. Cael, 19, 45. Sed haec quae sunt oratoris propria, 
quae mihi non propter ingenium meum sed propter hanc exerci- 
tationem usumque dicendi fructum aliquem ferre potuissent.... 
Cael, 22, 54. — Exercitationi fere omnia accepta refert cum se non 
« declamatorem » sed « laboris et fori discipulum » nominat 
(Planc, 34, 83). Sed haec coram indoctis iudicibus ; exordium vero 
illud coram humanissimis habebatur. 

etiam ab aliis permultis accipere potuisset, nesciremus 
eum vere Phaedro usum esse nisi ipse id aperte 
dixisset. 

Nec latius atque copiosius de magnis variisque rebus sine 
philosophia potest quisquam dicere ; si quidem etiam in 
Phaedro Platonis hoc Periclen praestitisse ceteris dicit 
oratoribus Socrates, quod is Anaxagorae physici fuerit au- 
ditor ; a quo censet eum, cum alia praeclara quaedam et 
magnifica didicisset, uberem et fecundum fuisse, gnarumque, 
quod est eloquentiae maxiinum, quihus orationis modis 
quaeque animorum partes pellerentur, Or., 4, 15. Cf. 
Phaed., p. 269 E. 

Haec tractasse Thrasymachum Calchedonium primum et 
Leontinum ferunt Gorgiam. Theodorum inde Byzantium 
multosque alios quos XoyoSxiSaXoj; appellat in Phaedro So- 
crates. Or., 12, 39, cf. Phaed., p. 206, E. 

Isocrates videtur testimonio Platonis aliorum iudicia 
debere contemnere. Est enim, ut scis, quasi in extrema 
pagina Phaedri his ipsis verbis loquens Socrates : « Adu- 
lescens etiam nunc, o Phaedre, Isocrates est, sed quid de illo 
augurer lubet dicere. Quid tandem ? inquit ille. Maiore 
mihi ingenio videtur esse quam ut cum orationibus Lysiae 
comparetur, praeterea ad virtutem maior indoles ; ut mi- 
nime mirum futurum sit, si, cum aetate processerit, aut in 
hoc orationum genere cui nunc studet tantum quantum 
pueris reliquis praestet omnibus qui unquam orationes atti- 
gerunt, aut, si contentus his non fuerit, divino aliquo animi 
motu maiora concupiscat ; inest enim natura philosophia in 
huius viri mente quaedam ». Haec de adulescente Socrates 
auguratur. At ea de seniore scribit Plato.... Or., 13. 41. 
Cf. Phaed., p. 278 E-279 B. 

Cur non imitamur, Crasse, Socratem illum qui est in 
Phaedro Platonis? Nam me haec tua platanus admonuit, 
quae non minus ad opacandum hunc locum patulis est 
diffusa ramis quam illa cuius umbram secutus est Socrates... 
De Or., 1, 7, 28 ; cf. Leg., 2, 3, 6; Phaed., p. 229-230. 

Praeter Gorgiam et Phaedrum pauci sunt Platonis dia- 
logi unde Gicero aliquid in operibus rhetoricis expresserit. 

Politiam in libris de Oratore se imitatum esse Attico 
narravit : 

Quod in iis libris quos laudas, personam desideras Scae- 
volae, non eam lemere dimovi sed feci quod idem in 
7roXtT£t(y deus ille nosler Plato. Cum in Piraeum Socrates 
venisset ad Cephalum, locupletem et festivtim senem, quoad 
primus ille sermo habetur, adest in disputando senex, 
deinde, cum ipse quoque commodissime locutus esset, ad 
rem divinam dicit se velle discedere neque postea revertitur. 
Credo Platonem vix putasse satis consonum fore si homi- 
nem id aetatis in tam longo sermone diutius retinuisset. 
Multo ego magis hoc mihi cavendum putavi in Scaevola... 
Att. 4, 16, 3. 

Propius ad Platonem accessit cum in Oratore per- 
fectae eloquentiae speciem informare conatus est. Tum 
enim commemoravit esse rerum formas eximias quasdam 
et perfectas quae ratione et intellegentia continerentur, 
ad quarum simllitudinem omnia referrentur. « Has », 
inquit, « rerum formas appellat iSiag ille non intelli- 
« gendi solum sed etiam dicendi gravissimus auctor et 
« magister Plato ^ ». Et re quidem vera, etiam si id ipse 
non indicasset, hanc dqctrinam e Platonica philosophia 
haustam esse omnes agnoscerent, quam videtur Timaeo 
debuisse ^. 

Non igitur multa quae ad artem dicendi pertinerent 
Cicero a Platone sumpsit, sed iis quae in Gorgia contra 
rhetoricam dicta erant abutitur ad perfecti oratoris 
imaginem exprimendam ; ex Phaedro assumit oratori 
philosophiam esse necessariara,motusque animorumper- 
noscendos, ingenium, exercitationem, artem esse coniun- 
genda ; Phaedrum et Politiam in dialogi forma imitatur ; 
e Timaeo doctrinam de eximiis rerum speciebus for- 
misque mutuatur. 

1. Or., 3, 10. 

2. Cf. Sandys, Orator, p. 11-12, 

§ 2. — Quid Isocrati debuerit. 

Sumpseritne Cicero aliquid ex Isocratis doctrina 
rhetorica, doctissimi quidam viri ne examinandum qui- 
dem putant * : aut enim nullam artem ab Isocrate unquam 
esse scriptam arbitrantur, aut non eam qua Gicero uti 
potuerit. 

Fatendum quidem est Ciceronem, cum libros de 
Inventione scripsit, Isocratis artem nondum repperisse. 
Haec enim ait : « Fuit tempore eodem quo Aristoteles 
magnus et nobilis rhetor Isocrates ; cuius ipsius quam 
constet {aL constat) esse artem 2 non invenimus ^ ». 
Quid vero de illo tempore quo in libris de Oratore « Aris- 
« toteliam et Isocrateam rationem oratoriam » ^ com- 
plecti voluit? Nonne Isocratis artem tunc legerat? 

Diiudicari id nequit nisi breviter attingatur quaestio 
scripseritne umquam artem Isocrates. Aflirmant doctis- 
simi viri post L. Spengel, qui reliquias artis Isocrati ab 
antiquis tributae coUegit, defendit, illustravit ^. Has 
Baiter et Sauppe ^, deinde C. Miiller ^ in corpus Attico- 

1. « Isokrates kann als Quelle gar nicht in Betracht kommen ; es 
gab zwar ein Handbuch der Rhetorik unter seinem Namen ; aber 
das war eines der gewohnlichen Schulbiicher von denen Cicero 
gerade nichts wissen will ; auch scheint es erst von den strengen 
Atticisten nach Ciceros Zeit ausgegraben zu sein. » Kroll, Cicero 
und die Rhetorik, Neue Jahrhiicher fiir das klassische Alterthum, 
VI, 1903, p. 684. 

2. Ars, « manuel ». Cf. supra, p. 15, n. 1 ; Thesaurus Linguae 
Latinae, II, p. 671, 54-672, 2. 

3. Inv., 2, 2, 7. 

4. Fam., 1. 9, 23. 

5. SuvaYtOYTj xej^^vwv, siVe artium scriptores ab initiis usque ad 
editos Aristotelis de rhetorica libros, p. 149-172. 

6. Oratores attici, II, p. 224-227. 

7. Oratores attici, II, p. 319-322. — Pauciores locos recepit 
Blass. Cf. Lsocratis orationes, ed. Benseler-Blass, II, p. 275. 

rum oratorum receperunt. At genuinas easdem esse alii 
docti viri negant *, testimonia antiquorum de iis dubia 
esse contendunt, ipsas reliquias eas esse ut ab Isocrate 
minime scribi potuerint. 

Ac primum quidem dicunt Isocratem qui artis scrip- 
tores irriserit, ipsum non potuisse artem conscribere. 

Respondetur non omnes artis scriptores ab Isocrate 
irrideri -. Praeterea etiam si, cum esset iunior, artem 
sprevisset, potuisset postea, abiecta priore sententia ^, 
artes companere, quod cum Giceronis testimonio mire 
congrueret : ait enim, auctore Aristotele : « Isocratem 
« primo artem dicendi esse negavisse, scribere autem 
« aliis solitum orationes, quibus in iudiciis uterentur; 
« sed cum ex eo, quia quasi committeret contra legem 
« Quo QUis lUDicio ciRCUMVENiiiETUR » sacpc ipsc in 
« iudicium vocaretur, orationes aliis destitisse scribere, 
« totumque se ad artes componendas transtulisse ^ ». 

Additur non nuUa in illa arte reperiri quae Isocrati 



Sauppe Isocratis artera defendit, Zeitschrift fiir die Alterthumswis- 
senschaft, 1835, p. 410. 

1. Pfund, De Isocratis vita et scriptis, p. 21-22; Kuirpiavo;, 
Ta aTToppTjxa xou 'laoxpaxou;, p. 213-215 (qui melius ceteris de anti- 
quorum testimoniis disputat) ; Rehdanz, Gottingische Gelehrte 
Anzeigen, 1872, p. 1201-1205; Thiele, Das Lehrbuch des Isocrates, 
Hermes, XXVII, 1892, p. 11-21 (accuratissime de reliquiis a 
Spengel collectis disserit) ; idem apud Susemihl, Geschichte der 
griechischen Litteratur in der Alexandrinerzeit, II, p. 480-481. 

2. Isocr. Soph., 16. Cf. Sauppe, p. 410. Notandum est id quod 
A. Groiset animadvertit : « Suit-il de la qulsocrate, adversaire des 
anciennes ziyiyxi^ n'ait pu k son tour en ecrire une lui-meme, 
comme on le dit quelquefois ? En aucune fagon. Platon, qui bldmait 
aussi la parole ecrite, a ecrit toute sa vie, mais autrement que 
ceux dont il bldmait les discours. La "^v/yri d'Isocrate, ana- 
lysee par Aristote, differait evidemment beaucoup de celle des 
anciens sophistes (Ilistoire de la Utterature grecque, IV, p. 502, 
n. 9). 

3. Benoit, p. 64. 

4. Brut., 12, 48; cf. 12, 46, 

plane ignota fuerint nec ante Hermagorae tempus exco- 
gitata. Sec hoc certo probari nequit K 

Difficilius respondetur iis quae obiciuntur de genere 
scribendi : fatendum est enim in quibusdam ex locis 
quos Spengel collegit et Isocrateos putavit, crebros 
vocalium concursus aliaque asperiora inveniri quae vix 
Isocrati tribui posse videantur. Atnon si quidam loci ex 
falsa arte excerpti sunt ^^ concludendum est omnium 
eamdem fuisse originem, cum apud diversos diversae 
aetatis scriptores legantur. Potuit quoque ars illa non ab 
ipso Isocrate sed ab aliquo eius auditore conscribi, doc- 
trinam magistri, non ipsa verba referente^. Gertumqui- 
dem est eam artem cum rhetorica doctrina quae ex 
Isocratis orationibus eruitur optime congruere ^. 

Non est ergo cur negetur Gicero quicquam ab Iso- 
cratis arte hausisse. Sed etiam si ars illa aut numquam 
ab Isocrate conscripta esset aut Giceronis tempore iam 
non extitisset, poterat Cicero Isocrateam doctrinam 
ex illo libro depromere quo Aristoteles antiquorum rhe- 
torum rationes collegerat. Hoc Gicero iam in libris de 
Inventiorie componendis usus erat ^ ; huius etiam in 
libris de Oratore meminit ^. Ex orationibus quoque 
Isocratis quaBdam Cicero de eius doctrina rhetorica 
sumere poterat. 

Et re quidem vera Ciceronis doctrina rhetorica cum 
Isocratea in quibusdam notatione dignis consentit. 

1. Cf. Sheehan, De fide artis rketoricae Isocrati tributae, 
p. 40-47. 

2. Sheehan, p. 47. 

3. Pfund, p. 22 : Blass, Die attische Beredsamkeit, II, p. 106- 
107 ; Christ, Geschichte der griechischen Litteratur, § 268 ; Navarre, 
Essai sur la rhetorique grecque avant Aristote, p. 189. 

4. Sheehan, p. 36-40. 

5. Inv., 2, 2, 6. 

6. De Or., 2, 38, 160. 

Isocrates artem suam philosophiam vocabat ^ neque 
id plane iniuria, cum de rebus non minus quam de voci- 
bus ac de genere scribendi curaret ^, atque vulgaribus de 
iure contentionibus amplissimas de vita ac moribus dis- 
putationes longe praestare iudicaret 3. Gum orationem 
contra sophistas edidisset, ita de eo Plato auguratus est 
ut eum praediceret ceteris omnibus praestiturum, et 
inesse in eius mente aliquam philosophiam existimaret ^. 
Postea quidem inter se dissentire coeperunt neque 
videntur tales viri diu concordes manere potuisse ^. Non 
tamen in quo dissenserint Cicero considerat sed in quo 
consenserint, cumque philosophiam oratori pernecessa- 
riam esse censeret, non minus Isocratis quam Platonis 
auctoritate niti posse sibi videbatur. Neque ab Isocratea 
ratione alienum erat quod finitis quaestionibus. infinitas 
sine tempore et loco praestare dicebat. 

1. Notissimum id multisque perspectum nuper maxime illustratum 
est cum plurimos Isocratis locos collegit Ilavxa^T);, -^ 'laoxpaxeio^ 
p7)XoptXTf5, p. 7-8, 9-10. 

2. Croiset, IV, p. 503-504. 

3. E. Havet, Introduction a la traduction de VAntidosis par 
Cartelier, p. xxiii-xxiv ; Benoit, p. 63. — Irnmo Isocrates ab anti- 
quis aliquando philosophus habitus est ; cf. Sudhaus, Rheinisches 
Museum,,'^. F. XLVIII, 1893, p. 561. 

4. Phaed., p. 279 A. 

5. Croiset, IV, p. 504. Id saltem veri similius arbitror. Quam- 
quam de Isocratis cum Platone simultatibus variae sunt doctorum 
hominum sententiae, cf. Slallbaum, Phaedrus, prolegomena, 
p. 116-121 ; Spengel, Isokrates und Platon, Ahhandlungen der 
hayerlichen Akademie der Wissenschaften, VII, 1855, p. 729- 
769; Isokrates und Platon, Philologus, XIX, 1863, p. 593-598 ; 
Holtzner, Platos Phaedrus und die Sophistenrede des Isokrates; 
Bakius, Scholica Hypomnemata, III, p. 11-^1 ; Strowski, De Iso- 
cratis paedagogia, p. 36-37, 50-53; Gercke, Hermes XXXIl, 1897, 
p. 341-381 ; Susemihl, Neue platonische Forschungen, p. 24-43 ; 
Huit, La vie et Vctuvre de Platon, I, p. 303-316 (= Revue des 
JStude^ grecques, I (1888), p. 49-60) ; navxajrjc;, II, p. 34-36 ; Hagen, 
Num simultas intercesserit Isocrati cum Platone ; Raeder, Platons 
philosophische Entwickelung, p. 123-124, 137-145, 268-278, etc. 

Quod Plato primus contra sophistas enuntiarat, artem 
sine ingenio et doctrina non sufficere, id Isocrates aper- 
tius illustraverat ^ In Iioc Cicero cum utroque consentit. 
Quod ad ipsam artem attinet, de inventione et disposi- 
tione quae Isocrates docuit non multum videntur differre 
a ceteris rhetoribus. Sed de elocutione plura et meliora 
protulit. Ipse enim dicendi egregius artifex cum esset, in 
dicendi genus subtilius inquisivit, eaque docuit quae 
neque superiores noverant nec posteriores diu retinue- 
runt. Haec Ciceronis tempore neglegebantur ; de his in 
tertio de Oratore dicitur « non traduntur in volgari ista 
(( disciplina » ^, haec ad « Antiquorum et Aristoteliam et 
(( Isocrateam rationem oratoriam » pertinent. Maxime 
vero Isocratea sunt quae TuUius de numero scripsit, 
quamquam non omnia praecepta quae de ea re tradidit 
ex Isocrate solo hausit. 

Nimium quidem Isocrati tribuit cum eura primum 
omnium orationem numeris adstrinxisse dixit «^ ; in hoc 
se errasse ipse fassus est ^ ; minime vero errabat cum 
hanc Isocratis regulam proponebat : (( etiam in soluta 
(( oratione, dum versum effugeres, modum tamen et 
(( numerum quemdam oportere servari » ^. Id enim si 
non primus Isocrates, certe melius ceteris intellexit ac 
perspicue docuit ^. Idem Cicero saepe expressit ' Isocra- 
tem simul et Aristotelem secutus. 

Non igitur negari potest inesse in Ciceronis libris ali- 

1. Soph., 14 ; Antid., 187-192 ; cf. Navarre, p. 187-188. 

2. De Or., 3, 49, 188. 

3. De Or., 3, 44, 173 ; Brut., 8, 32-33. 

4. Or., 52, 174-176. 

5. Brut., 8, 32. 

6. Sheehan, p. 8, 33 ; Norden, p. 53, 117. 

7. De Or., 3, 44, 173-175; Or., 56, 187; 57. 195-196; 58, 198. 
De his in altera thesi disputavi ; Etude sur le style des discours de 
Ciceron (Paris, Hachette, 1907), 1. II, ch. I, § 2. 

quid Isocrateum. Quod si foriasse non « omnem » 
Isocrateam rationem oratoriam complexus est, tamen 
cum Isocrate consentit cum artem dicendi ad philoso- 
phiam revocat, cum artem sine ingenio et exercitatione 
sufficere negat, cum de numeris orationis solutae disse- 
rit. Haec sane non ad verbum ex Isocrateo libro exscrip- 
sit, sed numquam dixit se Isocratis libruin in latinum 
sermonem convertisse ; rationem tantum, id est modum 
quemdam et formam artis oratoriae complecti voluit. 

§ 3. — Quid Isocratis discipulis debuerit. 

Ex Isocratis discipulis permulti de rhetorica scripse- 
runt * quos Cicero in libris de Inventione magnopere 
laudat. 

Alii quoque, alio ex fonte praeceptores dicendi emanave- 
runt, qui item permultum ad dicendum si quid ars proficit 
opitulati sunt, Nam fuit tempore eodem quo Aristoteles 
magnus et nobilis rhetor Isocrates... Discipulorum autem 
atque eorum qui protinus ab hac sunt disciplina profecti, 
multa de arte praecepta reperimus, Inv., 2, 2, 7-8. 

Quid ab eis tum sumpserit plane incertum est. Postea 
certe eorum vel libris usus est vel saltem rationem ora- 
toriam aliquo modo cognovit : cum enim de numeris 
orationis solutae disputavit, tum de Naucrate, Ephoro, 
Theodecte ^ eorumque placitis mentionem fecit. 

1. Cf. Saimeg, De Sckola Isocratea, p. 29-38. 

2. Tlieodectes videtur et Isocratis et Aristotelis discipulus 
fuisse. Cf. Suidae Lexicon, s. v. BgoSexxt]^; Hagen, Num simultas... 
p. 50-53. — De Theodectis rhetorica, difhcillimae quaestiones 
ortae sunt, de quibus vide : Rose, Aristoteles pseudepigraphus, 
p. 135-145 ; Heitz, Die verlorenen Schriften dei Aristoteles, p. 85- 
87 ; Bake, Scholica Hypomnemata, III, p. 85-86 ; Diels, Ahhand- 
lungen der Akad. der Wissen. zu Berlin, 1886, IV, p. 9-16 ; Blass, 
Attische Beredsamkeit, II, p. 443-444; Wendland, Hermes XXXIX, 
1904, p. 513-527 (= Anaximenes yon LampsakoSf p. 35-48). 

Ne doctissimorum quidem virorum eos movebit auctori- 
tas? Omitto Isocraten discipulosque eius Ephorum et Nau- 
craten^ quamquam orationis faciendae et ornandae auctores 
locupletissimi summi ipsi oratores esse debebant... Theo- 
dectes,,, hoc idem sentit et praecipit. Or., 51. 172. 

Est quidem (paean), ut inter omnis constat antiquos, 
Aristotelem, Theophrastum, Theodecten, Ephorum, unus 
aptissimus orationi vel orienti vel mediae. Or., 64, 218. 

Ephorus autem, levis ipse orator et profectus ex optima 
disciplina, paeana sequitur aut dactylum, fugit autem spon- 
deum et trochaeum. Or., 57, 191. 

Sed et illi priores errant et Ephorus in culpa est. Or., 
57, 192. 

Ephorus vero ne spondeum quidem, quem fugit, inteUigit 
esse aequalem dactylo quem probat. Or., 57, 194. 

Princeps Isocrates instituisse fertur, ut inconditam anti- 
quorum dicendi consuetudinem delectationis atque aurium 
causa, quem ad modum scrihit discipulus eius haucratesy ' 
numeris adstringeret. De Or., 3, 44, 173; cf. Or., 52, 174-176. 

Atque haec... eadem a Theophrasto Theodecteque de 
paeane dicuntur. Or., 57, 194. 

De numeris orationis solutae, multa praecepta a Cice- 
rone, nullo auctore laudato, proferuntur ; quaedam ex 
iis praeceptis ex Isocratea schola profecta esse valde 
verisimile est; quae tamen illa sint certo sciri nequit *. 

§ 4. — Quid Aristoteli debuerit. 

Aristotelis opera rhetorica duo, Ciceronis tempore, 
exstabant, quorum alterum quod avvor/(>r/Yi 7S)(ym ins- 
criptum erat, superiorum omnium artes complectebatur, 

1. Vir doctissimus C. Hammer censet {Demetrius, irEpl IpjJLTjvEtac 
p. 45, n. 1) ad Isocrateos referendum esse hoc praeceptum : « aut 
paria esse debent posteriora superioribus et extrema primis aut 
quod etiamst melius et iucundius, longiora. » De Or. , 3, 48, 186. 
Quod mihi potius peripateticum videtur. Addit enim Cicero : 
« Atque haec quidem ab his philosophis, quos tu maxime diligis, 
Catule, dicta sunt. De Or., 3, 49, 187. Cf. de Or., 3, 47, 182 : 
« Aristoteles, Catule, vester ». 

alterum ipsius Aristotelis rhetoricam continebat. Utrum- 
que Cicero noverat. Topica quoque, quae non quidem 
inter rhetoricos libros numerabantur, sed cum arte 
dicendi quasi cognatione quadam coniuncta erant, in 
bibliotheca sua habebat. 

Veteres quidem scriptores artis, usque a principe illo 
atque inventore Tisia repetitos, unum in locum conduxit 
Aristoteles et nominatim cuiusque praecepta magna conqui- 
sita cura perspicue conscripsit atque enodata diligenter 
'exposuit. Inv., 2, 2. 6. 

Aristotelem, cuius et illum legi librum, in quo exposuit 
dicendi artis omnium superiorum, et illos, in quibus ipse 
sua quaedam de eadem arte dixit. De Or., 2, 38, 160. 

Cum enim mecum in Tusculano esses et in bibliotheca 
separatim uterque nostrum ad suum studium libellos quos 
vellet evolveret, incidisti in Aristotelis Topica quaedam, 
quae sunt ab illo pluribus libris explicata. Qua inscriptione 
commotus, continuo a me librorum eorum sententiam 
requisisti; quam cum tibi exposuissem... Top., 1, 1-2. 

Quid vero ex iis libris Cicero expressit ? Celebris 
iamdiu controversia est lectitaritne Aristotelis de philo- 
sophia libros, eosne intellexerit, iisne usus sit K Pro- 
fecto etiam si demonstratum esset eum ab illis nihil 
didicisse non tamen idem de libris rhetoricis necessario 
concludendum esset. De iis tantum nobis agendum est. 

Ac primum si quis totam Aristotelis de arte dicendi 
doctrinam eaque innumera quae de ipsa oratione, de 
argumentorum locis, de hominum moribus acutissime 
observavit, apud Ciceronem quaerit, is sane paucissima 
reperit. CoUecti sunt a doctis viris ^ ii Ciceronis loci 

1. Cf. Baumhauer, De Aristotelia vi in Ciceronis scriptis; Stahr, 
Aristoteles hei den Rbmern, p. 43-52 ; Heitz, Die verlorenen 
Schriften des Aristqteles, p. 184-187, 228-229 ; Madvig, de Finihus, 
p. 496, 837-848. 

2. Cf. adnotationes eorum qui libros Ciceronis rhetoricos edi- 
derunt, v. g. Piderit. Commode locos contraxit Jentsch, Aristotelis 
ex arte rhetorica quaeritur quid haheat Cicero. Subtilius eam 

qui cum Aristotelis dictis similitudinem aliquam prae se 
ferunt ; ex iis ipsis multi potuerunt non ex ipsius Aristo- 
telis libris hauriri sed ex libris rhetorum qui aliqua ab 
eo mutuati erant. Non in omnibus sequitur Aristotelem 
Gicero ^ ; immo si quando eius vestigiis insistere vide- 
tur eumque auctorem saepius appellat, tum invenitur 
eius doctrinam non semper intellexisse ^ ; velut cum de 
numeris pedibusque disserit, ne intellegit quidem quid 
apud Aristotelem vox trochaei ^ significet. Itaque sin- 
gula praecepta persequenti videtur Gicero ab Aristotelea 
doctrina prope alienus. 

At non singula praecepta se ex Aristotele sumere 
dicit ; « rationem » aliquam oratoriam ut ab Isocrate 
sic quoque ab Aristotele mutuari voluit, proprioque ac 
suo modo ea quae apud Aristotelem commemoratione 
digniora invenerat proponere. 

Nam cum artem dicendi philosophia niti volebat, in 
hoc cum Aristotele consentiebat ; itaque etiam eius auc- 
toritate utitur ut dialecticam oratoribus necessariam 
esse demonstret. 

Aristoteles principio artis rhetoricae dicit illam artem 
quasi ex altera parte respondere dialecticae, ut hoc videlicet 

comparationem idem scriptor persecutus est in duabus commenta- 
tionibus quae inscribuntur : De Aristotele Ciceronis in rhetorica 
auctore. Nihil vero profecit Angermann cum nuper eam quaestio- 
nem attigit (De Aristotele rhetorum auctore, p. 1-11). 

1. Cf. Bontoux, Aristotelis et Ciceronis principia rhetorica inter 
se comparata, p. 37, 38, 43. 

2. Praesertim in libris de Inventione ; cf. Bader, De Ciceronis 
rhetoricorum lihris, p. 2-5 ; de ceteris cf. Thurot, Etudes sur 
Aristote, p. 260-276. 

3. Tpo)(^aTov id est choreum, e longa et brevi ( ~ ") de quo Aris- 
toteles in Rhetorica (3, 8, 4) scripsit, putat Cicero e tribus brevibus 
esse (*"'") quem errorem notaverunt Jahn et Sandys. Ne de paeane 
quidem Cicero Aristotelis, quem auctorem appellat (Or., 64, 218), 
mentem assecutus est. Cf. Spengel, Aristotelis ars rhetorica, II, 
p. 388 ; Cope-Sandys, The Rhetoric of Aristotle, III, p. 83 ; 
Fritzschius, De numeris orationis solutae, p. 13-14. 

diflferant inter se, quod haec ratio dicendi latior sit, illa 
loquendi contractior. Volo igitur huic summo omnem quae 
ad dicendum trahi possit loquendi rationem esse notam. 
Or., 32, 114. 

Nec minus Aristotelea sunt quae tradit de motibus 
animorum oratori pernoscendis. In hac enim rhetoricae 
parte praeter ceteros elaboravit Aristoteles. Quamquam 
vero permulta ab eo notata Cicero neglexit, tamen 
generalem quamdam de motibus animorum doctrinam 
exposuit. Eaenimquae ad conciliandos permovendosque 
animos pertinebant, quae plerumque a scriptoribus artis 
omittebantur *, ipse, ut quondam Aristoteles ^^ expli- 
cavit 3. 

Inveniendi praecepta quae Ciceronis tempore trade- 
bantur ad singula causarum genera referebantur. Quam 
rationem, ab Hermagora vel excogitatam vel expolitam, 
Cicero, in libris de Inventione secutus, postea deseruit 
maluitque alia inveniendorum argumentorum ratione uti 
quae non ad singulas causas sed ad omnia disputationum 
genera esset accommodata. Hanc Aristoteleam dicebat, 
non quo singula quae ipse in ea traderet ab Aristotele 
sumpta essent, sed quia Aristoteles locos posuerat ex 
quibus omnium rerum argumenta sumerentur ^. Quae 

1. « In iis ipsis rebus permulta sunt, quae ipsi magistri, qui rheto- 
rici vocantur, nec tradunt, nec tenent. Quis enim nescit maxime 
vim existere oratoris in hominum mentihus vel ad iram vel ad odium 
aut dolorem incitandis, vel ab hisce iisdem permotionibus ad leni- 
latem misericordiamque revocandis ?... Quibus de rehus Aristote- 
lem et Theophrastum scripsisse faieor. » De Or., 1, 12, 52-13, 55. 
tt His duabus partibus orationis quarum altera commendationem 
habet, altera concitationem, quae minime praeceptis artium sunt 
perpolitae. » De Or., 2, 49, 201. 

2. Arist. Rhet., 2, 1-17. 

3. De Or., 2, 42, 178-53, 216. 

4. De Or., 2, 36, 152 ; cf. 2, 27, 117 ; Or.. 14, 46 (infra, p. 36); 
cf. Arist. Rhet. 2, 18-26 ; Cope, Introduction to Aristotle's Rhe- 
toric, p. 51-52. 

vero de « sedibus et quasi domiciliis omnium argumen- 
torum * » in secundo de Oratore breviter expresserat, 
eadem fusius in « Topicis Aristoteleis - » explicavit ; qui 
quidem liber valde pauca continet ex Aristotelis Topicis, 
nec multo plura ex eiusdem Rhetorica sumpta *, non 
tamen falso « Aristoteleus » vocatur, cum ad Peripate- 
ticam rationem accedat et ab Hermagorea, quae illis 
temporibus quasi regnum tenebat, maxime differat. 

Faciles causas de finitis quaestionibus adulescentulis 
a rhetoribus proponi solitas Cicero leviter aspernatur ^: 
disputationes vero de infinitis quaestionibus quae Biaeiq 
a Graecis vocabantur, ut ante diximus ^, utilissimas 
iudicat. Hanc exercitationem quam tanti faciebat Aris- 
toteleam esse praedicabat : « Haec igitur quaestio inquit 
« a propriis personis et temporibus ad universi generis 
« orationem traducta appellatur fiiats. In hac Aristo- 
« teles adulescentis, non ad philosophorum morem te- 
« nuiter disserendi, sed ad copiam rhetorum in utramque 
« partem ut ornatius et uberius dici possit exercuit ^ ». 
Immo in libris de Oratore Crassus ita auguratur : « Sin 
aliquis extiterit aliquando, qui Aristotelio more de 
omnibus rebus in utramque partem possit dicere... is sit 

1. De Or., 2, 39, 162. 

2. « Ut primum Velia navigare coepi, institui Topica Aristotelea 
conscribere ». Fam., 7, 19. 

3. £a diligenter collegit C. Hammer, Commentatio de Ciceronis To- 
picis. Disputaverantantea de eadem re : Brandis, Einige Bemerkungen 
liber Ciceros Academica und Topica, Rheinisches Museum, III, 
1829, p. 542-554, praesertim, p. 547-554 ; Klein, De fontibus Topi- 
corum Ciceronis, p. 25-59 ; Wallies, De fontibus Topicorum Cice- 
ronis ; Thurot, Etude sur Aristote, p. 266-267 ; ThionviHe, De la 
thiorie des lieux communs dans la rhitorique d'Aristote, p. 93-102. 
Cf. infra, cap. IV, § 2. 

4. De Or., 2, 27, 117 ; 2, 30, 130, supra, p. 16. 

5. Supra, p. 15. 

6. Or., 14, 46 ; cf. Diog. Laert., 5, 1, 3 ; Theo, Rhet. gr. ed. 
Spengel, II, p. 69, 2. 

verus, ig perfectus, is solus orator * ». Quis ille fuerit 
nemo est qui non intellegat. 

In libris de Oratore ^ communiores quoque vult esse 
regulas quae ad partes orationum pertinent quam quae 
a scriptoribus artis tradebantur : neque enim in solis 
principiis curandum esse ut iudex attentus docilisque 
fiat 3, neque solas narrationes breves apertasque esse 
debere ^. Idem senserat Aristoteles ^. 

Facetias cum plurimum in oratione valere Cicero 
animadvertisset, eas ita tractavit ut quasi partem artis 
rhetoricae in eis constitueret ^. Quae vero de iocando 
tradit, quamquam non omnia ad Aristotelem referenda 
sunt, tamen peripateticam doctrinam continent, divisio- 
nemque ab ipso Aristotele usurpatam : « Duo sunt... 
« genera facetiarum, quorum alterum re tractatur, alte- 
« rum dicto ^ ». 

In elocutione denique Aristotelem secutus est. Aris- 
totelea enim est ea sententia quae Isocrati quoque 
placuerat, orationem numeris astrictam esse debere, 
carere versibus ^. Gum vero de numeris orationis solutae 



1. De Or., 3, 21, 80. 

2. Non item in ceteris scriptis. Cf. infra, p. 97-99. 

3. De Or., 2, 79, 323. 

4. De Or., 2, 80, 326, 329. 

5. Arist. Rhet. 3, 14, 9 ; 3, 16, 4. 

6. De Or., 2, 54, 216-71, 290 ; Or., 26, 87-90. 

7. De Or., 2, 59, 239. Aristoteles in rhetorica (3, 18, 7) paucis- 
sima de iocis scribit, sed eius doctrina exhibetur in scholiis vete- 
ribus quae primum edidit Cramer (Anecdota graeca, I, p. 403-404). 
De quibus, cf. Bernays, Rheinisches Museum, N. F., VIII, 1853, 
p. 560-596 ; Consbruch, Zu den Traktaten irepl x(i)fjiq>$tat(;, Com- 
mentationes in honorem G. Siudemund, p. 211-236 ; Kaibel, Die 
Prolegomena irepi xa)fjiq>5(a;, Ahhandlungen der kon. Gesellschaft 
der Wissenschaften zu Gottingen; Phil. hist. Klasse, N. F., II, 
no 4 ; Ardnt, De ridiculi doctrina rhetorica, p. 8-15. 

8. « Is (Aristoteles) versum in oratione vetat esse, numerum 
iubet. » Or., 51, 172 ; cf. Arist. Rhet., 3, 8, 1, 2. 

Cicero plura scribat quam quisquam superiorum *, non 
unum auctorem sequitur, Aristotelis tamen praecepta 
saepius commemorat eisque etiam utitur ubi ipsum non 
nominat ^. 

Ex his intellegitur quid Cicero significare voluerit 
cum scripsit se Isocrateatn et Aristoteleam rationem 
oratoriam libris de Oratore complecti voluisse. Mirum 
id quidem videri potest cum a lenissimo Isocratis ingenio 
acutissimum Aristotelis maxime distare manifestum sit. 
Itaque viro cuidam doctissimo Ciceronis propositura 
maxime absurdum visum est ^. Sed non in omnibus ab 



1. Or., 67, 226. Cf. Amsel, De vi atque indole rhythmorum, 
p. 5-6. 

2. De ea re locos Tullianos Aristoteleis similes contulerunt 
Jentsch, Aristotelis ex arte rhetorica... p. 36-38 ; Bornecque, Quid 
de structura rhetorica praeceperint grammatici atque rhetores 
latini, p. 58-61. 

3. « Cicero ist in der That entweder so unwissend oder so frivol 
« leichtfertig dass er sich einbildet, der bodenlose Schwatzer habe 
« in seinen drei Biichern de Oratore die Rhetorik des Aristoteles 
« und jene des Isokrates (allbekanntlich besteht der principiellste 
« Gegensatz zwischen beiden), zusammen umfasst ». (Prantl, 
Geschichte der Logik, I, p. 512). Longe rectius iudicarat Briickner : 
« Nec Cicero tamen, etiam si non omnem referre potuit et Isocratis 
« et Aristotelis rationem, ita mentitus esse censendus est in epis- 
« tola illa ad Lentulum scripta, quin vel in argumento librorum 
« de Oratore vel in via et ratione qua singula quaeque descripta 
« sunt, nonnulla deprehendantur quae vel ad Aristotelis vel ad 
« Isocratis similitudinem quamdam accederent » (Disputatio qua 
Cicero in lihris de Oratore scribendis quid ex Isocrate et Aristo- 
tele mutuatus sit ad expl. epist. ad fam., i, 9, 23, examinatur, 
p. 5-6). Quamquam ipse Briickner non in omnibus mihi videtur 
verum assecutus. Putat enim Ciceronem ad Isocratem et Aristo- 
telem accessisse quod non solum de iudiciali genere praecepta 
dedisset sed de deliberativo et demonstrativo. At de suasionibus 
laudationibusque scriptores artis praecepta dabant (ad Her., 1, 2, 
2 ; 3, 1, 1-8, 15 ; cf. Inv., 2, 51, 155-59, 178;, et ea quidem plura 
quam quae a Cicerone in libris de Oratore (2, 81, 332-85, 349) 
breviter tradita sunt. NonnuUa quoque quae magni momenti erant 
Briickner omisit : de quaestionibus infinitis, de topicis, de facetiis, 
de numerosa oratione. 

Isocrate Aristoteles dissentiebat ; quae utrique communia 
essent Cicero animadverterat : artem dicendi ad philo- 
sophiam pertinere, communes quaestiones finitis ante- 
ponendas esse, numerumnon versum in oratione esse 
servandum. Haec Isocratea simul et Aristotelea a ple- 
risque suorum aequalium neglegi dolebat; haec rursus 
in honorem adducere voluit. 



§ 5. — Quid veteribus Peripateticis debuerit. 

Aristotelis discipuli « permulta praecepta dicendi reli- 
querunt * ». Pauci tamen ex iis a Cicerone nominantur. 
Nam praeter Hieronymum, quem sat malitiose versus 
ex Isocratis libris collegisse narrat ^, unus fere ^ Theo- 
phrastus ab eo laudatur. Sed is quidemsaepe. Eius enim 
scripta Cicero assidue legerat ^, eum « amicum suum ^ » 
vocabat, de eo dicebat : « Quid ? Theophrastus medio- 
« criterne delectat cum tractat locos ab Aristotele ante 
« tractatos ? » ^. Quamquam tamen eius libris i^epi Xe^ew^ ' 
usus est ^, non multa videtur ibi repperisse quae non 
essent iam ab Aristolele dicta ^. 

De naturis hominum motibusque animorum oratori 
perspiciendis, ut Aristotelem sic quoque Theophrastum 

1. Inv., 2, 2, 7. 

2. Or., 56. 190. 

3. De Theodecte, qui non solum Aristotelis sed etiam Isocratis 
discipulus fuerat, supra dictum est. 

4. Cf. Tyrrell, P, p. 295, ibique notatis adde Plut., Cic, 24, 2. 

5. « Cum Theophrasto amico meo ». Att., 2, 16, 3. 

6. Fin, 1, 2, 6. 

7. De his libris pauca admodum scimus, quae tamen illustrare 
conatus est H. Rabe, De Theophrasti libris izepl X^^eox;. Melius 
antea Schmidt ( Commentatio de Theophrasto rhetore). 

8. Fin., 1, 2, 2. 

9: Cf. Sandys, A history of classical Scholarship from the sixth 
century b. C. to the end ofthe middle ages, p. 99. 

scripsisse memorat ^ Communes disputationes de infi- 
nitis quaestionibus Theophrastus, magistrum suum 
secutus, utilissimas iudicabat, quippe qui volumina 
scripserit quae Qheig inscribebantur ^. Denique ipse 
quoque censebat in oratione numerum non versum 
inesse oportere ; quare in tertio de Oratore Crassus haec 
ait : « Ego illud assentior Theophrasto, qui putat ora- 
tionem, quae quidem sit polita atque facta quodam modo, 
non astricte sed remissius numerosam esse oportere ^ ». 
Neque eam solum quasi generalem regulam tradiderat 
Theophrastus sed « accuratius » de his rebus scripserat ^. 
Itaque eius iudicium de paeane Cicero commemorat cum 
de pedibus in oratione usurpandis disputat ^. 

Sed haec iam apud Aristotelem reperiebantur. Alia 
quaedam sunt ipsius Theophrasti quasi propria. Ipse 
enim divisionem illam trium dicendi generum quae 
postea tam celebris evasit, quamque Cicero in Oratore ^ 
excoluit, primus videtur proposuisse '^. Ipsius quoque 
est altera divisio quattuor virtutum orationi necessa- 
riarum, quam divisionem et alii multi et in libris de 
Oratore Gicero adhibuit, Latine, plane, apte, ornate ^ 

1. De Or., 1, 13, 55 ; cf. 1, 12, 53-54. 

2. Theo., Rhet. gr. ed Spengel, II, p. 69, 3. 

3. De Or., 3, 48, 184. 

4. Or., 51, 172. 

5. Or., 64, 218. 

6. Or., 23, 75-28, 99. 

7. Dionys. Halic, De Dem., 3 (ed. Usener-Radermacher, I, 
p. 132, 6). Cf. Causeret, Etude sur la langue de la rhetorique et 
de la critique litteraire dans Ciceron, p. 150; Ammon, De Dionysii 
Halicarnassensis librorum rhetoricorum fontihus, p. 56 ; Rader- 
macher, Rheinisches Museum, LIV, 1899, p. 374-380 ; Volkmann- 
Hammer, p. 54 ; Roberts, Demetrius, p. 16 et 24, etc. Id tamen 
negat Hendrickson (American Journal of Philology, XXV, 1904, 
p. 125-156, maxime p. 126, 139 ; XXVI, 1905, p. 249-290) ratio- 
nibus nixus neque spernendis nec rursus plane certis. 

8. De Or., 3, 10, 37. 

esse dicendum. Haec enim in Oratore legimus : « Seriho 
« purus erit et Latinus ; dilucide planeque dicetur, quid 
« deceat circumspicietur ; unum aberit * quod quartum 
« numerat Theophrastus in orationis laudibus : orna- 
« tuni illud, suave et affluens ^ ». Denique a Theophrasto 
sumptum est illud : « Verecunda esse debet tralatio ^ » ; 
quod ex epistula quadam Ciceronis manifestum est ; « Et 
« doctrina, et domus, et ars, et ager etiam fidelis dici 
« potest, ut sit, quo modo Theophrasto placet, verecunda 
« tralatio ^ » . 

Quod si quis colligere velit quid « antiquis » Cicero 
debuerit, singula quidem praecepta cui tribuenda sint 
plerumque reperire non poterit, quamquam certum est 
quaedam ex iis antiquorum fuisse. Sed quod in mino- 
ribus praeceptis definiri nequit, id de communi ratione 
oratoria non est dubium. Libros Ciceronis de Oratore et 
Oratorem ab artibus quae eodem tempore vulgatae 
erant plurimum differre nemo ignorat. Propterea autem 
discrepabant quia ea quae quondam Plato, Isocrates, 
Aristoteles, eorumque discipuli protulerant, quae ab 
artis scriptoribus neglegebantur, Cicero rursus in lucem 
honoremque proferre cupiebat. Cum Platone et Isocrate 
censet ingenium maxirae necessarium esse, exercita- 
tionem adiungendam ; artem vero solam ad eiliciendum 
oratorem minime sufficere; cum Platone, Isocrate, Aris- 



1. Agitur de tenui genere dicendi. 

2. Or., 23-24, 79. 

3. De Or., 3, 41, 165 ; cf. Or., 24, 81 ; Opt. gen., 2, 4. 

4. Fam., 16, 17, 1. Quem locum Sorof solus ex editoribus tertii 
de Oratore libri videtur nosse. Sed neque ipse, neque Piderit-Har- 
necker, neque Wilkins, neque Cima simile de Theophrasto testi- 
monium commemoravit quod exstat in libro irepl u^^o^^- ^^, 3. 
Tulliani vero loci diligentissimum virum Johannem Vahlen latuerunt, 
cum, libellum Trepl u^^ou^; tertium edens, Quintiliani sententiam (8, 
3,37) minus sane cognatam solam protulit. 

totele^ eloquentiam philosophia niti debere ; cum Platone, 
Aristotele, Theophrasto, motus animorum oratori esse 
pernoscendos ; cum Isocrate, Aristotele, Theophrasto 
communes quaestiones universi generis essetractandas, 
orationem non astricte sed remissius numerosam esse 
oportere. 

Itaque recte Cicero scribere poterat : « Ego me saepe 
« nova videri dicere intellego, cum pervetera dicam * » . 

1. Or./3, 12. 



GAPUT III 

Quid recentioribus Cicero debuerit 

Nemo ita est antiquorum studiosus ut aequales suos 
penitus ignoret, nec quisquam se ita in antiquitatem 
abdit ut sui saeculi vocem non audiat. Id in Cicerone 
animadvertere licet. Qui, cum veterum doctrinam rursus 
in honorem adducere cuperet, plura tamen ex iis quae in 
scholis primo ante Christum saeculo docebantur dispu- 
tabanturve quam ex libris Platonis, Isocratis, Aristotelis, 
Theophrasti, quos semper in ore habebat, in scribendis 
suis rhetoricis operibus videtur hausisse *. 

§ 1. — Quid Herniagorae debuerit. 

Pervulgata erat Ciceronis tempore Hermagorea doc- 
trina ; nec dubium est quin ab ea plurimum sumpserit 
cum libros de Inventione conscripsit. Non quo Herma- 
goram in omnibus secutus sit. Eum enim acriter inter- 
dum impugnavit 2 ; sed de plerisque dicere licet cum 



1. Id non agnovit van Veyssem (De M. Tullii Ciceronis de Ora- 
tore libris, p. 67-112) sed eius commenta refutatione non indigere 
ex hac sententiola cuivis satis patebit : « Omissa igitur quaestione 
« quae forte in libris de Oratore aut Hermogeni(!) aut Hermagorae 
« aut Paeoenio (sic) debeantur, quorumopera, vetustate deperdita, 
« tantummodo ex ipsius Ciceronis libris restitui possunt (!)... » 
(Ibid., p. 71). 

2. Inv., 1, 6, 8 ; 1, 9, 12-10, 13 ; lenius : 1, 51, 97. 

Quintiliano : « In Rhetoricis Hermagoran est secutus » *. 
Reperitur enim in libris de Inventione ea constitutionum 
divisio quae Hermagorae propria erat. Nam quattuor 
constitutiones distinguuntur : coniecturalis, definitiva, 
generalis (« cum qualis res sit quaeritur »), translativa ^ ; 
quae cum Hermagoreis optime congruunt ^. A constitu- 
tionibus, Hermagoram secutus, segregat quaestiones 
legales quae in scripto versantur ^ ; ex quinque legalibus 
quaestionibus quas enumerat, quattuor certe Hermago- 
reas esse Quintilianus testatur : 

Quare primum genus de scripto et sententia, secundum 
ex contrariis legibus, tertium ambiguum, quartum ratioci- 
nativum, quintum definitivum nominamus. Inv., 1, 13, 17. 

Nosad Hermagoran... Legales autem quaestiones has fecit: 
scripti et voluntatis (quam ipse vocat xaxa pirjTov xai uTre^- 
atpe<jiv, id est dictum et exceptionem, quorum prius ei cum 
omnibus commune est, exceptionis nomen minus usitatum) 
ratiocinativum, ambiguitatis, legum contrariarum. Quintil., 
3, 6, 61. Cf. August., Rhet. lat. min., p. 143, 18-24. 

Disciplina haec de constitutionibus et quaestionibus 
legalibus maximam partem ab Hermagora erat pro- 
fecta ; non tamen ad eum ita referenda sunt omnia quae 
de his rebus apud antiquos leguntur, ut illum totius doc- 
trinae inventorem putemus. Censuit quidam vir doc- 
tissimus, G. Thiele, nihil de constitutionibus ante 
Hermagoram esse ab antiquis excogitatum, totam 
earum rationem ex unius viri mente et cogitatione eru- 
pisse ^. Id si antiquitatis monumenta testarentur, difii- 
cile crederemus, cum omnes doctrinae paulatim perfici et 

1. Quintil., 3, 11, 18. 

2. Inv., 1, 8, 10. 

3. Cf. Netzker, Hermagoras, Cicero, Cornificius quid docuerint 
de statihus, p. 25. Hermagoreae constitutiones sunt axo}(^afffjiG(;, 
6'po<;, Tcoi^xTr);, fjieTaXTj^j^t;. 

4. Inv., 1, 13, 17, cf. 2, 40, 116 ; Thiele, Hermagoras, p. 79. 

5. Thiele, Hermagoras, p. 177-180. 

explicari soleant. Sed aliter loquuntur antiqui, quorum 
nemo totam rationem constitutionum ab Hermagora 
inventam esse dixit. Immo Quintilianus censet apud 
Atticos oratores et apud Aristotelem aliquid eius modi 
posse reperiri *. Quamquam igitur plurimum in ea re 
Cicero debuit Hermagorae, non tamen ex eo totam doc- 
trinam sumpsit quam nemo ante protulisset, sed ab aliis 
iam tractatam, ab ipso maxime evolutam. 

Praecipue vero Hermagorae acceptam refert quartam 
constitutionem quae translativa nominatur, inventorem- 
que ab aliquibus reprehensum defendit : 

In quarta constitutione, quam translativam nominamus, 
eius constitutionis est controversia, cum aut quem aut qui- 
cum aut quomodo aut apud quos aut quo iure aut quo tem- 
pore agere oporteat quaeritur, aut omnino aliquid de 
commutatione aut infirmatione actionis agitur. Huius 
constitutionis Hermagoras inventor esse existimatur, non 
quo non usi sint ea veteres oratores saepe multi, sed quia 
non animadverterunt artis scriptores eam superiores nec 
rettulerunt in numerum constitutionum. Post autem ab hoc 
inventam multi reprehenderunt, quos non tam imprudentia 
falli putamus — res enim perspicua est — quam invidia 
atque obtrectatione quadam impediri. Inv., 1, 11, 16. 

Non tantum in deflniendis constitutionibus Hermago- 
ras elaboraverat, sed singulis causarum generibus argu- 
menta subtilissime comparaverat ^. Eum Gicero in libris 
de Inventione secutus est. « Nunc, inquit, certos confir- 
« mandi et reprehendendi in singula causarum genera 
« locos tradendos arbitramur » ^. Hos vero locos ita 
explicat ut « mille argumentorum gradus » ^ quos in 

1. Quintil, 3, 6, 3; 3, 6, 60; cf. Navarre, p. 261-271; Jaeneke, 
De statuum doctrina ah Hermogene tradita, p. 15-26. 

2. Brut., 76, 263; 78, 271 ; de Or., 2, 27, 117; cf. Thiele, Her- 
magoras, p. 84-86. 

3. Inv., 2, 3, 11. 

4. Dial. Or., 19. 

Hermagora Tacitus reprehendit videatur suos facere 
voluisse. 

De dispositione variisque orationis partibus Herma- 
goras praecepta dederat ; sed eorum pleraque nobis 
ignota sunt. Ciceronem tamen iis usum esse ex paucis- 
simis illis reliquiis quae ad nos pervenerunt certum est. 
Hermagoras enim exordia secundum quattuor genera 
causarum * diviserat, honestum (evSo^ov), admirabile ^ 
(7ra|oa5o$ov), humile (a8o$ov), anceps («iixcptSo&v). Eadem 
divisione utitur Cicero ; quintum tamen genus addit : 
« obscurum » ^. In praeceptis quae ad ceteras orationis 
partes pertinent, quid ab Hermagora sumptum sit plane 
incertum est. 

In libris de Inventione sat multa Hermagorea esse 
recte concludi potest. Quidvero de operibusquae Cicero 
postea scripsit ? Cum in iis quoque posterioribus scrip- 
tis haud pauca praecepta artis reperiantur, non nulli 
inde concludunt multa Hermagorae deberi ^. Sed minime 
verum est omnium praeceptorum artis Hermagoram 
solum auctorem fuisse. Tg^^voXoyta enim ante eum regna- 
verat neque umquam ab antiquis eius solius propria 
habita est. In secundo quidem de Oratore libro reyyokoyix ^ 
continetur sed ea quae ab Hermjigorea valde differat. 
Quae enim Cicero in libris de Inventione Hermagorae 
propria tradiderat ea consulto et in libris de Oratore et 

1. Cf. Thiele, Hermagoras, p. 113-121. 

2. Hac voce, quam Cicero usurpavit, graecam vocem irapaSo^ov 
male exprimi contendit Thiele, Quaestiones de Cornifici et Cice- 
ronis artihus rhetoricis, p. 6. 

3. Inv., 1, 15, 20. 

4. Ita sentit vir doctissimus W. Kroll, qui totam Ciceronis de 
inventione doctrinam ex Hermagora haustam esse contendit (Cicero 
und die Rhetorik, Neue Jahrhucher fiir das klassische Alterium, 
XI, 1903, p. 682-683). 

5. Att., 4, 16, 3. 

in aliis operibus abiecit. Nam quartam constitutionem 
omisit, semperque tres tantum status posuit ^ ; singula- 
rum causarum argumentis anteposuit communes omni- 
bus quaestionibus locos ^ ; exordiorum praecepta iam 
non ex causarum genere honesto, admirabili, humili, 
ancipiti, obscuro sed aliunde repetivit ^; digressionem 
tamen quam, ab Hermagora inter partes orationis nume- 
ratam, reiecerat ^, perutilem iudicavit ^. 

Quae vero in libris de Inventione certo Hermagorea 
esse deprehendimus ea ab ipsone Hermagora sumpserit 
an ab aliquo scriptore artis, Hermagoram secuto, certum 
non est. Gontendunt non nulli Hermagorae librum nun- 
quam Ciceroni in manibus fuisse ^. Sed animadvertenti 
quibus verbis Gicero de eo loquatur "^ videtur potius eum 
legisse, praesertim cum praecipuos de arte rhetorica 
libros conquisierit ^ et tunc inter celeberrimos Herma- 
goreus liber fuerit. Geterum id non est magni momenti, 
modo constet quae ad Hermagoream doctrinam per- 
tineant. 



1. De Or., 2, 24, 104-26, 113 ; 2, 30, 132 ; Part. or., 9, 33 ; 29, 
102; Or., 14, 45; Top., 24, 92-26, 96. 

2. De Or., 2, 27, 117, etc. supra, p. 17. Paulo aliter tamen 
in Partitionibus, 31, 109-39» 138; sed cf. Thiele, Hermagoras, 
p. 92. 

3. De Or., 2, 78, 315-80, 325 ; Part. or., 8, 28-30 ; Or., 15, 50 ; 
36, 124; Top., 26, 97. 

4. Iny., 1, 51, 97. 

5. De Or., 2, 77, 312; Part. or., 5, 15; Brut., 93, 322. 

6. Volkmann, p. 50 ; Thiele, Hermagoras, p. 16 ; Krdhnert, 
Die Anfdnge der Rhetorik hei den Romern, p. 30. Aliter iudicave- 
runt Bader, p. 18-23; Netzker, p. 47. 

7. Inv., 1, 6, 8 ; 1, 9, 12 ; 1, 11, 16; 1, 51, 97; Brut., 76, 263; 
78, 271. 

8. Inv., 2, 2, 4-5 ; cf. 2, 3, 8. 

§ 2. — Quid Asiaticis Rhodiisque rhetoribus 

debuerit. 

Asiaticos rhetores Gicero magistros habuit; Menippo, 
Dionysio, Aeschylo, Xenocli operam dedit ^ ; has exer- 
citationes ita in Bruio commemorat ut se ex iis fructum 
non mediocrem percepisse significet. Nunquam tamen 
ullam rhetoricae doctrinae partem se ab Asiaticis 
sumpsisse memorat. Nec mirum : Asiatici enim potius 
exercitatione oratores instituere et flumen orationis 
augere verbaque exornare quam subtiliora artis prae- 
cepta excolere solebant. 

Aliquid tamen in Asiatica eloquentia frequentatum 
non modo usu didicit sed ipse ad perfectam eloquentiam 
necessarium esse docuit : clausulam numerosam. Ex 
variis pedibus quibus sententia terminari potest paucos 
Asiatici selegerant : dichoreum praecipue usurpabant ^, 
cretico quoque et eius aequali paeane saepe utebantur^. 
Easdem clausulas Cicero ceteris semper anteposuit, 
accuratissime post reditum ex Asia consectatus est. 
Cum vero in Oratore de numerosa oratione praecepta 
dedit tum eas clausulas commendavit quas scimus 
Asiaticis oratoribus maxime probatas ; primum locum 
dichoreo dedit, eum cadere praeclare declaravit, de eo 
plura dixit quam de ulla alia clausula, cum tamen 
moneret fugiendam in eo usurpando esse satietatem ^ ; 



1. Brut., 91, 315-316; supra, p. 4-5. 

2. Or., 63, 212 ; Quintil. 9, 4, 103 ; Rufin. Rhet. lat, p. 582, 10- 
12. Asiaticos videtur impugnare qui scripsit librum itepl G<|youc 
cum dichoreum vituperat (41, 1). 

3. Norden, p. 140-141 ; E. Muller, De numero Ciceroniano, 
p. 52-55. 

4. Or., 63, 212-215; cf. infra, p. 102. 

creticum deinde laudavit eiusque aequalem paeanem * ; 
ceteros pedes rariores esse voluit *. 

In his igitur praeceptis, Asiaticae rhetoricae vestigia 
manifesta sunt ^, quamquam non constat utrum haec a 
solis Asiaticis Cicero didicerit, an etiam a Rhodiis ^ ; 
erant enim in multis Asiaticorum similiores. 

Molo Rhodius Ciceronem Rhodi et Romae eloquentiam 
docuerat ; et, quamquam eum praecipue instituendo 
notandisque vitiis iuverat ^, tamen vix potuit eius exer- 
citationibus ita praeesse ut praecepta artis non aliquando 
traderet ^. Ceterum, ante quam Cicero Moloni operam 
daret, aliquid iam e Rhodiorum arte rhetorica hauserat. 
Nam in libris de Inventione quaedam ex Rhodio aliquo 
doctore sumpta esse constat. Secus enim intellegi non 

1. Or., 64, 215. 

2. Or., 64, 215-218. 

3. Viro doctissimo H. Bornecque ads6ntiri non possum haec scri- 
benti : « Un homme (Ciceron) qui, ayant k parler des clausules 
« metriques, s'esi horne a traduire Aristote, au lieu d'exposer 
« courageusement les regles qu'il avait suivies » (Revue de Philo- 
logie, XXIX, 1905, p. 50). De dichoreo enim, de cretico, de 
spondaeo (quem post paeanem Cicero probat), Aristoteles ne 
mentionem quidem fecit. 

4. Rhodi scholas eloquentiae celeberrimas fuisse egregie ostendit 
Marx, ad Her. Proleg., p. 157 ; cui non nulla addidit W. Schmid, 
Ueher der kulturgeschichtlichen Zusammenhang und die Bedeu- 
tung der griechischen Renaissance in der Romerzeit, p. 11-13, 41. 
Negaverant antea viri doctissimi, v. g. Jebb, The Atiic Orators, II, 
p. 447. Rhodiorum studia rhetorica maxime extenuare conatus erat 
Brzoska {De canone decem oratorum atticorum, p. 42, 44, 46, 
52, 97), qui, post Reifferscheid magistrum suum, Pergamenis 
quam plurimum tribuebat. Nunc vero constat Pergamenos ad 
excolendam rhetoricam ante Apollodori aetatem aut nihil aut 
parum contulisse. Nullum omnino indicium est quo eis Cicero 
quicquam debuisse ostendatur. — Quanti a multis fieret Rho- 
diorum institutio oratoria, Laterensis significavit cum suum dicendi 
genusironia quadam excusans dixit : « Rhodi enim ego non fui » 
(Planc, 34, 84). 

5. Brut., 91, 316. 

6. Yidetur ipse Molo artem scripsisse. Cf. Quintil., 3, 1, 16. 

posset cur exempla potius e Rhodiorum institutis quam 
ex aliorum longe nobiliorum populorum legibus sume- 
rentur : 

Si Rkodiis turpe non est portorium locare. Inv., 1, 30, 47. 

flAo(/(V quosdam legarunt Athenas. Inv., 2, 29, 87. 

Lex est apud Rhodios, ut, si qua rostrata in portu navis 
deprehensa sit, publicetur. Cum magna in alto tempestas 
esset, vis ventorum, invitis naulis, in Rhodiorum portum 
navem coegit. Inv., 2, 32, 98. 

Quod si Athenienses aut Lacedemonii nominarentur. 
vix quicquam inde concludere liceret : illustrissimas 
enim civitates in exemplum adduci nemo miraretur ; sed 
cur Rhodii potius commemorentur quam alii multi, non 
intellegitur nisi doctor cum Rhodiis coniunctionem ha- 
buerit peculiarem. Accedit quod Apollonii Rhodii ' 
dictum quoddam laudatur. 

Non tamen ex his indiciis concludendum putointegros 
libros de Inventione ex Graeco Rhodii alieuius opere ad 
verbum expressos esse. Censuit id quidem F. Marx *; 
sed non animadvertit potuisse Ciceronem e variis fon- 
tibus haurire, immo conatum esse quam plurima diversa 
in unum opus colligere '. Cur Rhodia exempla apud 
Ciceronem reperiantur facile explicant qui Hermagoram 
Rhodi docuisse putant '. Hoc tamen pro certo neque 
affirmari neque negari potest. 

1. Inv. 1, 56, 109. 

2. Ad Her, proleg.. p. 161-162. Rectissime Schanz, postquam 
pmecipua ejus placila enumeravit, ila coDcludit : « Ich glaube aichl, 
t dass Marx, trotz Beiner ausgezeichuelen Gelehrsamkeil eineii 
* dieser Saize vJillig bewieseu hal x. (Geschickle der rOmUchen 
Litleratur, P. g 197, p, 390), Angermaiin vero, Marxi discipulua, ne 
suspicari quidem videlur vel leviBsiniam dubilationem oriri posse de 
ma^istpisui wctarilale (De Aristotele rkelorum auctore, p. 2, 4,elc). 

a. Inv. 2, 2. 4. 

■1. Thiele, Hermagoras, p. 188-189. 

§ 3. — Quid Stoicis debuerit. 

Hermagoream rationem rhetoricam a Stoica manasse 
non nulli docti viri quondam arbitrati sunt * ; nunc vero 
constat non modo id falsum esse, sed inter Stoicam dis- 
ciplinam et Hermagoream discrimen maximum fuisse ^ : 
Stoici rhetoricam philosophiae partem esse voluerant, 
Hermagoras rationem perfecit quae meram rhetoricam, 
abiecta omni philosophia, exhiberet. Itaque ab illa 
quaestione quid ex Hermagora Cicero hauserit, prorsus 
segregandam illam alteram puto : quid Stoicis debuerit. 

Ac primum quidem sciendum est Stoicos non multa in 
perficienda arte rhetorica praestitisse ; quod ipse Cicero 
testatur, cum eos dialecticam quidem excoluisse, inve- 
niendi vero artem neglexisse haud semel affirmat : 

Cum omnis ratio diligens disserendi duas habeat partis, 
unam inveniendi, alteram iudicandi, utriusque princeps, ut 
mihi quidem videtur, Aristoteles fuit. Stoici autem in altera 
elaboraverunt ; iudicandi enim vias diligenter perseculi 
sunt ea scientia quam 8taXexxtx7;v appellant; imeniendi artem 
quae xoirtxT) dicitur, quae et ad usum potior erat et ordine 
naturae certe prior totam reliquerunt. Top., 2, 6. 

Cum duae sint artes, quibus perfecte ratio et oratio com- 
pleatur, una inveniendi, altera disserendi, Iianc posteriorem 
et Stoici et Peripatetici, priorem autem illi egregie tradi- 
derunt, hi^ omnino ne attigerunt quidem. Nam e quibus locis 
quasi thesauris argumenta depromerentur vestri ne suspi- 
cati quidem sunt, Fin., 4, 4, 10. 

1. Volkmann saepe, v. g. p. 12. In eumdem errorem incidit ali- 
quando Striller, De Sloicorum studiis rheioricis, p. 19, 24. Fue- 
ritne ipse Hermagoras Stoicus, ut Harnecker contendit (Die Trager 
des Namens Hermagoras, Neue Jahrhiicher fur Philologie und 
Pddagogik, CXXXI, 1885, p. 69-76), neque constat neque praesentis 
disputationis est. 

2. Thiele, Hermagoras, p. 173. 

3. De huius vocis vi, cf. Madvigii adnotationem (p. 493). 

Stoicus iste nihil adiuvat, quoniam quem ad modum in- 
veniam quid dicam non docet. De Or.. 2, 38, 159. 

' Quas vero Stoici artes rhetoricas scripserant Cicero 
aspernatur. Diogenis Babyloni de quo saepe loquitur 
librum Tztpi pmoptxnq * ne nomihat quidem. De Chrysippo 
et Cleanthe haec ait : « Quamquam scripsit artem rheto- 
« ricam Cleanthes, Chrysippus etiam *, sed sic ut si quis 
« obmutescere concupierit, nihil aliud legere debeat'^ ». 
Quia tamen rhetorica et dialectica quasi inter se 
conexae sunt, cum utraque in probando versetur argu- 
mentisque utatur, interdum Cicero argumentandi prae- 
cepta mutuatur e Stoicis, quod in Topicis iamdiu agni- 
tum est ^ ; ceterum id ipse aperte confessus est. 

Deinceps est locus dialecticorum ' proprius.... Top., 
12, 53. 

Hoc disserendi genus attingit omnino vestras quoque in 
respondendo disputationes, sed philosophorum magis, 
quibus est cum oratoribus illa ex repugnantibus sententiis 
communis conclusio quae a dialecticis tertius modus, a rhe- 
toribus Sv6'jfjiY)fxa dicitur. Reliqui dialecticorum modi plures 
sunt,,, Atque ex iis conclusionibus, quas supra scripsi, 
prior quartus, posterior quintus a dialecticis modus appel- 
latur. Deinde addunt... Top., 14, 56-57 ®. 

Jam in libris de Inventione monuerat se e philoso- 
phorum libris quaedam hausisse quae ab artis scripto- 
ribus neglecta essent. 

1. Cuius reliquias certas incertasque collegit von Arnim, Stoi- 
corum veterum fragmenta, III, p. 235-243. 

2. Ex iis artibus fere nihil superest ; cf. von Arnim, ibid, II, 
p. 95-96. 

3. Fin, 4, 3, 7. 

4. Cf. Brandis, Rheinisches Museum, III, 1829, p. 549-554 ; 
Klein, De fontibus Topicorum Ciceronis, p. 44-47. 

5. Stoicos dialecticorum nomine indicari recte monet G. Ammon, 
De Dionysii Halicarnassensis librorum rhetoricorum fontibus, p. 17. 

6. Cf. Diog. Laert., 7, 1, 79-81 ; Sext. Empir. Pyrrh., 2, 157- 
158 ; Prantl, Geschichte der Logik, I, p. 473. 

Inventa exornari et certas in partes distingui et suavis- 
simum est et summe necessarium et ab artis scriptoribus 
maxime neglectum. Quare et de ea praeceptione nobis et in 
hoc loco dicendum visum est ut ad inventionem argumen- 
tandi ratio adiungeretur... Inv., 1, 30, 50. 

Ex qua philosophorum secta illa argumentandi ratio * 
hausta est ? Nempe ex ea quae dialecticam maxime 
coluerat. Id non modo valde veri siraile est, quia Stoici 
maxime in dialectica elaboraverant, sed ex ipsis regulis 
quae dantur, et ex terminis qui adhibentur manifestum ^. 

Sed haec potius ad philosophiam quam ad eloquentiam 
pertinebant. De ipsa eloquentia Cicero partim cum 
Stoicis consentit, partim ab iis dissentit. Dixerant Stoici 
eloquentiam virtutem esse, virtutes autem solius 
sapientis esse, solum igitur sapientem eloquentem esse. 
Concedit Cicero eloquentiam esse virtutem, minime vero 
solum sapientem esse eloquentem ; ex iis igitur quae 
Stoici de eloquentia disseruerant, id tantum admittit 
quod communi hominum opinioni non repugnat aut 
minus repugnat. 

Horum alii, sicut iste ipse Mnesarchus hos, quos nos 
oratores vocaremus, nihil esse dicebat nisi quosdam opera- 
rios lingua celeri et exercitata ; oratorem autem, nisi qui 
sapiens esset, esse neminem, atque ipsam eloquentianiy 
quod ex bene dicendi scientia constaret, unam quamdam 
esse virtutem^ et, qui unam virtutem haberet, omnis habere, 
easque esse inter se aequalis et paris ; ita, qui esset 

1. Quae fuse explicatur : Inv., 1, 30, 50-41, 77. 

2. Cf. Philipson, Neue Jahrbiicher fiir Philologie und Pdda- 
gogik, CXXXIII, 1886, p. 422, cui tamen non adsentior contendenti 
prooemium librorum dc Inventione et ea quae in iisdem libris contra 
Hermagoram dicta sunt, Stoico et quidem Posidonio, deberi. 
Locus Plutarchi (Pomp. 42, 4), quo Philipson aliique utuntur ad 
explicandam Hermagorae vituperationem (Inv., 1, 6, 8), non mihi 
videtur posse certo ad eamdem quaestionem referri. — De qui- 
busdam aliis Stoicae sectae vestigiis quae in libris de Inventione 
exstant, cf. Jaeneke, p. 76-78. 



54 CAPUT III. — QUID RECENTIORIBUS CICERO DEBUERIT 

eloquens, eum virlutes omnes habere atque esse sapientem. 
Sed haec erat spinosa quaedam et exilis oratio, longeque ab 
nostris sensibus abhorrebat. De Or., 1, 18, 83. 

Est enim eloquentia una quaedam de summis viftutibus; 
quamquam sunt omnes virtutes aequales et pares, sed 
tamen est species alia magis alia formosa et illustris ; sicut 
haec vis, quae scientiam complexa rerum sensa mentis et 
consilia sic verbis explicat, ut eos, qui audiant, quocumque 
incubuerit, possit impellere ; quae quo maior est vis, hoc 
est magis probitate iungenda summaque prudentia ; quarum 
virtutum expertibus si dicendi copiam tradiderimus, non 
eos quidem oratores effecerimus, sed furentibus quaedam 
arma dederimus. De Or., 3, 14, 55. 

Stoicos autem quos minime improbo, dimitto tamen ; nec 
eos iratos vereor, quoniam omnino irasci nesciunt; atque 
hanc iis habeo gratiam^ quod soli ex omnibus eloquentiam 
virtutem ac sapientiam esse dixerunt, Sed utrumque est in 
his, quod ab hoc quem instruimus oratore, valde abhorreat : 
vel quod omnes, qui sapientes non sint, servos, latrones, 
hostes insanosque esse dicunt, neque tamen quemquam esse 
sapientem. De Or., 3, 18, 65. 

Cum de iis quae ad mores pertinerent raaxime Stoici 
curarent, quid deceret diligentissirae exquisiverant. 
Quoniam vero oratori quid deceat maxirae videndum est, 
non mirum est Ciceronem aliqua a Stoicis in ea re acce- 
pisse ^ . Praecepta de eo quod Graeci TrpeTrov, ipse deco' 
rum vocabat, non modo in libris de Officiis 2 (quos 
Stoicorum placitis refertos esse apud omnes constat ^), 
sed etiam in oratoriis libris explicavit. 

Ut enim in vita, sic in oratione, nihil est difficilius quam 
quid deceat videre. npiirov appellant hoc Graeci, nos dicamus 
sane decorum ; de quo praeclare et mulla praecipiuntur et 
res est cognitione dignissima ; huius ignoratione non modo 
in vita sed saepissime et in poematis et in oratione pec- 
catur. Or., 21, 70. 

1. Cf. G. Ammon, De Dionysii... fontihus, p. 53. 

2. Off. 1, 27, 93-41, 149. 

3. Att., 16, 11, 4 ; cf. Schanz, P, § 170, p. 332 ; Schmekel, 
p. 18-46 ; Thiaucourt, p. 302-316. 

Itaque hunc locum longe et late patentem philosophi 
solent in officiis tractare — non cum de recto ipso dispu- 
tant, nam id quidem unum est * — grammatici in poetis, 
eloquentes * in omni et genere et parte causarum. Or., 
21, 72. 

Hoc loco continetur id quod dici Latine decorum potest, 
Graece enim TcpeTiov dicitur. OfT., 1, 27, 93. 

Stoici, praeter ea quae ipsorum propria erant, multa 
tradebant quae ceterae quoque scholae docuerant et 
docebant. Velut tria eloquentiae genera distinguebant, 
deliberativum, iudiciale, demonstrativum ^. Talia non 
eis potius quam ceteris Cicero debuit sed quasi ex com- 
muni omnium thesauro deprompsit. Meraorat tamen a 
Zenone perfectam Aristotelis quamdam sententiam : 
quod enim is monuerat, rhetoricam quasi ex altera parte 
respondere dialecticae ^, idem Zeno manu demonstrabat : 
« Nam cum compresserat digitos pugnumque fecerat» 
« dialecticam aiebat eiusraodi esse ; cum autem deduxerat 
« et manum dilataverat, palmae illius similem eloquen- 
« tiam esse dicebat ^ ». 

Ad Stoicos referendam esse divisionem trium dicendi 
generum, a Cicerone usurpatam, contendit W. Schraid^. 
Sed id nullo alio argumento probatur nisi quod similis 
quaedam partitio apud Fortunatianum quoque reperitur ^. 
Jam vero minime constat omnia quae a Fortunatiano 

1. Hanc quoque doctrinam Stoicam esse manifestum est. Cf. 
Sandys, Orator, p. 80. 

2. Maxime notandum est Ciceronem non dicere, id quod in hac 
sententia exspectatur, « rhetores » sed « eloquentes ». Rhetores 
enim de ea re praecepta dare non solebant sed eloquentes philoso- 
phorum, maxime Stoicorum, praeceptis aut scientes, aut impru- 
dentes orationem conformabant. 

3. Diog. Laert., 7, 34, 42. 

4. Arist., Rhet., 1, 1, 1. — Cf. Or., 32, 114. 

5. Or., 32, 113. 

6. Rheinisches Museum, N. F. XLIX, 1894, p. 134-145. 

7. Rhet. Lat. min., p. 125, 29-126, 3. 

tradantur Stoica esse *, multo minus ea iam ante Cice- 
roiiis aetatem in Stoicam rhetoricam recepta. Praeterea 
apud Fortunatianum tria dicendi genera in alia plura 
dividuntur, non item apud Ciceronem. Re quidem vera 
Fortunatiano nihil fere est in ea re cum Cicerone com- 
mune, nisi illa ipsa distributio quae a Theophrasto pri- 
mum prolata ^ multorum postea fuit : eam enim « Graecis » 
tribuit Gellius ^, non ignorata est a Varrone ^, adhibetur 
a Dionysio ^, nec in rhetorica ad Herennium ^ desi- 
deratur. 

Si colligimus omnia quae Cicero Stoicis in rhetorica 
debuit "^ pauca reperimus : praecepta quaedam de argu- 
mentatione, de decoro ; accedit illud quod ad summam 
artis oratoriae spectat : eloquentiam virtutem esse. Ex 
quo libro haec Cicero hauserit non potest pro certo 
affirmari. Habuit ille quidem in manibus Chrysippi et 
Cleanthis artes rhetoricas ^. Sed quae a Stoicis mutua- 
tus est, videtur non ex artibus rhetoricis sed e philoso- 
phiaelibrisexcerpsisse ; quodipse non obscure significat^. 
Potuerunt quae de decoro scripsit libro Panaetii iiepi tov 
xa9)7xovTos *^ deberi. Quae vero de argumentatione in libris 



1. Cf. Reuter, Hermes, XXVIII, 1893, p. 90, n. 1. 

2. Supra, p. 40. 

3. GelL, 6, 14, 1. 

4. GelL, 6, 14, 6; e^. 6, 14, 8 (de Polybio et Rutilio). 

5. De Dejtn., 1-3. 

6. 4, 8, 11. 

7. Plus aequo, ut mihi quidem videtur, Stoicis tribuit Radermacher 
apud Sudhaus, Philodemi voL rhet. siippL, p. ix-xxvi, et Rhei- 
nisches Museum, N. F. LIV, 1899, p. 285-292 (Cf. G. Ammon, 
Jahresbericht iiber die Fortschritte der klassischen Altertumswis- 
senschaft, CV, 1900, p. 222 ; CIX, 1901, p. 137 ; von Arnim, Leben 
und Werke des Dio von Prusa, p. 90, n. 1). 

8. Fin., 4, 3, 7 ; supra, p. 52. 

9. Inv., 1, 41, 77 ; cf. 1, 30, 50. 

10. Att., 16, 11, 4. 

de Inventione dicta sunt ea non nullis * visa sunt e Posi- 
doni aliquo libro esse sumpta. Sed qui primus id censuit 
coactus est, ut suam opinionem tueretur, contendere 
libros de Inventione post reditum ex Asia scriptos 
esse 2 ; quod mihi nequaquam videtur probabile ^. Ego 
potius censuerim Ciceroni Ghrysippum auctorem fuisse, 
a quo non modo nihil in Stoicis praetermissum putat ^ 
sed eum maxime cum de dialectica agit commemorare 
solet ^. Ceterum multi erant illis temporibus Stoicorum 
libri inter se similiores in quibus eadem fere invenieban- 
tur quae apud Chrysippum ; itaque in ea re nihil certum 
habeo. Neque a quo Cicero didicerit eloquentiam virtu- 
tem esse, diiudicare audeo : id a multis Stoicis, ne dicam 
ab omnibus, dictitabatur. Potuit Cicero id in multis 
libris legere ; potuit id saepius in sermonibus audire, cum 
non nullorum Stoicorum consuetudine usus sit ^ ; scivit id 
a Mnesarcho disputatum''' ; audivit, ut opinor a Diodoto, a 
Posidonio, cum iisque ipse disputavit. Sed a quibus homi- 
nibus haec acceperit suspicamur, a qua schola, scimus. 

§ 4. — Quid Academicis debuerit. 

Haec cum Stoicis deberet, non mirum est Ciceronem, 
qui se Academicum diceret, plura etiam ab Academicis 

1. Philipson, Neue Jahrbiicher fiir Philologie und Pddagogik, 
CXXXIII, 1886, p. 417-423. 

2. Philipson, Ihid., p. 422-423. 

3. Non enim tam rudes essent; clausularum leges, quas Cicero 
post reditum ex Asia servavit, constantius servarentur ; denique non 
scriberet Cicero : « quae pueris aut adulescentulis nobis... excide- 
runt. » (De Or., 1, 2, 5). 

4. Fin., 1, 2, 6. 

5. Or., 32, 115 ; Fin., 4, 4, 9 ; Ac, 2, 29, 93 ; 2, 30, 96 ; Fat., 16, 38. 

6. Fam., 13, 16, 4 ; Brut., 90, 309; Ac, 2, 36, 115; Tusc, 2, 25, 
61 ; 5, 39, 113 ; Nat. Deor., 1, 3, 6 ; Fat., 3, 5 ; Fin., 1, 2, 6. 

7. De Or., 1, 18, 83. 

sumpsisse. Diu quidem Academici rhetoricam neglexe- 
rant * ; sed ille quem Cicero magistrum habuit, Philo 
Larissaeus, sola philosophia non contentus, eloc[uen- 
tiam quoque docuerat ^. Eum postea alii imitati sunt ; 
sed praecepta artis quae tradiderunt pleraque non viden- 
tur a ceterarum scholarum valde fuisse diversa. 

Multa certe Academicorum praecepta Gicero in libel- 
lum de Partitionibus oratoriis contulit ; quod ipse testa- 
tur : « Expositae tibi omnes sunt oratoriae partitiones, 
« quae quidem e media illa nostra Academia effloruerunt, 
« neque sine ea aut inveniri aut intelligi aut tractari 
« possunt » 3. Assumunt non nulli tamquam ex hoc loco 
demonstratum, Giceronis Partitiones oratorias esse ad 
verbum e Graeco alicuius Academici libello expressas ^. 
Sed id Gicero non aiTirmat : ait tantum partitiones ex 
Academia effloruisse, id est eam doctrinam Academicam 
esse, non unius Academici librum a se in Latinam lin- 
guam conversum. Itaque errant qui quaecumque in 
Partitionibus inveniunt Academica esse concludunt -^ 

Ex iis quae Academici de arte dicendi protulerant, 
nihil Giceroni utilius visum est quam quod morem dis- 

1. Cf. von Arnim, Lehen und Werke des Dio von Prusa, p. 84. 

2. Tusc, 2, 3, 9. 

3. Part. or., 40, 139. 

4. (( Der akademische Abriss der Rhetorik den Cicero in den 
Partitiones iibersetzt hat ». W. Kroll, Studien iiher Ciceros 
Schrift de Oraiore, Rheinisches Museum, N. F. LVIII, 1903, 
p. 584 (( ...Welche letzteren (Partitiones) Cicero ausdriicklich als 
die Uebersetzung einer akademischen Schrift bezeichnet ». 
W. Kroll, Cicero und die Rhetorik, NeUe Jahrbiicher fur das 
klassische Altertum, VI (XI), 1903, !p..684. (( Ciceros Partitiones 
(( die aus einem akademischen Handbuche iibersetzt sind ». Ibid,, 
p. 688. (( In partitionibus, ubi nil fecit nisi ut Academici alicuius 
(( Philonis ni fallimur praecepta modo Graece tradita uerteret 
<( additis exemplis perpaucis Latinis ». Marx, ad Her. proleg., p. 81. 

5. Kroll, Ibid. ; Wallies, p. 41, quem refellit Hammer, De 
Ciceronis Topicis, p. 22-23. 

putandi in utramque partem induxerant, neque tantum 
de finitis causis sed de infinitis quaestionibus, quae 
Oiaeig vocabantur, disputabant. Erat id quidem anti- 
quum, ab ipso Aristotele factitatum, sed a plerisque 
postea neglectum, itaque Cicero in hoc se antiquorum 
vestigiis insistere non immerito gloriabatur. Quam- 
quam paulo ante eum Academici * hanc rationem instau- 
rare coeperant : « Nunc enim », ait Crassus in tertio de 
Oratore, « apud Philonem, quem in Academia vigere 
« audio, etiam harum iam causarum cognitio exercita- 
« tioque celebratur » 2. Eam Philonis rationem Aristo- 
teleae similem ait Cicero : 

Itaque mihi semper Peripateticorum Academiaeque 
consuetudo de omnibus rebus in contrarias partis disserendi 
non ob eam causam solum placuit, quod aliter non posset, 
quid in quaque re veri simile esset inveniri, sed etiam quod 
esset ea maxuma dicendi exercitatio. Qua princeps usus est 
AristoteleSy deinde eum qui secuti sunt. Nostra autem 
memoria, Philo, quem nos frequenter audivimus. instiluit 
alio tempore rhetorum praecepta Iradere, alio philosopho- 
rum. Tusc, 2, 3, 9 ; cf. Nat. Deor., 1, 5, 11. 

Leve tamen discrimen inter Aristoteleam et Academi- 
cam rationem esse non negat, easque sic distinguit : 

Sin aliquis extiterit aliquando qui Aristotelio more de 
omnibus rebus in utramque parlem possit dicere et in omni 
causa duas contrarias orationes praeceptis illius cognitis 
explicare aut hoc Arcesilae modo et Carneadi cohtra omne 
quod propositum sit disserat ^, quique ad eam rationem 

1. Sophistarum quoque eam exercitationem fuisse indicant haec 
Ciceronis verba : « 2o?p'.(TTejto enim, simul ut rus decurro, atque in 
« decursu Giaei^ meas commentari non desino ». Att., 9, 9, 1 ; 
cf. 9, 4. Quem locum miror a doctissimis viris qui de ea re scrip- 
serunt (v. g. von Arnim, Dio, p. 114) non animadversum. 

2. De Or., 3, 28, 110. 

3. Recte de hoc loco notat von Arnim : « Dies konnte zunachst 
« als ein wesentlicher Unterschied der Methode erscheinen. Aber 
« wir brauchen nur anzunehmen dass unmittelbar hinter einander 

adiungat hunc rhetoricum usum exercitationemque dicendi, 
is sit verus, is perfectus, is solus orator. De Or., 3, 21, 80. 

Cum Academicis mos esset contra omnia disserere, 
mirum non est eos contra rhetoricam disputasse. Essetne 
ars aliqua dicendi eaque utilis, antiquissima contentio 
erat *. Academici saepe aut nullam artem esse dicendi 
aut eam inutilem esse contendebant -, Id Ciceroni pla- 
cere non poterat, qui in eloquentia gignenda artem non 
minimum valere arbitraretur ^. Sed addebant Acade- 
mici philosophiam oratori esse necessariam, cum animi 
motus excitare nemo posset nisi qui eos pernosceret. 
Cicero artem rhetoricam non reiecit, quod Academici 
fecerant, sed Academicis adsentitur dicentibus philoso- 
phiam oratori discendam, animorum motus pernoscendos^ 
Itaque, quod ipse in prooemio librorum de Oratore et in 
aliis libris ^ affirmat, idem refert a Charmada defensum 
contra Menedemum disputante : 

Charmadas vero multo uberius eisdem de rebus loque- 
batur, non quo aperiret sententiam suam — hic enim mos 

« zwei diametral entgegengesetzte Behauptungen proponirt wer- 
« den, um die logische Aehnlichkeit der beiden Methoden zu einer 
« thatsUchlichen werden zu sehn ». Dio, p. 85. 

1. Cf. Sudhaus, Philodemi Vol. Rhet., I, p. xxvii. Disputa- 
tionem illam iam a Platone eiusque Gorgia esse repetendam recte 
animadvertit G. Ammon, Bldtter ftir das hayerl. Gymn., XXXV, 
1899, p. 135. 

2. Sextus Empiricus, adv. Rhet., 20-42, p. 678, 23-683, 16 (ed. 
Bekker). Cf. Quintil., 2, 17 ; Philodem., I, 14-15; 16 ; 22 ; 359-360; 
II, 71-72, 97-98 (98, 11 : xat KptX(5Xa[o<; 0'jx airap]ve[T]Tat) ; 100; 
107-108 ; 125-126 ; G. Ammon, Bldtter ftir das hayerl. Gymn., 
XXXV, p. 135-136 ; Liers, Rhetoren und Philosophen im Kampfe 
iim die Staatsweisheit, p. 9-10. Olivier, de Critolao peripatetico, 
p. 28-37. Quos omnes antiquos recentesque scriptores, quibus 
Ciceronis dicta illustrantur, ignorare visus est A. Lieby, cum hanc 
eamdem quaestionem tractaret {Quantum philosophiae studio..., 
p. 23-54). 

3. Supra, cap. l. 

4. De Or., 1, 5, 17 ; Or., 4, 14, etc. ; cf. supra, p. 13-15, 23-24. 

erat patrius Academiae adversari semper omnibus in dispu- 
tando — sed cum maxume, tum hoc significabat, eos qui 
rhetores nominarentur et qui dicendi praecepta traderent, 
nihil plane tenere neque posse quemquam facultatem asse- 
qui dicendiy nisi qui philosophorum inventa didicisset, 
De Or., 1, 18, 84. 

Caput enim esse arbitrabatur oratoris, ut et ipsis apud 
quos ageret talis qualem se ipse optaret videretur ; id 
fieri vitae dignitate, de qua nihil rhetorici isti doctores 
in praeceptis suis reliquissent ; et uti ei qui audirent 
sic adficerentur animis ut eos adfici vellet orator ; quod 
item fieri nullo modo posse, nisi cognosset is, qui diceret, 
quot modis hominum mentes et quibus et quo genere 
orationis in quamque partem moverentur ; haec autem 
esse penitus in media philosophia retrusa atque ahdita^ 
quae isti rhetores ne primoribus quidem labris attigissent. 
De Or., 1, 19, 87. 

Sed ex alio quodam loco manifestum est non nulla 
saltem Academicorum placita in libris de Oratore pro- 
poni. Nam in tertio libro, postquam Crassus multis 
verbis de eloquentia disputavit, sic eum Cotta allo- 
quitur: « Me quidem in Academiam totum compulisti* ». 
Incertum tamen est quae res a Crasso dictae ad Acade- 
micos referendae significentur; fortasse multae sunt, sed 
id concludi non potest cum haec Cottae verba possint ad 
ea sola quae Crassus de Philone infinitisque quaestio- 
nibus 2 dixit, pertinere. 

Quidquid id est, dubitari nequit quin Cicero aliquid 
Academicis debuerit. Non solum in Partitionibus oratoriis 
quaedam eorum praecepta tradidit sed in ceteris libris 
ea protulit quae ipsi, antiquorum doctrinam secuti, 
docere solebant de infinitis quaestionibus, de philosophia 
oratori necessaria. A quo vero scriptore vel doctore 
hauserit difficilius est iudicare. Charmadae sententiam 



1. De Or., 3, 36, 145. 

2. Dc Or., 3, 28, 110. Cf. 3, 29, 111 ; 3, 80, 120. 

ipsi notam fuisse ex primo de Oratore libro * patet. Sed 
ab aliis quoque didicit. Philonem illum apud quem exer- 
citationem de infinitis ^ quaestionibus vigere memorat 
doctorem habuerat ; eum etiam cum Antiocho inter prae- 
cipuos suos magistros numerat ^ ; ab utroque multa de 
eloquentia disputari saepe audivit. Adhibueritne libros 
aliquos ab alterutro conscriptos diiudicare minime pos- 
sumus. Contendit quidem vir doctissimus von Arnim 
magnam partem tertii de Oratore libri esse e Graeco Phi- 
lonis expressam ^ ; sed ita levibus argumentis nititur ut 
pari iure alter vir doctissimus W. KroII affirmet eumdem 
locum esse ex aliquo Antiochi libro sumptum ^. Quorum 
librorum nuUa exstat apud antiquos mentio; sane pro- 
bare non possum eos numquam exstitisse sed neque illi 
probant eos fuisse. Itaque ab illa inquisitione abstinen- 
dum censeo. Libros de Oratore non esse ad verbum e 
Graecis expressos postea conabor ostendere. Potuit 
Cicero in eis scribendis uti liberius quibusdam Graecis 
Academicorum libris ; hoc tamen necessarium non est 
cum ea quae eum ab Academicis sumpsisse scimus 
aeque potuerit e Philonis Antiochique scholis et ser- 
monibus didicisse ^. 

1. De Or., 1, 18, 84-19, 87. 

2. Brut., 89, 306; Tusc, 2, 3, 9 ; Plut. Cic, 3. 

3. Nat. Deor., 1, 3, 6. 

4. Dio von Prusa, p. 97-111. 

5. Studien iiber Ciceros Schrifi de Oratore, Rheinisches Museum, 
N. F., LVIII, 1903, p. 552-576; Cicero und die Rhetorik, Neue 
Jahrhucher fur das klassische Altertum, VI, (XI), 1903, p. 688-689. 

6. De ceteris philosophorum scholis praeter Stoicos et Acade- 
micos nihil videtur disputandum. Nam de Peripateticis quaestio 
esse non potest, nisi forte ex aliquo recente Peripatetico sumpta 
sit Aristotelea iocorum divisio (cf. supra, p. 37 n. 3). Epicurei rhe- 
toricam parum coluerant (Quintil., 12, 2, 24) ; quae vero scrip- 
serant, Cicero aut despexit aut ignoravit. Philodemi, quem noverat 
(Fin., 2, 35, 119; Pis., 28, 68-29, 70; cf. Ascon., p. 14, 23, ed. 
Kiessling-Schftll ; Hirzel, Untersuchungen, I, p. 5-9 ; II, p. 690), 

§ 5. — Quid Latinis debuerit. 

In secundo de Inventione libro, eorum Graecorum 
scripta Cicero memorat qui artem rhetoricam maxime 
excoluerunt ^ ; ex Romanis neminem laudat ; non tamen 
negat se rhetorum Latinorum artibus usum esse. 

Coeperat eo tempore Latine rhetoricam docere 
L. Plotius Gallus ; eum Cicero non audierat, quod ex 
hoc Suetoni loco constat : 

L. Plotius Gallus, De hoc Cicero in epistola ad M. Titi- 
nium sic refert : « Equidem memoria teneo, pueris nobis 
primum Latine docere coepisse Plotium quemdam. Ad 
quem cum fieret concursus, quod studiosissimus quisque 
apud eum exerceretur, dolebam mihi idem non licere. Con- 
tinebar autem doctissimorum hominum auctoritate, qui 
existimabant Graecis exercitationibus ali melius ingenia 
posse. De rhet., 2. 

Videtur igitur Cicero non modo Plotium non audi- 
visse sed nullum alium Latinum rhetorem magistrum 
habuisse, cum, doctissimorum hominum auctoritati ob- 
sequens, non Latinis sed Graecis exercitationibus ute- 
retur. 

Minime tamen dubium est quin unam saltem artem 
Latine scriptam in manibus habuerit. Nam eas Latinas 
voces quibus Graecas interpretatur non ipse finxit, sed 
ex aliquo libro sumpsit ; minime enim eas ut novas 
profert, nulla excusatione utitur, non significat se 
Graeca vocabula Latine reddere conari. Accedit quod 
eadem verba in rhetorica ad Herennium fere omnia repe- 



libros de rhetorica non videivir umquam legisse ; quae cum iis 
communia habet antiquioribus fontibus deberi puto. 
1. Inv., 2, 2, 6-3, 8. 

riuntur. Usus est igitur Cicero aliquo libro Latine 
scripto, pluribus fortasse. 

At quo libro ? Ex Latinis artibus, quae Ciceronis 
tempore scriptae sunt, una superest : Rhetorica ad He- 
rennium. Quae vero inter eam et libros Ciceronis de 
Inventione ratio intercedat, diligenter esset investigan- 
dum nisi iam de hac quaestione saepissime esset dispu- 
tatum, omniaque, quae aut argumento esse aut argumenti 
similitudinem aliquam habere possent, iamdiu essent a 
doctissimis hominibus allata ^ Quamquam vero nihil in 
ea re plane certum ai&rmare possum, tamen longe veri 
similius puto Ciceronem libris ad Herenniumusumesse. 
Non iis quidem solis — cum saepe multo plura proferat, 
quae neque in iis reperiuntur, nec ab ipso sunt excogi- 
tata — ; sed inter alios libros, quorum plerique Graeci 
erant, non nulli fortasse Latini, Rhetoricam ad Heren- 
nium, ut veri similius est, habuit. Id fere constat compa- 
ranti quae uterque de insinuatione scripsit ^ : quae enim 



1. Purgold, Ohservationes criticae, p. 301-321 ; Westermann, 
Geschichte der romischen Beredtsamkeit, p. 188 ; Bader, De Cice- 
ronis rhetoricorum libris, p. 6-18 ; Thiele, Quaestiones de Cor- 
nifici et Ciceronis artihus rhetoricis ; Hermagoras, p. 93 ; 
Gottingische Gelehrte Anzeigen, 1895, p. 730-733 ; Curcio, Le 
opere retoriche, p. 11 -%1 ; L. Spengel, Die Definition und Einthei- 
lung der Rhetorik hei den Alten, Rheinisches Museum, N. F., 
XVIII, 1863, p. 495 ; KrShnert, Die Anfange der Rhetorik hei den 
Rdmern, p. 30-31 ; De inventione, ed. Weidner, p. viii-xvi ; Rhet. 
ad Herenhium, ed. Schiitz, p. vii-xxii; ed. Kayser, p. x-xii ; ed. 
Marx, p. 119-133. Commode totam disputationem contraxit Schanz, 
P, § 148, p. 287 ; § 197, p. 389-390. 

2. Hoc argumento, quod nunc notissimum est, primus videtur 
usus L. Purgold (p. 303-304), qui sic narrat : « Nec vero longe in 
« illa Ciceronis cum Rhetoricis nostris comparatione processeram, 
« cum inexspectato incidi in lo^um qui totam (sic) illius compara- 
« tionis cursum praecideret, suspicionemque gravissimam, aut 
« paene evidentiam mihi praebere videretur, Auctorem librorum 
« ad Herennium Ciceronis de Inventione libris neutiquam usum 
« esse... » (p. 303). 

in Rhetorica ad Herennium scriptor se primum protulisse 
dicit, eadem apud Ciceronem leguntur : 

Deinceps de insinuatione aperiendum est. Tria sunt 
tempora quibus principio uti non possumus quae diligenter 
sunt consideranda : aut cum turpem causam habemus,, hoc 
est. cum ipsa res animum auditoris a nobis alienat ; aut 
cum animus auditoris persuasus esse videtur ab iis qui 
ante dixerunt ; aut cum defessus est eos audiendo qui ante 
dixerunt... Ad Her., 1, 6, 9. 

Adhuc quae dicta sunt arbitror mihi constare cum ceteris 
artis scriptoribus nisi quia de insinuationibus nova excogi- 
tavimuSy quod eam soli praeter ceteros in tria tempora 
divisimus. Ad Her,, 1, 9, 16. 

Nunc insinuationes quemadmodum tractari conveniat, 
deinceps dicendum videtur. Insinuatione igitur utendum 
est, cum admirabile genus causae est, hoc est, ut ante 
diximus, cum animus auditoris infestus est. Idautemtribus 
ex causis fit maxime : si aut inest in ipsa causa quaedam 
turpitudo, aut ab iis qui ante dixerunt iam quiddam auditori 
persuasum videtur, aut eo tempore locus dicendi datur, cum 
iam illi quos audire oportet defessi sunt audiendo. Inv., 1, 
17, 23. 

Ex his mihi fere certum videtur Ciceronem Rhetorica 
ad Herennium usum esse. Ceterum id fortasse non est 
tanti momenti quanti videtur non nullis. Hausit certe 
Cicero ex una saltem arte Latina. Puto illis temporibus 
artes Latine scriptas iam multas fuisse ^, easque inter 
se valde similes. Ex qua earum Cicero hauserit non 
magni refert, modo sciamus multa quae in libris de 
Inventione et in Rhetorica ad Herennium 2 leguntur ex 
communi aliqua doctrina quam scriptores artium Latine 
tradere solebant esse sumpta. 

Minus trita praecepta in libris de Oratore Cicero expo- 

1. Marx, ad Her. proleg., p. 134. 

2. Similes locos qui in utraque arte reperiuntur multi contu- 
lerunt, v. g. Purgold, p. 310-321 ; Bader, p. 6-18; Schiitz, ad Her., 
p. ix-xviii ; Kayser, ad Her., p. xii, n. 1 ; accuratius ceteris 
Thiele (Qnaestiones...) integro fere libello. 

6 

suit cum Crassum et Antonium loquentes fecit. In quibus 
libris, etsi minime ea tantum quae illi viri dixissent aut 
etiam sensissent enuntiavit, non nulla tamen iis debuit. 
Scripserat enim Antonius de eloquentia libellum * a quo 
Cicero se aliqua sumpsisse non semel indicat : 

Petimus ab Antonio, ut ea, quae continet neque adhuc 
protulit, ex quibus unum libellum sibi excidisse iam dudum 
questus est, explicet nobis. De Or., 1, 47, 206. 

Neque enim sum de arte dicturus, quam nunquam didici, 
sed de mea consuetudine : ipsaque illa quae in commenta- 
rium meum rettuli^ sunt eius modi, non aliqua mihi doctrina 
tradita sed in rerum usu causisque tractata ; quae si pobis, 
hominibus eruditissimis, non probabuntur^ vestram iniqui- 
tatem accusatote... De Or., 1, 48, 208. 

Singulariter Ciceroni placuerat sententiola illa qua 
Antonius disertos se cognosse non nullos, eloquentem 
adhuc neminem declarabat. Eam saepius commemorat ^. 
De statibus quae Cicero Antonium dicentem facit cum 
iis quae in libello suo dixerat congruunt : tres enim sta- 
tus uterque distinguit, sed Antoni divisionepi Cicero ex 
Graeca disciplina emendat : 

Tria sunt omnino genera, quae in disceptationem et con- 
troversiam cadere possint : « Quid fiat, factum futurumve 
« sit », aut « Quale sit », aut « Quomodo nominetur ». De 
Or., 2, 26, 113. 

A plurimis tres sunt facti generales status, quibus et 
Cicero in Oratore utitur... ^ Tris fecit et M, Antonius his 
quidem verbis : « Paucae res sunt, quibus ex rebus omnes 
« orationes nascuntur, factum, non factum ; ius, iniuria ; 
« bonum, malum. » Quintil., 3, 6, 44-45. 

Quaedam etiam alia ^, quae potius ex usu quam ex 

1. De quo cf. Enderlein, De M. Antonio oratore, p. 43-48. 

2. De Or., 1, 21, 94 ; 3, 14, 54 ; 3, 49, 189 ; cf. Or., 5, 18. 

3. Or., 14, 45. 

4. Fortasse ut Hirzel (Der Dialog, I, p. 482, n. 3) et Cima (L'elo- 
quenza latina prima di Cicerone, p. 166, n. 2) suspicantur, ex 
eodem libello sumpta sunt quae de rhetoribus philosophisque inter 

doctrina V rhetorum videntur hausta, veri simile est 
Antoni libello esse tribuenda ; hoc praesertim praecep- 
tum, quod numquam in ullo ex suis rhetoricis scriptis 
Cicero dedit, nisi semel, ubi Antonium loquentem 
fecit : 

Ut aliquando ad causas deducamus illum quem constitui- 
mus et eas quidem, in quibus plusculum negotii est, iudi- 
ciorum atque litium , — riserit aliquis fortasse hoc praeceptum , 
est enim non tam acutum quam necessarium magisque 
monitoris non fatui quam eruditi magistri — : hoc ei pri- 
mum praecipiemus, quascumque causas erit tractaturus, ut 
eas diligenter penitusque cognoscat, Hoc in ludo non prae- 
cipitur. De Or., 2. 24, 99. 

Equidem soleo dare operam ut de sua quisque re me 
ipse doceat. De Or., 2, 24, 102. 

Alia denique ex Antoni non libello sed usu repetivit. 
Exempla enim ex eius orationibus non nulla laudavit -. 
Neque tantum ex Antoni sed ex Grassi ceterorumque 
quos colloquentes facit ^ ; eos ipse viderat, de eis plura 
audierat ^, praesertim a C. Aculeone et L. Cicerone ^. 
Solet autem in unoquoque ea laudare quibus eum sui 
similem putat, in Antonio dispositionem ^, in Crasso 
elocutionem "^, in Caesare facetias ^. Initio dicendi 
Crassus commovebatur vehementius ; id Cicero memo- 

se coram Antonio disputantibus narrantur (De Or., 1, 18, 82- 
20, 93). 

1. Sic enim ait Antonius : « Neque enim nunc id agimus ut 
(( artem aliquam dicendi explicemus, sed ut doctissimis homi- 
« nibus usus nostri quasi quaedam monita tradamus. » De Or., 
2, 41, 175. 

2. De Or., 2, 47, 194-196 ; 2, 48, 198-50, 204. 

3. DeOr., 1, 39, 180; 1, 52, 225; 2, 11, 45; 2, 45, 188; 3, 1, 
4-2, 5 (de Crasso), 2, 47, 197 (de Sulpicio), 3, 38, 153 (de Catulo). 

4. Cf. J. Martha, Brutus, p. xii-xiii. 

5. De Or., 2, 1, 2. 

6. De Or., 2, 42, 179. 

7. De Or., 2, 28, 122. 

8. De Or., 2, 54, 216. 

rat *, quod idem ipsi accidere solebat ^. Abundantiam 
quamdam nimiam in Sulpicio adulescente refert fuisse, 
sed eam non reprehendit. « Volo enim », inquit, « se 
« efferat in adulescente fecunditas » ^. Cur vero non 
reprehendat facile intelligit quicumque meminit quae 
de se ipso in Bruto scripsit : « nimis redundantes nos et 
« supra fluentes iuvenili quadam dicendi impunitate et 
« licentia » ^. 

Non nulla igitur iis oratoribus debet quorum colloquia 
se narrare fingit ; alia quaedam antiquioribus. Legenti 
secundum de Oratore librum mirum videtur unde innu- 
meras paene illas quas refert facetias Cicero discere 
potuerit. Unum saltem ex libris quibus usus erat nobis 
indicavit : facete dicta a Catone collecta. 

Quod apud Catonem est, qui multa rettulit, ex quibus 
a me exempli causa complura ponuntur. De Or., 2, 67, 
271 5. 

Ex aliis quoque libris facete dictorum eum sumpsisse 
suspicari possumus, non tamen pro certo affirmare. 

Quae Cicero in Oratore ^ de sono latinarum vocum et 
de analogia disputat permulta exempla continent quae 
vix possunt non ex aliquo Latino fonte esse derivata. 
Non sane omnia descripsit ex alio scriptore : ita elegan- 
ter et venuste etiam de his horridulis disserit ut facile 
eius orationem agnoscas. Neque omnia exempla ex ali- 

1. De Or., 1, 26, 121 ; cf. 1, 26, 119-120. 

2. Div. Caec, 13, 41 ; Clu., 18, 51 ; Dei., 1, 1. 

3. De Or., 2, 21, 88. 

4. Brut., 91, 316. 

5. Dicendi vero praecepta Catonis, numquam Cicero laudavit. 
Non modo aureum illud « rem tene, verba sequentur » (lulius 
Victor, p. 374; 16-17, Halm), sed ipsam deiinitionem « vir bonus 
dicendi peritus » (Quintil., 12 ; 1, 1), vel ignoratione, vel sciens ac 
prudens praetermisit. 

6. Or., 45, 152-48, 162. 



§ 5. — QUID LATINIS DEBUERIT 69 

cuius grammatici libro hausit ; quaedam enim ex sua 
ipsius consuetudine repetivit : ' 

Nec enim dixerim tam lubenter « armum iudicium »... 
quam « centuriam fabrum » et « procum », ut censoriae 
tabulae locuntur, audeo dicere, non « fabrorum » aut « pro- 
corum » ; planeque « duorum virorum iudicium >? aut 
« trium virorum capitalium » aut « decem virorum stlitibus 
iudicandis » dico numquam, Or., 46, 155-156. 

Quid verum sit intellego ; sed alias ita loquor ut concessum 
est, ut hoc « pro deum » dico vel « pro deorum », alias, ut 
necesse est, cum « trium virum », non « virorum », et 
« sestertium », « nummum », non « sestertiorum ». « num- 
morum... » Or., 46, 156. 

« Scripserunt » esse verius sentio sed consuetudini auri- 
bus indulgenti lubenter obsequor, Or., 47, 157. 

« Postmeridianas quadrigas » quam « postmeridianas 
quadriiugas » lubentius dixerim, Or., 47, 157. 

Quin ego ipse, cum scirem ita maiores locutos esse, ut 
nusquam nisi in vocali aspiratione uterentur, loquebar sic, 
ut « pulcros », « Cetegos », « triumpos », « Cartaginem » 
dicerem ; aliquando, idque sero, convicio aurium cum 
extorta mihi veritas esset, usum loquendi populo concessi, 
scientiam mihi reservavi. Or., 48, 160. 

Libenter tamen crediderim eum non ex solo usu 
exempla sumpsisse sed ex aliquo libro vel aliquibus 
libris. At quibus ? Pauci sunt de quibus ambigere liceat. 
Aelius Stilo, grammaticus sane clarissimus, non videtur 
ulla scripta reliquisse *. Auctores Cicero potuit habere 
Varronem et Caesarem. Nondum quidem Varronis de 
lingua Latina libros acceperat cum Oratorem scripsit^ ; 
sed eiusdem « de similitudine verborum ^ » poterat iam 
legisse. Caesaris quoque de analogia libri ei praesto 
erant ^. In utroque opere multa exempla analogiae et 
anomaliae reperiebantur. 

1. Acad., 1, 2, 8. 

2. Att., 13, 12, 3; cf. Fam., 6, 7, 4 ; Schanz, 1«, § 192, p. 375. 

3. Cf. Schanz, Ihid., p. 376. 

4. Bnit., 72, 253 ; cf. Gell., 19, 8, 3; Schanz, P, § 120, p. 208. 

§ 6. — Quid communi fere omnium 
doctrinae debuerit. 

Praeter ea quae singulis hominibus scholisve Cicero 
debuit, multa in eius libris legimus quae nullius propria, 
omnium communia erant. 

Ex his quaedam iam ab antiquissimis rhetoribus tra^ 
dita, post multa saecula, quasi intacta permanserant. 
Eius modi sunt praecepta quae de singulis orationis 
partibus dari solebant, velut in exordio auditorem bene- 
volum, attentum, docilem effici oportere *, narrationem 
brevem, apertam, probabilem essedebere^. Antiquissima 
haec omnia ; minime tamen pertinebant ad eam « antiquo- 
rum » doctrinam quam Cicero in honorem reducere vole- 
bat : quam enim « antiquorum » doctrinam vocat ea est 
quae a rhetoribus primi ante Christum saeculi neglecta 
erat, non ea quam scriptores artis tradere non desierant. 

Erant etiam alia recentiora, post Aristotelem excogi- 
tata : divisio rhetoricae in quinque partes « quas pleri- 
que dixerunt ^ », quae tamen divisio Aristoteli ignota 
fuerat ^ ; enumeratio longissima luminum orationis ^, 
praecepta non nulla de memoria ^ et actione ^. 

1. Inv., 1, 15, 20; Top., 26, 97 ; cf. Navarre, p. 213-239. 

2. Inv., 1, 20, 28 ; cf. Navarre, p. 245-251. 

3. Inv., 1, 7, 9. 

4. Cf. Volkmann-Hammer, p. 18. 

5. De Or., 3. 53, 202-54, 207 ; Or., 39, 135-40, 139. Dislinctio 
vero inler Tpo7rou<; el ^y^i^ixoLzoL nec valde anliqua eral nec fortasse 
ab omnibus iam recepta. Gf. Schrader, Ilermes, XXXIX, 1904, 
p. 563-603. Eam tamen Graecis ipse Cicero acceptam rettulit : 
Ornari orationem Graeci putant si verboram immutationibiis utan- 
tur quos appellant Tpo7rou<; et sententiarum orationisque formis, 
quae vocant (s^/r^iioizoi. Brut., 17, 69 ; cf. 37, 141 ; Or., 25, 83 ; 27, 
92-94; 54, 181 ; Top., 8, 34. 

6. De Or., 2, 85, 350-88, 360 ; Part. Or., 7, 26. 

7. DeOr., 3,56, 213-61, 227. 



/ 



§ 6. — QUID COMMUNI FERE OMNIUM DOCTRINAE DEBUERIT 71 

Quibus pervagatis rebus adnumerandam puto divi- 
sionem illam sententiarum in y.iiJLiJLa, xwXov, mpidSov *. 
Quiseamprimusprotuleritincertumest. Eam Fritzschius 
perperam Thrasymacho tribuere conatus est ^ cum in 
notissimum Suidae locum QpoL^^ypq KaX/i^ovtos... iq 
Tzpoiizog Tiepio^ov xaJ xwXov xareSet^e, intrudere voluit : xai 
Ttoiiixa. Quod a ratione illius temporis abhorret : y.iiiiKx 
enim ne apud Aristotelem quidem de incisis dicitur ^. 
Partitio haec de qua dicimus, post Aristotelem inventa, 
in multas scholas propagata est ut ipse testatur Diony- 
sius ^ ; idem ostendunt Philodemi volumina ^ et Rhetorica 
ad Herennium ^. 

Multa igitur recentioribus Cicero debuit, plura etiam 
quam « antiquis ». Non modo a quibusdam Latinis 
scriptoribus exempla mutuatus est facetiarum vel Lati- 
norum verborum, sed ab aequalibus suis et Graecis et 
Latinis multa dicendi praecepta sumpsit, alia communia 
omnium, alia propria singularum scholarum. Maxime 
vero ipsum illud « antiquorum » studium videtur ab 
Academicis, aequalibus suis, accepisse. Legit quidem 
antiquos, legit Platonem, Isocratem, Aristotelem ; sed 
ex iis ea maxime hausit quae cum recentiorum Academi- 
corum doctrina rhetorica congruebant ; ab Academicis 
edoctus, melius ea quae in Phaedro Platonis contine- 
bantur intellexit : sine philosophia perfectum oratorem 



1. Or., 66, 223 ; 62, 211 ; 61, 204 ; cf. Brut., 44, 162. 

2. De numeris orationis soliitae, p. 7. 

3. IleptoSov et xwXov, non vero xou^xa, distinguit Aristoteles. 
Rhet., 3, 9, 5. 

4. De Thuc, 22 ; ed. Usener-Radermacher, I, p. 358, 15-16 ; 
cf. 358, 22 ; elpTjxai TroXXoTj; TrpoTepov. 

5. I, p. 164, 23-165, 25, Sudhaus. Qui locus addendus est iis 
quos accuratissime collegit du Mesnil in libello : Ueber die rheto- 
rischen Kunstformen Komma, Kolon, Periode. 

6. 4, 19, 26-27. 

esse non posse, motus animorum oratori pernoscendos. 
Ab Academicis quoque exercitationes de infinitis quaes- 
tionibus quas Aristoteles instituerat, didicit. Academicis 
igitur non plura quidem praecepta, sed longe fecundiorem 
doctrinam quam ceteris recentioribus debuit : ea enim 
quae ipse maximi momenti esse in oratore instituendo 
putat Academica sunt. 



CAPUT IV 

Quid Ciceronis in arte rhetorica 

proprium fuerit 

Quaerenti quid Cicero aliunde sumpserit permulta 
facile menti occurrunt; investiganti vero quid ipse 
proprium ac suum ad excolendam artem rhetoricam 
attulerit, pauciora, ut fateor, observantur. Immo multa 
quae Ciceroni, quasi ab eo excogitata tribuuntur a qui- 
busdam doctis hominibus, apud scriptores antiquiores 
reperiuntur ; quae vero apud eosdem non exstant minime 
idcirco a Cicerone inventa demonstrantur, cum multis 
libris qui nunc interierunt uti potuerit. Minime igitur 
probare conor permulta nova a Cicerone prolata esse ; 
eum tamen contra quosdam defendendum puto, qui 
nihil omnino ei proprium fuisse arbitrantur *. 

Sed antequam de singulis doctrinae capitibus quae- 
ram, examinanda est mira quaedam sententia quae olim 
incredibilis visa esset, nunc vero in dies latius spar- 
gitur : Ciceronis opera rhetorica non modo Graecam 
doctrinam exhibere, sed ne ab ipso quidem composita 
esse, cum, aut dictante magistro scripta, aut e Graecis 



1. «( Ciceron lui-meme n'inventa rien dans ses divers traites de 
« rhetorique. » Egger, Denys d'Halicarnasse, p. 38. Ita iamdiu 
multi alii censuerunt, v. g. Schiitz : « Si de materia et argumento 
« horum librorum (de Oratore) quaeritur, facile patet Ciceronem 
« totum e Graecis pendere. » (De Oratore, proleg., p. xxxi). 

aliquibus libris fere ad verbum sint expressa. Quamquam 
difficile est argumenta ponderare quae pro hac sententia 
afferantur, cum a plerisque non probetur sed tamquam 
probata assumatur ad alia demonstranda : non enim 
fueritne aliquid Ciceronis proprium quaerunt, sed tan- 
tum unde hauserit ; nihil in eius scriptis esse putant 
quod non sit aliunde sumptum. 

§ 1. — Nuni libri de Inventionc sint ex uno 

Graeco scripto cxpressi. 

In libros de Inventione subtilissime inquisivit F. Marx ; 
sed inquisitionis quasi fundamentum posuit eos libros 
non a Cicerone ipso confectos sed ab aliquo magistro 
dictatos : cuius rei nullum argumentum vir doctissimus 
affert nisi hoc : « Tota uero librorum de inu., natura et 
« compositio ea est ut Cicero non uideatur sua con- 
(( scripsisse sed aliena aut exscripsisse aut descripsisse 
(( dictata ^ » 

Sed haec minime cum testimoniis et historia congruunt. 
De iis enim libris Cicero postea locutus est, non ut eos 
laudaret iisve gloriaretur sed ut excusaret se quod tam 
impolita opera effecisset. Itaque fatetur prima illa (( in- 
choata et rudia ^ » esse, (( vixque hac aetate digna et 

1. Ad Iler. proleg., p. 78 ; cf. Ibid., p. 162 : « Cicero auditas 
« paulo ante bellum Marsicum praeceptoris sui scholas et in com- 
« mentarios suos relatas adiectis prooemiis et epilogis edidit )>. 
Putat Marx prooemia librorum de Inventione « ex prooemiorum 
quadam collectione » [Ibid., p. 78) sumpta esse quam Ciceronem 
postea in commentariis suis habuisse constat. (Att., 16, 6, 4). Non 
nego Ciceronem habuisse, anno 44, quo tempore multos libros 
mira celeritate conscribebat, volumen prooemiorum unde sumeret, 
cum ei opus esset. Sed non inde probatur Ciceronem, quadraginta 
annis antea, cum puer vel adulescentulus esset, iam id volumen 
habuisse. 

2. De Or., 1, 2, 5. 

hoc usu » ; ea potius e commentariolis suis « excidisse », 
quam consulto edita esse testatur ; denique « politius » 
aliquid « perfectiusque » promittit *. Quod si illa non ab 
ipso composita essent sed a magistro, facilis defensio 
erat : « Non mea sunt sed magistri ; rudis ipse, ego po- 
litior ». Nihil tale Gicero ; rudia illa esse confitetur sed 
tamen sua ; aliis excusationibus utitur non ea quam, si 
quae Marx aflirmat vera essent, certo protulisset. 

Vult Cicero pro libris de Inventione alios conficere qui 
eorum locum teneant ^ ; id non faceret si hos libros, 
quos agrestes putat, suos non existimaret. 

Credendum igitur iis quae iam in hoc opere scribendo 
Cicero professus est : 

Quod quoniam nobis quoque voluntatis accidit, ut artem 
dicendi perscriberemus, non unum aliquod proposuimus 
exemplum, cuius omnes partes, quocumque essent in genere, 
exprimendae nobis necessarie viderentur ; sed omnibus 
unum in locum coactis scriptoribus, quod quisque commo- 
dissime praecipere videbatur excerpsimus et ex mriis in- 
geniis excellentissima quaeque libavimus. Ex iis enim qui 
nomine et memoria digni sunt, nec nihil optime nec omnia 
praeclarissime quisquam dicere nobis videbatur. Inv., 2, 
2,4. 

... Quos ipsos simul atque illos supcriores nos nobis 
omnes, quoad facultas tulit, proposuimus et ea: nostra 
quoque nonnihil in commune contulimus, Inv., 2, 3, 8. 

Non nullis igitur libris Cicero usus est, quibus inter 
se comparatis, quae optima ei visa sunt e singulis 
excerpsit ; pauca, ut ipse fatetur, propria ac sua protulit, 
sed tamen non nulla. 

Quae cum ita sint, vera esse nequeunt quae Marx, 
miris coniecturis ductus asseverare non dubitavit : libros 
de Inventione nihil aliud esse nisi Rhodi alicuius rhe- 

1. De Or., ibid. 

2. De Or., ibid. 

toris artem Graece confectam, a Ciceronis doctore in 
Latinum sermonem conversam *, a Cicerone in schola, 
dictante magistro, scriptam. Animadvertit quidem vir 
doctissimus esse in libris de Inventione Rhodia quaedam 
exempla ^. Quod minime negamus ; sed inde concludere 
non licet totum opus ex una Rhodia arte expressum 
esse. Facile enim intellegitur unde illa exempla sint, si 
inter libros quibus Cicero usus est unus aut plures e 
Rhodia disciplina orti erant ^. 

§ 2. — Eadein quaestio de Partitionibus 

et Topicis. 

Partitiones quoque oratorias nihil aliud esse nisi 
Graecam aliquam artem in Latinum sermonem conver- 
sam non nulli arbitrantur, idque ab ipso Cicerone asser- 
tum putant. Sed ut ante dixi ^, minime id Cicero asseruit. 
Neque ita esse veri simile est. Libellus enim a Cicerone 
ad Marcum filium missus est, qui iam Graece sciebat ^, 
Graeco rhetori operam dederat ^. Cur ei Cicero artem 
aliquam, quae Graece esset scripta, Latine totidem ver- 
bis interpretatus esset ? Cur in tam inutili negotio tem- 
pus et operam consumpsisset ? Id certe mirum esset. 
Minime vero mirum est librum esse confectum quo aut 
nova quaedam praecepta — quod tamen vix fieri potuisse 

1. « In libris de inu. seruata nobis est ars quaedam Graeca 
« quae (sic) Ciceronis praeceptor eodem modo uertit Latine quo 
« C.Valgius Apollodori praecepta, luba Heliodori metrica, Hiero- 
« nymus Eusebii chronica, Priscianus Apollonii syntaxin ». Ad 
Her., proleg., p. 81-82; cf. p. 122. 

2. Ibid., Marx, p. 158-159 ; cf. 161-162. 

3. Cf. supra, p. 49-50. 

4. Supra, p. 58. 

5. Part. Or., 1, 1-2. 

6. Ad Quint, 3, 3, 4. 

fateor — traderet, aut quae in diversis artibus reperi- 
rentur coUigeret, aut saltem quae ab aliquo Graeco dila- 
tata essent comprimeret. Non est igitur cur Cicero in 
Partitionibus Graecum libellum in Latinam linguam ad 
verbum convertisse dicatur. 

Nihil est tam mirum neque tam a monumentis et his- 
toria alienum quod non possit etiam a doctis viris affir- 
mari. Itaque inventi sunt qui dicerent Topica quae 
Gicero in navigatione, cum libris careret, conscripsit 
nihil esse nisi Graeci alicuius libelli formam Latinam. 
Nominatus est auctor Graecus : Antiochus Ascalonita ^ 

Cui mirae sententiae nuUum video argumentum ullius 
momenti nisi quod in Topicis Ciceronis variae rationes 
miscenlur : cum paucis Aristoteleis praeceptis Acade- 
mica et Stoica coniunguntur ; Antiochum vero scimus ex 
variis scholis varias doctrinas sumpsisse et in unum 
conilasse ^. 

Quo argumento fateor mihi rem minime videri demons- 
tratam. Ac primum Topicorum ab Antiocho conscripto- 
rum nullum apud antiquos vestigium exstat. Vestigia 
Academicae doctrinae in Topicis non demonstrantur 
fuisse : quod enim quaedam huic libro cum Partitionibus 
suntcommunia, idnullum argumentum est : neque enim 
omnia quae in Partitionibus reperiuntur Academica 
sunt 3. Si quid tamen Academicum in Topicis habetur, 
potuit non minus a Cicerone, qui Academicos doctores 
habuerat quam ab Antiocho cum ceteris praeceptis 
commisceri. Stoica quaedam Topicis inserta esse non 

1. Wallies, De fontibus Topicorum Ciceronis, p. 45-48. Exci- 
piebat Wallies ultimam Topicorum partem (21, 79-26, 100), sed 
eam quoque ipsam Kroll Antiocho tribuendam putat (Rheinisches 
Museum, N. F. LVIII, 1903, p. 591-592). 

2. Wallies, p. 46. 

3. Cf. supra, p. 58. 

nego * ; sed non mirum est id Ciceronem egisse, qui iam in 
libris de Inventione Stoicorum dialectica ad illustrandam 
inveniendi artem usus esset ^. 

Eo facilius Cicero adductus est ut varias institutiones, 
quas a magistris didicerat, inter se commisceret, quod 
Topica in navigatione, cumlibros non haberet, conscrip- 
sit. Haec enim ipse ait : 

Ut primum Velia navigare coepi, institui Topica Aristo- 
telea conscribere, ab ipsa urbe commonitus, amantissima 
tui. Eum librum tibi misi Regio scriptum. Fam., 7, 19. 

Haec, cum mecum libros non haberem, memoria repetita 
in ipsa navigatione conscripsi tibique ex itinere misi. 
Top., 1, 5. 

Quae non modo nulla ratio est cur in dubium vocentur 
sed cum ipsa totius libelli indole optime congruunt. 
Quam enim Trebatius scire cupiebat locorum invenien- 
dorum rationem Cicero primum exponit^; deinde, cum 
otio in navigatione abundet, alia etiam addit quae ad 
institutum opus non pertinent, de quaestionibus finitis 
infinitisque, de statibus, de singularum causarum defen- 
sionibus, de generibus partibusque orationum ^. Itaque 
recte concludit : 

Ad id autem quod te velle senseram cumulate satis factum 
esse debet voluntati tuae. Nam, ne praeterirem aliquid, 
quod ad argumentum in omni ratione reperiendum pertine- 
ret, plura, quam a te desiderata erant, sum complexus, feci- 
que quod saepe liberales venditores solent, ut, cum aedes 
fundumve vendiderint rutis caesis receptis, concedant tamen 
aliquid emptori, quod ornandi causa apte et loco positum 
esse videatur ; sic tibi nos ad id quod quasi mancipio dare 
debuimus, ornamenta quaedam voluimus non debita acce- 
dere. Top., 26, 99-100. 

1. Supra, p. 52. 

2. Supra, p. 52-53. 

3. Top., 2, 7-20, 78. 

4. Top., 21, 79-26, 99. 

Ex his omnibus mihi certum videtur Topica non ex 
uno Antiochi libello aliquo translata, sed a Cicerone, 
varias quas didicerat doctrinas commiscente, esse com- 
posita. 

§ 3. — Libri de Oratore quatenus sint e 
Graecis scriptis expressi. 

Libri de Oratore ita Romanum quasi colorem habent, 
ita multas res ad historiam eloquentiae Romanae perti- 
nentes sibi permixtas et implicatas continent, ita deni- 
que Tullianam abundantiam redolent ut difficillimum sit 
contendere eos esse e Graecis voluminibus expressos. 
Itaque nondum quisquam ausus est totum illud opus 
Graeco alicui scriptori tribuere. Partes tamen quasdam 
non nulli e Graecis scriptis surreptas esse dixerunt. 

Antequam dicam quid de hac opinione sentiendum 
putem, quasi duo genera tractationum in libris de Ora- 
tore distinguenda arbitror. Sunt enim in iis amplifica- 
tiones quaedam, ut de laude eloquentiae, disputationes- 
que in utramque partem : an sit ars aliqua dicendi, an 
magna rerum scientia oratori sit necessaria. In his 
quaestionibus, quibus totus primus liber constat, non 
puto Ciceroni ullo scripto quod imitaretur opus fuisse. 
Saepe enim se ad disputandum exercuerat * ; et facillime, 
quo erat praeditus ingenio, quod diceret inveniebat. 
Sicut igitur, cum solus declamitabat, facile disserebat 
« manondumne esset in patria a tyranno gubernata », 
« utendumne esset omni ratione qua tyrannis deleri pos- 
« set 2 )), aut sicut in orationibus pro iure civili ^ et 

1. Brut., 90, 310 ; Tusc, 1, 4, 7-8 ; Att., 9, 4 ; 9, 9, 1. 

2. Cf. Att., 9, 4. 

3. Caec, 25, 70-26, 75. 

contra ius civile * dicebat, neque ea ex Graecis fontibus 
hauriebat, sic facillime de eloquentia quoque poterat in 
utramque partem disputare. Non nulla quidem quae iam 
a Graecis de eadem re disceptantibus prolata erant affe- 
rebat ; sed minime ei scriptis libris opus erat cum Aca- 
demicos Stoicosque familiares suos saepe loquentes 
audivisset nec ita memoria careret 2 ut non eorum dicta 
meminisset. 

Itaque non puto Ciceroni ad scribendum primum de 
Oratore librum uUo.Graeco libro opus fuisse. 

Sed, ut ipse ait « reliqui libri zeyyokoyuxv habent ^ ». 
In iis igitur facile concedam Ciceronem aliquibus arti- 
bus usum esse unde praecepta sumeret ; illique fontes qui 
fuissent conatus sum investigare ^. Multa tamen ita nota, 
ita saepe a Cicerone audita erant, ut etiam ea memori- 
ter, quod postea in Topicis fecit, tradere potuerit. 

Quod vero non nulli putarunt aliquod Philonis aut 
Antiochi opus a Cicerone in tertio de Oratore libro fere 
totidem verbis expressum ^, minime veri simile arbitror. 
Ususne sit libere Cicero eius modi opere — quod exsti- 
tisse nemo demonstravit, — sumpseritne ab eo non nulla 
quae ipse proprio ac suo modo explicaret, neque affir- 
mari neque negari potest. Sed profecto non ex eo totam, 
ut quidain arbitrantur, tractationem hausit. Proferuntur 

1. Mur., 9, 22-14, 30. 

2. Memoria Ciceronem valuisse probat Drumann, YI, p. 522. 

3. Att., 4, 16, 3. 

4. Supra, cap. II, III. 

5. Von Arnim (Dio, p. 99-100) conatur probare magnam par- 
tem tertii de Oratore libri (3, 14, 55-35, 143) esse ex uno Graeco 
scriptore expressam ; deinde (p. 104) scriptorem illum designat : 
Philonem. Kroll {Rheinisches Museum, N. F. LVIII, 1903, p. 554) 
assumit tamquam certum eum Ciceronis locum alicui Graeco tri- 
buendum esse ; sed contendit Antiochum, non Philonem auctorem 
fuisse.Antiocho ipsa lumina orationis quae apud Ciceronem repe- 
riuntur adscribit (Ihid., p. 588, 592-593, 594). 

quidem pauci loci in quibus aliqua rerum Graecarum 
notitia deprehenditur * ; inde concluditur totam libri par- 
tem ex qua excerpti sunt non potuisse nisi a Graeco 
scribi. Sed ea quae proferuntur minime talia sunt ut 
Ciceroni necessario ignota fuerint : de nobilissimis 
Graecis oratoribus, philosophis, scriptoribusque saepe 
non modo in aliis scriptis ^ sed in ipsis epistulis ^ egit. 
At versum Homeri laudat ^. Longe plures in epistulis ^. 
At varias disciplinas homo Romanus non poterat ita 
perdidicisse ut de earum separatione tam subtiliter dis- 
sereret ^. Quasi vero solis doctis notum fuerit non sem- 
per fuisse « alios medicos qui morbis, alios qui volneri- 
« bus, alios qui oculis mederentur "^ » et alia id genus ? 
Cur Cicero, qui tot Graecorum consuetudine usus est, 
numquam talia audire potuit ? Quodsi tandem probare- 
tur eum, antequam se ad scribendum converteret, illa 
ignorasse, nihil amplius concluderetur nisi haec pauca 
quae docti viri promunt, e Graeco fonte manasse ; iis 
enim alia possunt opponi quae, cum Romana sint, 
Romanum scriptorem indicant. In ipsa enim illa parte 
tertii de Oratore libri quam Philoni vel Antiocho tri- 
buunt, Crassus Scaevolam Metellumque Carneadis audi- 
tores fuisse memorat ^ ; quos ipse philosophos noverit 

1. Von Arnim, Dio, p. 99-100. 

2. Cf. Clavel, De M. T. Cicerone Graecorum interprete ; W. 
Freutid, Cicero historicus, p. 15-81. 

3. Cf. Tyrrell-Purser, VII (index) (v. g., p. 10 : Aristarchus, 
Aristippus, Aristophanes the grammarian, Aristophanes the poet, 
Aristotle, Aristoxenus). 

4. Von Arnim, Dio, p. 100 (De Or., 3, 15, 57). 

5. Cf. Steele, American Journal of Philology, XXI, 1900, p. 394 ; 
Tyrrell, VII (Index), p. 48-49; Lange, Quid cum de ingenio et lit- 
teris, tum de poetis Graecorum Cicero senserit, p. 35-37. 

6. Von Arnim, Dio, p. 100 (de Or., 3, 33, 132). 

7. De Or., 3, 33, 132. 

8. De Or., 3, 18, 68. 

et quo tempore meminit ^ ; se nondum perfectionem 
atque absolutionem eloquentiae consecutum fatetur ^ ; 
maiorem aliquem futurum praedicit qui non modo per- 
fectus orator exsistat ^, sed etiam dicendi praecepta 
melius quam ipsi Graeci tradat ac perpoliat ^ ; cur ipse 
Latinos rhetores sustulerit aperit ^ ; exempla vocabulo- 
rum Latinorum ^ versuumque e veteribus Romanis poetis 
sumptorum "^^frert; de S. Aelio, M\ Manilio, P. Crasso, 
Ti. Coruncanio, Scipione, Catone multa narrat ^ ; 
Graecos denique, homines « abundantes otio ^ », leviter 
irridet. Quae omnia nemo dicet Ciceronem ab aliquo 
antiquo Latino scriptore mutuatum esse ; cur illa pau- 
ciora a Graeco ? Utraque potius, Graeca et Romana, 
iam antequam se ad libros de Oratore scribendos con- 
ferret, sermonibus lectionibusque didicerat : rebus 
iamdiu notis perspectisque ad explicandam suam de per- 
fecto oratore sententiam libere usus est. Cum vero per- 
fecti illius oratoris imaginem, sui ipsius simillimam 
pingeret, a nuUo alio quam a se colores sumere poterat. 

§ 4. — De ceteris oratoriis libris. 

Hoc idem in Oratore magis manifestum est. Quam- 
quam enim Cicero in summo oratore iingendo talem se 
informare qualis fortasse nemo fuerit ^^, profitetur, tamen 

1. De Or., 3, 20, 75. 

2. De Or., 3, 20, 74. 

3. De Or., 3, 21, 80. 

4. De Or., 3, 24, 95. 

5. De Or., 3, 24, 93-94. 

6. De Or., 3, 26, 101. 

7. De Or., 3, 26, 102. 

8. De Or., 3, 33, 133-134. 

9. De Or., 3, 31, 122; cf. 1, 6, 22; 3, 15, 57 ; Or., 30, 108. 

10. Or., 2, 7. 

facile est animadvertere toto libro defensionem TuUianae 
eloquentiae contineri. Non tam perfecti oratoris speciem 
adumbrare Cicero conatur quam Atticos profligare, aut 
saltem Bruto persuadere ut ab Atticis discedat, TuUia- 
nam eloquentiam pluris faciat K Hoc ut efHceret, multis 
libris non indigebat ; enumerationem tamen luminum 
orationis ^ facile crediderim non sine ope alicuius libelli 
Graeci vel Latini conscriptam ; quae de numeris ut 
Bruto satisfaceret ^ fusius tradidit ^, magnam partem ab 
Isocrateis Peripateticisque mutuatus est. Cetera, ni 
fallor, omnia, etiam quae artis sunt, potuit sine libris 
scribere : quid enim ei libris opus erat ut tam pauca 
vulgataque de statibus ^, de collocatione ^, aliisque simi- 
libus proferret ? Quae vero ad praecepta artis non per- 
tinent, non credo ex ullo libro hausta esse ; etiam quae 
de superioribus Latinis Graecisve scriptoribus rettulit 
memoriter ab eo prolata puto, quod illud de Aristophane 
Eupolique fxvyj/ixovtKov aaapryjfxa ^ testari videtur. 

Paucas De Optimo Genere oratorum pagellas Ciceroni 
eripere nemo, ut opinor, conatus est, ita manifestum est 
eas ab ipso, se ipsum defendente, esse conscriptas. 

Neque Brutum vere Ciceronis opus esse quisquam 
negaverit. Etsi enim in hoc libro conscribendo variis 
adiumentis usus est, maxime Attici annali et superiorum 



1. Cf. Schlittenbauer, Die Tendenz von Ciceros Orator, maxime, 
p. 183-184, 215-218, 226, 229-230, 237-238, 247. 

2. Or., 39, 135-40, 139. 

3. Or., 41, 140; 52, 174. 

4. Or., 41, 140-71, 236. Illam de numeris disputationeni, a 
Ciceronis opere primo alienam, postea ab ipso additam contendit 
Curcio, Le opere retoriche, p. 175-183. Eius argumenta refutavit 
Marchesi, Atene e Roma, VI, 1903, p. 191-192 ; 198-200. 

•5. Or., 35, 121. 

6. Or., 35, 122. 

7. Att., 12, 6, a 1 (= 12, 6, 3) ; cf. Or., 9, 29. 

oratorum scriptis orationibus ^ suum tamen de homi- 
nibus et de eloquentia iudicium protulit. Neque possunt 
ea quae de arte dicendi interponuntur ex uno Graeco 
libro hausta esse, cum sint passim, occasione laudan- 
dorum vituperandorumve hominum, aspersa. 

Maxime itaque mihi videntur errare si qui ad Cice- 
ronis scripta rhetorica transferunt quae de quibusdam 
aliis operibus iocans confessus est : « Dices : « Qui talia 
« conscribis ? » aTroypatpa sunt, minore labore fiunt ; verba 
« tantum adfero, quibus abundo 2. » Etenim etiam si 
verum esset quaedam eius scripta nihil esse nisi aTroyjOacpa, 
id certe de libris oratoriis non valeret. Nihil ipse con- 
fessus est nisi de iis philosophiae libris quos, post 
Tulliae mortem celerrime confecit ; rhetorica vero lente 
et accuratissime coniposuit ^. Accedit quod de arte 
dicendi facilius erat scribere quam de philosophorum 
contentionibus spinosioribus, praesertim oratori qui de 
ea saepe cogitasset, et, cum de summa eloquentia 
ageret, suam defenderet. Quare recte Cicero suum se, 
non aliorum iudicium in Oratorem contulisse Leptae 
scribit : « Oratorem meum tanto opere a te probari 
vehementer gaudeo. Mihi quidem sic persuadeo, me, 
quicquid habuerim iudicii de dicendo, in illum li- 
brum contulisse. Qui si est talis qualem tibi videri 
scribis, ego quoque aliquid sum ; sin aliter, non 
recuso, quin quantum de illo libro, tantundem de mei 
iudicii fama detrahatur ^ » . 



1. Cf. Naumann, De fontihus et fide Bruti Ciceronis, p. 1-27 ; 
J. Martha, Brutus, introd., p. xi-xx. 

2. Att., 12, 52, 3. 

3. Att., 4, 13, 2. 

4. Fam., 6, 18, 4. 

§5. — Gapita doctrinae Ciceronis propria. 

Haec tamen omnia, quae non ad verbum e Graecis 
voluminibus expressa, sed a Cicerone cogitata conten- 
dimus, non idcirco nova probantur fuisse. Potuerunt 
enim ei scribenti permulta occurrere quae iamdudum in 
scholis rhetorum didicerat, a philosophis audierat, apud 
scriptores, Graecos praesertim, legerat. Potuit quoque, 
cum non integros libros in Latinum sermonem conver- 
teret, tamen variis operibus in scribendo uti, unde sub- 
tiliora artis praecepta sumeret. Et re quidem vera, in eius 
scriptis rhetoricis, paucae res sunt quae neque apud 
scriptores antiquiores reperiantur et ab ipso non modo 
cogitatae sed vere inventae et excogitatae esse videantur. 

Nam praecepta artis, quae uberius in libris de Inven- 
tione quam in ceteris explicantur, confitetur fere omnia 
ex antiquioribus scriptoribus esse libata ^ ; ridiculorum 
partitiones in secundo de Oratore, Graecorum quoque 
esse significat ^ ; quae nova videbantur et inaudita ple- 
risque, ea ipsa « pervetera ^ » erant : de ingenio et 
exercitatione arti praeponendis, de motibus animorum 
oratori pernoscendis, de communibus universi generis 
quaestionibus tractandis, de numeris non adstrictis, ut in 
poemate, sed remissioribus in oratione servandis. 
Itaque paucissima supersunt quae ab eo primum prolata 
dicantur ; non nulla tamen. 

Ac primum dilectus quidam rerum ab eo factus est, 
quippe qui rationem oratoriam antiquorum cum recen- 
tiorum praeceptis misceret ac temperaret. Ipse enim, 

1. Inv., 2, 2, 4 ; cf. 2, 3, 8. 

2. CoJliguntur a Graecis alia non nulla. De Or., 2, 71, 288. 

3. Or., 3, 12. 



. > 



86 CAPUT IV. — QUID CICERONIS IN ARTE RHETORICA PROPRIUM 

artis praecepta non reiciens, ea, cum altioribus quibusdam 
regulis coniungere, conatus est * ; ipse simul et de locis, 
partibus orationis, dicendi luminibus multa definite prae- 
cepit, et speciem egregiam oratoris perfecti e media — ut 
quidem putabat, — philosophia exprimere conatus est. 
Quare etiam si singula quae scripsit iam antea ab aliis 
essent scripta, tamen novum aliquid protulisset : collec- 
tionem illam et coniunctionem quae nullius ante eum 
fuisset. 

Sed aliud quiddam est : quae enim aliunde sumit, ipse 
leviter immutata et conformata tradit. Ridiculorum par- 
titiones e Graecis hausit ; sed quam necessariae essent 
oratori facetiae aut primus ostendit aut ceteris melius 
5 • illustravit. Nec mirum : ea enim quibus singulariter 
excellebat perfecti oratoris esse propria iudicabat ; 
quantum vero facetiis praestaret nemo ignorabat ^ ; ipse 
minus quam ceteri. 

Motus quoque animorum cum oratori pe^noscendos 
dictitat, hoc addit : oratorem maxime permovendis 
hominibus valere id « unum oratoris maxume proprium 
(( esse 3 )). Habebat enim adversarios, qui se Atticos 
dicebant, qui leni et aequabili oratione, tenui et angusto 
genere dicendi utebantur, animos permovere et inflam- 
mare aut non poterant aut nolebant. Ipse vero, cum 
maxime miserationibus, perorationibus iisque quibus 
homines vehementius commoventur, opus oratorium 
perficeret ^, in iis summam oratoris virtutem positam 
esse afiirmabat. 

1. Id Antiocho tribuit Kroll, Neue Jahrhiicher fiir das klassis- 
che Altertum, VI, 1903, p. 686-689 ; Rheinisches Museum, N. F., 
LVIII, 1903, p. 552-597 ; sed gratis, ut mihi quidem videtur. 

2. Drumann, VI, p. 523 ; Gurlitt, Rheinisches Museum, LVII, 
1902, p. 337. 

3. Brut., 93, 322 ; cf. 80, 279 ; 54, 200 ; Or., 21, 69 ; 37, 128. 

4. Drumann, VI, p. 638. 

Item, cum Attici aures non tenerent, non modo a 
corona sed etiam ab advocatis desererentur *, ipse vero 
attente et summo omnium plausu audiretur, commonet 
id ipsum veri oratoris proprium esse : populo placere ^. 
Attici multitudinis iudicium parvi faciebant, solos intel- 
Jegentes de oratore probando aut improbando iudicare 
posse contendebant ; Cicero demonstrat intellegentium 
iudicium cum multitudinis congruere ^. Id non aliunde 
sumpsit sed ad suam defensionem excogitavit. 

Haec tamen omnia minora ; jam veniendum est ad ali- 
quid maius. Oratori multarum rerum scientiam necessa- 
riam esse Cicero affirmat ; quae disciplinae maxime 
necessariae sint saepe commemorat ^. Philosophiam 
quidem in primis oratori colendam putat, sed ius quoque 
civile perdiscendum, historiam memoria tenendam, 
cetera quoque non neglegenda. Philosophiae necessita- 
tem a Platone et Academia eum didicisse scimus ^ ; iuris 
vero, historiae, ceterarumque rerum commendatio ipsius 
esse propria videtur. 

Contendit quidem vir doctissimus, von Arnim, hanc 
quasi discendi rationem a Philone excogitatam esse ^. 
Sed id nuUo argumento probatum est ^. Neque quicquam 
tale Cicero ullo verbo significavit, cum tamen quid 
Philoni deberet minime celare conaretur ^ et auctoritates 
quam plurimas libenter afferret. 

1. Brut., 84, 289. 

2. Brut., 49, 183-54, 200. 

3. Brut., Ihid. 

4. Supra, p, 14. 

5. Supra, p. 22-24. 

6. Dio, p. 97-111. 

7. Cf. H. Weil, Etudes sur Vantiquit4 grecque, p. 150-151 ; 
Curcio, Le opere retoriche, p. 119-122. 

8. Brut., 89, 306 ; Tusc, 2, 3, 9 ; Nat. Deor., 1, 3, 6; De Or., 
3, 28, 110. 

Maxime vero Ciceronem haec excogitasse inde vide- 
tur manifestum quod ut in ceteris, sic quoque in his per- 
fecti oratoris imaginem ad suae ipsius eloquentiae 
normam redigit*. Quae enim oratori commendat eadem 
ipse didicerat ^. Philosophiam, ius, historiam, cetera, 
quae in libris de Oratore cognoscenda monet, se didi- 
cisse in Bruto narrat. Immo earum rerum scientia se 
praestitisse ceteris et clarum evasisse non celat : 

Nam cum propter adsiduitatem in eausis et industriam, 
tum propter exquisitius et minime volgare orationis genus 
animos hominum ad me dicendi novitate converteram. Nihil 
de me dicam : dicam de ceteris, quorum nemo erat qui 
videretur exquisitius quam volgus hominum studuisse litte- 
risy quibus fons perfectae eloquentiae continetur, nemo 
qui philosophiam complexus esset, matrem omnium bene 
factorum beneque dictorum, nemo qui ius civile didicisset, 
rem ad privatas causas et ad oratoris prudentiam maxume 
necessariam, nemo qui memoriam rerum Romanarum 
teneret, ex qua, si quando opus esset, ab inferis locupletis- 
simos testes excitaret... Brut., 93, 321-322. 

Igitur conquisitis omnibus, quaecumque ad Giceronis 
de arte rhetorica placita pertinerent, non multa ipsius 
propria colligere potui. Errare tamen eos arbitror qui 
nihil omnino ipsius esse contendunt. Maxime, ut mihi 
videtur, illi absunt a vero qui quaedam eius opera rhe- 
torica tota e Graecis voluminibus ad verbum expressa 
censent. Sed neque iis adsentior qui ab eo nihil novum 
prolatum dicunt. Nam, praeter ipsam orationem scri- 
bendique elegantiam — quam ei eripere certe fas non 
est, — ipsius quoque proprius est rerum dilectus et spe- 
cies eloquentiae ex variis quasi elementis antiquis con- 

1 . Cf. Nixon, Proceedings of the Cambridge philological society, 
X, 1885, p. 8 ; cf. F. Miiller, Brutus eine Selbstvertheidigung des 
M. Tullius Cicero, p. 9-10. 

2. Boissier, Journal des Savants, 1899, p. 470-471 ; Courbaud, 
De Oratore, p. xv. 

flata sed tamen nova ; ipsius quoque momentum tantum 
in facetiis et permovendo positum, ipsius regula veri 
oratoris ex multitudinis iudicio dignoscendi ; ipsius deni- 
que ratio disciplinarum oratori discendarum. In ceteris, 
quorum pleraque aliunde sumpsit, etsi quid ipsius 
fuerit diiudicare plerumque non possumus, tamen quae- 
dam ab eo leviter immutata et correcta suspicamur : 
quod ipse his verbis insinuavit Catuli Antonio gratulan- 
tis * : « Nec enim te ista attigisse arbitrabar, quae dili- 
« gentissime cognosse et undique collegisse usuque 
« doctum, partim conrexisse video^ partim compro- 
« basse ^ » . 

1. Haec Catulus, in secundo de Oratore libro, Antonio ait, post- 
quam is totam de inventione et dispositione doctrinam exposuit. 

2. De Or., 2, 89, 362. 



CAPUT V 

Quatenus Cicero de praeceptis dicendi 
sententiam mutaverit 

Ut indolem, sic quoque mentem Ciceroni§ mobilem 
fuisse, ne illi quidem negant qui eum maxime laudare 
solent. Itaque mirum esset si de arte dicendi semper 
eadem quasi effata pronuntiasset. Neque ipse contendit 
se in eadem sententia mansisse, sed in Oratore ad 
Brutum haec scripsit : « Habes meum de Oratore^ 
« Brute, iudicium ; quod aut sequere, si probaveris, 
« aut tuo stabis, si aliud quoddam est tuum. In quo 
« neque pugnabo tecum neque hoc meum de quo tanto- 
« pere hoc libro asseveravi, umquam aflirmabo esse 
« verius quam tuum. Potest enim non solum aliud mihi 
« ac tibi, sed etiam mihimet ipsi aliud alias videri ^ ». 

Sane non omnes quasi motus opinionum eius ex scrip- 
tis quae reliquit aspicere licet. Sunt quidem libri rheto- 
rici ab adulescentulo conscripti ; libri de Oratore, cum 
esset quinquaginta duos annos natus ; Partitiones paulo 
postea ; Brutus, Orator, De Optimo Genere oratorum, 
Topica fere ultimis eius vitae temporibus. Inde quasdam 
eius varias opiniones invenimus. Sed quid iis annis, qui 
interiecti sunt inter haec scripta, Cicero senserit, non 
possumus, nisi ex iis paucis quae de arte dicendi in aliis 

1. Or., 71, 237. 

scriptis enuntiavit, diiudicare. Praeterea libris de Inven- 
tione una tantum ex quinque rhetoricae partibus tracta- 
tur ; de ceteris quattuor quid Cicero adulescens senserit 
potius suspicamur quam scimus. 

Cum tamen ex Ciceronis libris non nulla colligere 
possimus, non inutile visum est ea conferre quibus Tul- 
lianae rhetoricae progressus illustraretur *. 

Sed antequam quaeramus quid in ea procedentibus 
annis immutatum sit, animadvertendum est quaedam 
semper eadem mansisse. Numquam Cicero artem artis- 
que praecepta plane reiecit ^ ; ab ineunte aetate ad ulti- 
mos vitae annos persuasum habuit doctrinam de statibus 
oratori non ignorandam esse ^, locis quasi sedibus argu- 
mentorum mentem adiuvari, eumque qui locos nosset 
facilius posse « esse in disputando suum ^ » ; orationum 
varias partes esse distinguendas quarum singulae 
diversis praeceptis regerentur ^. De elocutione, memo- 
ria, actione, cum Cicero adulescens nihil scripserit, 
quae praecepta singula admiserit scire non possumus ; 
non tamen dubium est quin ea quae de his eloquentiae 
partibus a rhetoribus tradebantur avide tum arripuerit ^. 

1. Pauca ac disiecta de ea quaestione invcnias, nisi quod 
G! Heinicke, « De Ciceronis doctrina quae pertinet ad materiam 
« artis rhetoricae et ad inventionem » diligenter disputavit. 
Cf. quoque Bauerschmidt, Ergehnisse einer Vergleichiing zwischen 
Ciceros Sckriften de Oratore und Orator ; Merchant, De Ciceronis 
Partitionibus oratoriis, p. 73-74. 

2. Supra, cap. I. 

3. Inv., 1, 8, 10-12, 16; de Or., 2, 24, 104; 2, 26, 113; Part. or., 
9, 33 ; Or., 14, 45; Top., 24, 92; Tusc, 3, 33, 79. 

4. Fin., 4, 4, 10; cf. Inv., 2, 4, 12-59, 178; de Or., 2, 29, 163-40, 
173; Part. or., 2, 5-3, 8; 9, 33-14, 51; 21, 70-39, 138; Or., 14, 
44-15, 49 ; Top., 2, 7-20, 78. 

5. Inv., 1, 14, 19-56, 109; de Or., 2, 76, 307-81, 332; Part. 
or., 8, 27-17, 60 ; Or., 15, 50; 35, 122 ; Top., 26, 97-99. 

6. Divisionem quinque partium rhetoricae quae tunc distingue- 
bantur, in libris de Inventione (1, 7, 9) tradidit; primam solam 
tractavit, cum opus inchoatum reliquerit, 

Quae vero mutata sunt, ea ad duplex genus referun- 
tur : ad artis praecepta et ad latiores quasdam de 
dicendo sententias. Primum ea quae pertinent ad artis 
praecepta videamus. 

§ 1. — Qheiq 

Infinitas sine tempore et loco quaestiones quae Qheig 
vocabantur Cicero primum ab oratoris materia seiunxe- 
rat Hermagoramque reprehenderat quod eas oratori 
attribuisset. 

Nam Hermagoras quidem nec quid dicat attendere nec 
quid polliceatur intellegere videtur, qui oratoris materiam in 
causam et in quaestionem dividat, causam esse dicat rem, 
quae habeat in se controversiam in dicendo positam cum 
personarum certarum interpositione ; quam nos quoque 
oratori dicimus esse attributam ; quaestionem autem eam 
appellet, quae h^beat in se controversiam in dicendo posi- 
tam sine certarum personarum interpositione, ad hunc 
modum : « ecquid sit bonum praeter honestatem ? » « verine 
sint sensus ? » « quae sit mundi forma ? » « quae sit solis 
magnitudo ? » Quas quaestiones procul ah oratoris officio 
remotas facile omnes intellegere existimamus. Inv. , 1, 
6, 8. 

Postea autem, et « antiquorum » rationem et Acade- 
micorum secutus, eas maxime oratoris proprias iudica- 
vit, in iis se exercuit, iis maxime exornari orationem 
putavit. Quando sententiam de ea re mutaverit pro certo 
definire non possumus ; libenter crediderim, iam eo 
anno quo Philoni dedit operam * ; non tamen constat nisi 
de tempore quo libros de Oratore scripsit; tum enim 
certe communes quaestiones commendavit nec eas 
postea magni facere destitit. 

1. Bnit., 89, 306. 



§ 1. — ei(je'.<; 93 

Ornatissimae sunt igitur orationes eae quae latissume 
vagantur et a privata et a singulari controversia se ad uni- 
versi generis vim explicandam conferunt et convertunt... 
De Or., 3, 30, 120; cf. 2, 31, 133-134; 2, 32, 140. 

(Nemo erat)... qui dilatare posset atque a propria ac 
definita disputatione hominis ac temporis ad communem 
quaestionem universi generis oratorem traducere. Brut., 
93, 322. 

Hic excellens (orator) a propriis personis et temporibus 
semper, si potesty avocat controversiam ; latius enim de 
genere quam de parte disceptare licet, ut quod in universo 
sit probatum id in parte sit probari necesse ; — haec 
igitur quaestio a propriis personis et temporibus ad uni- 
versi generis orationem traducta appellatur Oeatc;. Or., 14, 
45-46 ; cf. 36, 125-126 ; Top., 21, 79. 

Ne me totum aegritudini dedam, sumpsi mihi quasdam 
tamquam G^ctsk; quae et TroXiTtxal sunt et temporum horum, 
ut et abducam animum ab^querelis et in eo ipso, de quo 
agitur, exercear. Eae sunt huius modi : El fxeveriov ^v ttI 
iraTptSt, TV)pavvouijLiv7)<; auT^c... In his ego me consultationibus 
exercens et disserens in utramque partem tum Graece, tum 
Latine, et abduco parumper animum a molestiis et twv 
irpoGpYou Tt delibero. Att., 9, 4 ; cf. 9, 9, 1 ; ad Quint., 3, 3, 
4 (supra, p. 17); Quintil., 10, 5, 11. 

Degustabis genus exercitationum earuniy quibus uti con- 
suevi, cum ea, quae dicuntur in scholis GeTixax; (al. GeTixa), ad 
nostrum hoc oratorium transfero dicendi genus. Parad. 
Prooem.. 5. 

Itaque recte Quintilianus ait : 

(Hermagoras) de hac arte mirabiliter multa composuit, 
cum, sicut ex Ciceronis quoque rhetorico primo manifestum 
est, materiam rhetorices in thesis et causas diviserit. Quod 
reprehendit Cicero, ac thesin nihil ad oratorem pertinere 
contendit totumque hoc genus quaestionis ad philosophos 
refert. Sed me liberavit respondendi verecundia, et quod 
ipse hos libros improbat, et quod in Oratore atque in his 
quos de Oratore scripsit, et Topicis, praecipit, ut a propriis 
personis atque temporibus avocemus controversiam, « quia 
« latius dicere liceat de genere quam de specie, et quod ih 
« universo probatum sit, in parte probatum esse necesse 
« sit ». Quintil., 3, 5, 14-15. 

§ 2. — Status et controvei^siae. 

Contendit vir dociissimus Ae. Thomas Ciceronem post 
scriptos de Inventione libros in nuUo iam opere rlietorico 
de constitutionibus verba fecisse K Quam sententiam cur 
ego non teneam ex iis Quintiliani TuIIique ipsius locis 
apparebit quos mox afferam quibusque diversas rationes 
statuum illustrare conabor ^ Animadvertit Quintilianus 
Ciceronem in Oratore tribus statibus (vel constitu- 
tionibus) usum esse, cum in libris de Inventione quattuor 
posuisset. 

A plurimis tres sunt facti generales status, quibus et 
Cicero in Oratore utitur, et omnia, quae aut in controver- 
siam aut in contentionem veniant, contineri putat, Sitne P 
quid sit P quale sit P quorum nomina apertiora sunt quam 
ut dicenda sint... Quintil., 3, 6, 44. 

Posuerat et Cicero, in libris rhetoricis, facti^ nominis, 
generis, actionis; ut in facto coniectura, in nomine finitio, in 
genere qualitas, in actione ius intelligeretur. Quintil., 3, 6, 50. 

Omnis res, quae habet in se positam in dictione ac discep- 
tatione aliquam controversiam, aut facti aut nominis aut 
generis aut actionis continet quaestionem. Inv., 1, 8, 10. 

Quoniam quicquid est quod in controversia aut in conten- 
tione versetur, in eo aut sitne, aut quid sit, aut quale sit, 
quaeritur : — sitne signis; quid sit definitionibus ; quale sit 
recti pravique partibus. Or., 14, 45 ; cf. 34, 121. 

Addere poterat Quintilianus eosdem tres status,qui in 
Oratore distinguuntur, et in libris de Oratore et in Par- 
titionibus et in Topicis esse usurpatos. 

1. <c Passe pour la division ou mieux le tableau des causes 
« (constitutiones) au premier livre. Maitres et 61eves croyaient 
« sans doute indispensable de le bien connaitre ; en fait, Ciceron 
<c s'est bien garde d'en rien dire dans ses autres traites » {Mor-r 
ceaux choisis,.... p. 82). 

2. Yide quoque de iis locis adnotationes quae insunt editionibus 
Piderit, Wilkins, Sandys, etc. ; Sapienza, p. 43-44 ; 43, n. 3. 

Ac primum naturam caiisae videat, quae numquam latet, 
factumne sit quaeratur, an quale sii^ Bn quod nomenhaheai, 
De Or., 2, 30, 132 ; cf. 2, 24, 104 ; 2, 26, 113. 

Quoniam igitur omne, quod in controversiam venit, id aut 
sit necne sit aut quid sit aut quale sit quaeritur, in primo 
coniectura valet, in altero definitio, in tertio ratio. Part. 
Or., 9, 33 ; cf. 29, 101-31, 108. 

Defensor aliquid opponat de tribus : aut non esse factum 
aut, si sit faclum, aliud eius facti nomen esse aut iure esse 
factum. Itaque aut infitialis, aut coniecturalis prima appel- 
letur, definitiva altera, tertia, quamvis molestum nomen 
hoc sit, iuridicialis vocetur. Top., 24, 92. 

Ex quibus concludi potest Ciceronem primo quattuor 
status numerandos putasse, postea quartum constanter 
reiecisse. 

A statibus, controversias scripti adulescens segrega- 
verat, Hermagoram secutus * ; eas postea statui quali- 
tatis plerumque subiunxit ; non tamen secum ipse in 
posterioribus scriptis semper constitit, neque videtur 
de istis maguo opere curasse. Numerum controversia- 
rum non semper eumdem statuit ; quinque earum 
genera in libris de Inventione posuerat ; postea tria 
tantum numeravit eaque modo ad ambiguum et contra- 
rium, modo ad solum ambiguum dixit esse referenda. 

Scripti controversia est ea quae ex scriptionis genere 
nascitur. Eius autem genera quae separata sunt a consti- 
tutionibusy quinque sunt... Primum genus de scripto et sen- 
tentia, secundum ex contrariis legibus, tertium ambiguum, 
quartum ratiocinativum, quintum definitivum nominamus. 
Inv., 1, 12-13, 17. 

Iterum autem peccanty quom genus hoc causarum, quod 
in scripti interpretatione versatur, ab illis causis, in quibus 
qualis quaeque res sit disceptatur, seiungunt, Nusquam 
enim tam quaeritur quale sit genus ipsum rei quam in 
scripto, quod totum a facti controversia separatum est. 
De Or., 2, 26, 112. 

1. Supra, p. 44. 

... Existere aulem controversias etiam ex scripti inter- 
pretatione, in quo aut ambigue quid sit scriptum aut 
contrariey aut ita, ut a sententia scriptura dissentiat, De 
Or., 1, 31, 140. 

Existit etiam ex scripti interpretatione saepe contentio, 
in quo nulla potest esse nisi ex ambiguo controversia. Nam 
illud ipsum. quod scriptum a sententia discrepat, genus 
quoddam liabet ambigui... ex contrariisque scriptis si quid 
ambigitur, non novom genus nascitur. sed superioris ge- 
neris causa duplicatur. De Or., 2, 26, 110. 

... Disceptatio ex scripti contentione existit, ut in ambi- 
guis disceptetur quid maxime significetur, in scripti senten- 
tiaeque contentione utrum polius iudex sequatur, in con- 
trariis scriptis utrum magis comprobandum sit. Part. or., 
31, 108. 

Ista sunt tria genera quae controversiam in omni scripto 
facere possint : ambiguum, discrepantia scripti et volun- 
tatis, scripta contraria. Top., 25, 96, 

Erit enim ei perspectum nihil ambigi posse, in quo non 
aut res controversiam faciat aut verba : res aut de vero 
aut de recto aut de nomine, verba aut de ambiguo aut de 
contrario. Nam si quando aliud in sententia videtur esse, 
aliud in verbis, genus est quoddam ambigui. Or., 34, 121. 

Non nullas alias ex subtilissimis partitionibus defini- 
tionibusque quas Graeci excogitaverant, Cicero aliter 
alio tempore tradidit, sive ipse discendo profecit, sive 
ista, quae minora iudicabat, non magna cura e variis 
rationibus arripere solebat ^ Gommemorare satis erit 
ea quae Quintilianus de statu negotiali et de conti- 
nentibus firmamentoque animadvertit. 

Nec me fallit, in primo Ciceronis rhetorico aliam esse 
loci negotialis interpretationem, cum ita scriptum sit : 
« Negotialis est in qua quid iuris ex civili more et aequitate 
« sit, consideratur ; cui diligentiae praeesse apud nos iuris- 
« consulti existimantur '. » Sed quod ipsius de his libris 



1. Cf. quoque supra, p. 46-47. Non nulla alia notavit Heinicke, 
praesertim, p. 23, 52, 101-103. 

2. Inv., 1, 11, 14. 

iudicium fuerit supra dixi *... Sed Cicero quidem his pul- 
cherrimos illos de Oratore substituit, ideoque culpari, tam- 
quam falsa praecipiat, non potest. Quintil., 3, 6, 58-60. 

Paulum in his secum etiam Cicero dissentit. Nam in 
Rhetoricis (quem ad modum supra dixi), Hermagoran est 
secutus ; in Topicis ex statu effectam contentionem xpivojjievov 
existimat ; idque Trebatio, qui iuris erat consultus alludens 
« qua de re agitur » appellat ; quibus id contineatur, « conti- 
« nentia, quasi firmamenta defensionis, quibus sublatis 
« defensio nuUa sit * » ; at in Partitionibus ^ oratoriis « firma- 
« mentum » quod opponitur defensioni, quia « continens », 
quod primum sit ab accusatore dicatur, « ratio » a reo, ex 
rationis et firmamenti quaestione « disceptatio » sit « iudi- 
« cationum ». Quintil., 3, 11, 18-19. 

Talia de quibus inter artis scriptores acerrima con- 
tentio erat, Cicero ita neglegenter tractabat ut in libris de 
Oratore, cum alia a Crasso, alia ab Antonio divisio adhi- 
bita esset, ipsum Crassum fecerit haec pronuntiantem : 

NiHiL SANE AD REM PERTiNET, si qua in re discrepavit ab 
Antoni divisione nostra partitio, Eadem sunt membra in 
utriusque disputatione, sed paulo secus a me atque ab illo 
partita ac tributa. De Or., 3, 30, 119. 

§ 3. — Orationum partes. 

Non multo plus Ciceronis intererat utrum quattuor in 
singulis orationibus partes an quinque, an sex, an etiam 
septem distinguerentur, modo in dispositione praecepta 
maximenecessariadeexordio, narratione, confirmatione, 
peroratione servarentur. Itaque in numerandis oratio- 
num partibus non modo libri de Inventione a posteriori- 
bus, sed posteriores inter se discrepant. 

Eae partes sex esse omnino nobis videntur : exordiuniy 



1. Quintil., 2, 15, 5-6 ; 3, 1, 20 ; cf. de Or., 1, 2, 5. 

2. Top., 25, 95. 

3. Part. Or., 29, 103. 

8 

narratiOy partitio, confirmatio ^ reprehensio, conclusio, 
Inv., 1, 14, 19. 

Etiam illa cognoram et acceperam, ante quam de re dice- 
remus, initio conciliandos eorum esse animos, qui audirent ; 
deinde rem demonstrandam ; postea controversiam consti- 
tuendam, tum id quod nos intenderemus confirmandum ; 
post, quae contra dicerentur refellenda; extrema autem 
oratione ea quae pro nobis essent, amplificanda et augenda, 
quaeque essent pro adversariis, infirmanda atque frangenda. 
De Or., 1, 31, 143. 

Atque haec ego non reprehendo, sed ante oculos posita 
esse dico, ut eas item quattuor, quinque sexve partis, 
VEL etiam septem — quouiam ahter ab aliis digeruntur — 
in quas est ab iis omnis oratio distributa. De Or., 2, 19, 79. 

Principia autem dicendi... De Or., 2, 78, 315... Narrare 
vero... De Or., 2, 80, 326. Sequitur, ut causa ponatur^ in 
quo videndum est quid in controversiam veniat. Tum sug- 
gerenda sunt firmamenta causae coniuncte et infirmandis 
contrariis et tuis confirmandis,., Quia neque reprehendi 
quae contra dicuntur possunt, nisi tua confirmes, neque 
haec confirmari, nisi illa reprehendas, idcirco haec et natura 
et utilitate et tractatione coniuncta sunt. De Or., 2, 81. 331. 
Omnia autem concludenda plerumque rebusaugendis... De 
Or,, 2, 81, 332, 

Quid ? orationis quot sunt partes ? — Quattuor, Earum 
duae valent ad rem docendam, narratio et confirmatio; ad 
impellendos animos duae, principium et peroratio. Part. 
or., 1, 4 ; cf., 8, 27. 

Quid enim iam sequitur, quod quidem artis sit, nisi ordiri 
orationem, in quo aut concilietur auditor, aut erigatur, aut 
paret se ad discendum ; rem breviter exponere et probabiH- 
ter et aperte, ut quid agatur intellegi possit ; sua confir- 
marcy adversaria everterCy eaque efiicere non perturhatCy 
sed singulis argumentationibus ita concludendis, ut efiicia- 
tur quod sit consequens iis quae sumentur ad quamque rem 
confirmandam ; post omnia perorationem infiammantem 
restinguentemve concludere? Or., 35, 122; cf., 15, 50. 
Non solum perpetuae actiones, sed etiam partes orationis 
isdem locis adiuvantur, partim propriis, partim communi- 
bus : ut in principiisy quibus ut benivoli, ut dociles, ut 
attenti sint qui audiant eificiendumst propriis locis ; itemque 
narrationes ut ad suos fines spectent... Quae autem sequi- 
tur narrationem fides^ ea persuadendo quoniam efBcitur, 

qui ad persuadendum loci maxume valeant dictum est in iis 
in quibus de omni ratione dicendi. Peroratio autem et alia 
quaedam habet... Top., 26, 97-98. 

De praecipuis tamen orationis partibus semper quae- 
dam praecepta putavit esse danda ; quamquam in 
secundo de Oratore libro non nuUa quae ipse et ante 
dixerat et postea iterum traditurus erat, visus est con- 
temnere, Aristotelis * ut videtur auctoritate permotus. 

Attentum monent Graeci ut principio faciamus iudicem 
et docilem ; quae sunt utilia sed non principii magis propria 
quam reliquarum partium; faciliora etiam in principiis, 
quod et attenti tum maxime sunt. quom omnia expectant, 
et dociles magis in initiis esse possunt. De Or., 2, 79, 323 ; 
cf. Inv., 1, 15, 20; Part. or., 8, 28-30; Or., 35, 122; Top., 
26, 97. 

Narrare vero quod breviter iubent, si brevitas appellanda 
est, quom verbum nullum redundat, brevis est L. Crassi 
oratio ; sin tum est brevitas, quom tantum verborum est, 
quantum necesse est, aliquando id opus est; sed saepe 
obest vel maxime in narrando... Apertam narrationem tam 
esse oportet quam cetera... De Or., 2, 80, 326-329 ; 
cf. Inv., 1, 20, 28; Part. or., 9. 31-32; Or., 35, 122; Top., 
26, 97. 

§ 4. — Locl. 

Ex omnibus doctrinae discrepantiis quae, in Ciceronis 
scriptis, de inventione et dispositione ^ reperiuntur, una 
est quam ipse alicuius momenti putarit : in libris de 
Inventione locos ad singula causarum genera accommo- 
datos Hermagoreo more tradidit ; postea vero eam ratio- 
nem ad instituendos adulescentes aptam sed magno 

1. Supra, p. 37. 

2. Quae de communibus quaestionibus (quae Oiveic vocabantur) 
supra (p. 15-17, etc.) notavimus potius ad materiam artis quam ad 
ipsam inventionem pertinent ; quamquam materia artis non semper 
ab inventione distinguebatur. 

oratore indignam iudicavit, alia topica ex quibus, ut ex 
Aristotelis topicis omnis ad omnem causam disputatio 
sumeretur, anteposuit. Gum enim orationem quam sae- 
pissime ad communem universi generis quaestionem 
traducendam putaret, locis ad definitas quaestiones 
accommodatis contentus esse non poterat. 
Sed de his iam ante disputavimus ^ 

§ 5. — Rhetorica de elocutione doctrina. 

De elocutione nihil Cicero adulescens conscripsit ; 
paucissima 'in Partitionibus, plura in tertio de Oratore 
ac praesertim in Oratore ; sed tamen in his duobus ope- 
ribus non tam artis praecepta dedit quam de oratione 
disputavit. Discrimina igitur non multa notanda sunt. 

Divisionem elocutionis a rhetoribus adhiberi solitam 
in libris de Oratore usurpavit, cum scripsit « Quinam 
« igitur dicendi est modus melior... quam ut Latine, ut 
(( plane, ut ornate, ut ad id quocumque agetur apte con- 
(( gruenterque dicamus ^ ». Quae deinde disputavit ad 
illa quattuor rettulit ^. Longe aliter in Oratore : ibi enim 
vix huius quadripertitae partitionis vestigium aliquod 
reperitur *. 

Lumina orationis quae apud artis scriptores magnum 
locum tenebant ^, in utroque opere enumeravit ® ; sed in 
Oratore brevius, sive alio fonte usus est, sive quaedam 

1. Supra, p. 15-16, 35-36. 

2. De Or., 3, 10, 37 ; cf., 1, 32, 144. 

3. De Or., 3, 14, 52; 3, 52, 199 ; 3, 55, 210. 

4. Or., 24, 79. 

5. Cf. ad Her., 4, 13, 18-55, 69. 

6. De Or., 3, 53, 202-54, 208; Or., 39, 135-40, 139. Qui loci 
saepe inter se collati sunt : cf. Bauerschmidt, p. 39-43 ; Linder- 
bauer, De verborum mutuatorum et peregrinorum apud Ciceronem 
usu et compensatione, II, p. 20-25 ; Causeret, p. 183-198. 

quae ante admiserat inter lumina orationis non esse 
recensenda perspexit. Consulto id factum esse Quinti- 
lianus censet. 

M. TuUius multas (figuras) in tertio de Oratore libro 
posuit, quas in Oratore postea scripto transeundo videtur 
ipse damnasse ; quarum pars est quae sententiarum potius 
quam verborum sit, ut imminutio, improvisum, imago, sibi 
ipsi responsio, digressio, permissio, contrarium (hoc enim 
puto quod dicitur ivavcioTT);) sumpta ex adverso probatio. 
Quaedam omnino non sunt figurae, sicut ordo, dinumera- 
tio, circumscriptio, sive lioc nomine significatur compre- 
hensa breviter sententia, sive finitio. Quintil., 9, 3, 90-91. 

De numeris quid Cicero adulescens senserit difScile 
est iudicare, cum nihil tum de elocutione scripserit. Dili- 
genter tamen inspicienti prima eius scripta, manifestum 
est illum tunc non tam accurate numerosam orationem 
sectatum esse quam postea, non tamen omnino eam 
neglexisse ^ Cum de ea re scribere coepit, iamdiu clau- 
sulas ab Asianis ^ usurpari solitas ipse quoque fere 
solas adhibere coeperat. Non tamen multa praecepta de 
numeris in tertio de Oratore libro tradidit. Pluravero in 
Oratore, quamquam doctrinam suam potius amplificavit 
quam emendavit. In utroque opere docuit numerum 
quemdam in oratione sed eum remissiorem quam in 
carminibus servari oportere ^ ; quibus tamen quasi par- 

1. De Tullianis numeris, his temporibus, permulti scripserunt, 
ex quibus hos praecipue nominandos censeo : Wiist, De clausfila 
rhetorica quae praecepit Cicero quatenus in orationibus secutus 
sit ; E. Miiller, De numero Ciceroniano ; Norden, Die antike 
Kunstprosa, p. 930-939 ; Bornecque, La prose metrique dans la 
correspondance de Ciceron ; WolfF, De clausulis Ciceronianis ; 
Zielinski, Das Clauselgesetz in Ciceros Reden; L. Havet, article 
« Prose metrique », dans La Grande Encyclopedie, XXVII, p. 804. 
Nos quoque aliquantulum superioribus addere conati sumus in 
altera thesi, Etude sur le style des discours de Ciceron, p. 143-278, 
289-294, 313, 339-340, etc. 

2. Supra, p. 48. 

3. De Or., 3, 48, 184; Or., 57, 195-196 ; cf., 56, 187. 

tibus hi numeri constituantur enodatius in Oratore 
explicat K De clausulis unam tantum sententiolam 
subobscuram in tertio de Oratore scripserat ; plura vero 
in Oratore praecepta tradit. 

Duo enim aut tres fere sunt extremi servandi et notandi 
pedes, si modo non breviora et praecisa erunt superiora, 
quos aut chorios aut heroos aut alternos esse oportebit, aut 
in paeane illo posteriore, quem Aristoteles probat, aut ei 
pari cretico *. De Or., 3, 50, 193. 

Insistit autem ambilus modis pluribus, e quibus unum est 
secuta Asia maxime, qui dichoreus vocatur, cum duo extremi 
chorei sunt, id est e singulis longis et brevibus... Cadit autem 
per se ille ipse praeclare, quo etiam satietas formidanda est 
magis... Sed sunt clausulae plures, quae numerose et iucunde 
cadant. Nam et creticusy qui est e longa et brevi et longa, 
et eius aequalis paean^ qui spatio par est, syllaba longior, 
quam commodissime putatur in solutam orationem inligari, 
cum sit duplex... Ne spondius quidem funditus est repudian- 
dus... Ne iamhus quidem qui est e brevi et longa, aut par 
choreo qui habet tris breves trochaeus sed spatio par, non 
syllabis, aut etiam dactylus^, qui est e longaet duabus bre- 
vibus, si est proximus a postremo, parum volubiliter perve- 
nit ad extremum, si est extremus choreus aut spondius... 
Dochmius autem e quinque syllabis, brevi, duabus longis, 
brevi, longa, ut est hoc « Amicos tenes », quovis loco aptus est, 
dum semel ponatur : iteratus aut continuatus numerum aper- 
tum et nimis insignem facit. Or., 63, 212-213 ; 64, 215-218. 

§ 6. — Memoria. Actio. 

De memoria et actione nihil occurrit unde Ciceronis 
sententiam aliquando esse mutatamputemus. Memoriam 

1. Or., 41, 140; 71, 236. 

2. Ita codices. Num quid emendandum sit diiudicare non audeo. 
Yir doctissimus, C. Wilkins, postquam de hoc loco disputavit, his 
verbis concludit : « The construction remains obscure, and it 
seems probable that something is lost » (De Oratore, p. 515). 

3. De dactylo maxime inter se pugnant quae Cicero in tertio 
de Oratore et in Oratore docuit; quae tamen conciliare conatus est 
Yossius (Commentariorum rhetoricorum, II, p. 438). 

semper oratori maxime necessariam et diligenter colen- 
dam putavit * ; sed de ea, in libris de Oratore ^ pauca, in 
Oratore ^ nulla praecepta dedit. Actioni Demosthenem 
recte et primas et secundas et tertias tribuisse ipse ter 
affirmavit ^ ; sed de hac quinta rhetoricae parte breviter 
ipse praecepit ; eademque fere quae in tertio de Oratore ^ 
exposuerat in Oratore ^ contraxit. In Partitionibus "^ 
autem, de memoria et actione paucissima reperiuntur, 
eaque cum ceteris eius scriptis plane congruunt. 

§.7. — Eruditio. Quo tempore Cicero coeperit 

eam necessariam dicere. 

Sed est aliud quiddam in Ciceronis rhetoricis scrip- 
tis, praeter illa quae de inventione, dispositione, elocu- 
tione, memoria, actione, post innumeros rhetores, 
praecepit. Latiorem enim quamdam et perfectiorem 
eloquentiae formam descripsit ; in eaque adumbranda 
maxime progressus eius agnoscitur. Cum libros de 
Inventione scripsit, omnia praeceptis artis tribuebat ; 
innumeras partitiones argumentorum, innumeras de 
singulis orationum partibus regulas dicendi enumera- 
bat; quindecim indignationis locos, sedecim conquestio- 
nis diligentissime persequebatur, conabaturque nihil e 
tam pretiosa supellectili praetermittere. His minutiori- 

1. Part. or., 7, 26; De Or., 1, 5, 18; 2, 85, 350-88, 360; Brut., 
60, 217-61, 219; 63, 227; 76, 265 ; 88, 301; Ac, 2, 1, 2; Cat. mai., 
7, 21-22; 11, 38. 

2. De Or., 2, 85, 350-88, 360. 

3. « De memoria nihil est hoc loco dicendum, quae communis 
est multarum artium ». Or., 17, 54. 

4. De Or., 3, 56, 213 ; Brut., 38, 142; Or., 17, 56. 

5. De Or., 3, 56, 213-61, 227. 

6. Or., 17, 54-18, 60. 

7. Part. or., 7, 25-26. 

bus totam dicendi artem contineri persuasum habebat 
nec quicquam aliud requiri, quantum eius scripta 
declarant, suspicabatur. Postea vero artis praecepta 
non quidem reiecit sed minime sufficere intellexit nisi 
esset in oratore ingenium, exercitatio, maxime rerum 
multarum scientia. Neque eo solum tempore quo libros 
de Oratore scripsit, ita sentire coepit, sed iamdiu id ei 
persuasum fuisse ex quibusdam indiciis suspicamur. 

Jam in Divinatione, cum Caecilium accusando Verri 
imparem demonstrat, etsi multa e volgari rhetorum dis- 
ciplina depromit in eloquentiae munere describendo, 
tamen ea liberiore quodam modo effert, oratorique praeter 
ipsam rhetoricam, praeter ingenium et exercitationem, 
multas quoque litteras necessarias esse significat : 

Quid ? illa, Caecili, contemnendane tibi videntur esse, 
sine quibus causa sustineri, praesertim tanta, nuUo modo 
potest? aliqua facultas agendi^ aliqua dicendi consuetudo, 
aliqua in foro, iudiciis, legibus, dMiratiOy aui exercitatio ?... 
Putasne te posse de maximis acerbissimisque rebus cum 
causam sociorum fortunasque provinciae, ius populi Ro- 
mani, gravitatem iudicii legumque susceperis, tot res, tam 
graves, tam varias, {foce, memoriay consiliOy ingenio susti- 
nere? putasne te posse, quae C. Verres in quaestura, quae 
in legatione, quae in praetura, quae Romae, quae in Italia^ 
quae in Achaia, Asia, Pamphyliaque peccarit, ea, quem ad 
modum locis temporibusque diversa sint, sic criminibus et 
oratione distinguere ? putasne te posse, id quod in huius 
modi reo maxime necessarium esty facere, ut quae ille libi- 
dinose, quae nefarie, quae crudeliter fecerit, ea aeque 
acerba et indigna videantur esse hisy qui audient atque 
illis visa sunt, qui senserunt ? Magna sunt ea quae dico, 
mihi crede; noli haec contemnere: dicenda, demonstranda, 
explicanda sunt omnia ; causa non solum exponenda, sed 
etiam graviter copioseque agenda est ; perficiendum est, si 
quid agere aut proficere vis, ut homines te non solum 
audiant, verum etiam libenter studioseque audiant, In quo si 
te multum natura adiuvaret, si optimis a pueritia disci- 

PLINIS ATQUE ARTIBUS STUDUISSES, £T IN HIS ELABORASSES, SI 

LiTTERAs Graecas Athenis noii Libybaei, Latinas Romae, 
non in Sicilia didicisses, tamen esset magnum tantam cau- 
sam, tam expectatam, et diligentia consequi et memoria 
complecti et oratione expromere et voce ac viribus susti- 
nere. Div. Caec, 11, 35; 12, 37-39 ; cf. 12, 40-14, 47. 

In oratione pro Archia, postquam ingenium, exerci- 
tationem, « rationem » quoque aliquam in oratore 
requiri commemoravit ^ doctrina et litteris eloquen- 
tiam ali puchris verbis demonstrat : 

An tu existimas aut suppetere nobis posse, quod cotidie 
dicamus in tanta varietate rerum nisi animos nostros 
doctrina excolamus, aut ferre animos tantam posse conten- 
tionem nisi eos doctrina eadem relaxemus ? Ego vero fateor 
me his studiis esse deditum. Ceteros pudeat, si qui ita se 
litteris abdiderunt, ut nihil possint ex iis neque ad commu- 
nem adferre fructum neque in aspectum lucemque proferre ; 
me autem quid pudeat, qui tot annos ita vivo, iudices, ut a 
nullius umquam me tempore aut commodo, aut otium meum 
abtraxerit, aut voluptas avocarit, aut denique somnus retar- 
darit? Quare quis tandem me reprehendat, aut quis mihi 
iure succenseat, si quantum ceteris ad suas res obeundas... 
conceditur temporum,.. tantum mihi egomet ad haec studi 
recolenda sumpsero ? Atque hoc eo mihi concedendum est 
magis, quod ex his studiis haec quoque crescit oratio et 
FAcuLTAs • quae quantacumque in me est, numquam amico- 
rum periculis defuit. Arch., 6, 12-13. 

Quae vero in oratione pro Archia tam breviter expres- 
serat, ea, septem post annis, in libris de Oratore expli- 
cavit : oratoris animum « doctrina » excolendum. Tunc 
multarum rerum scientiam percipiendam demonstravit, 
quae disciplinac maxime colendae essent definivit, non 
modo legendos poetas aliosque scriptores sed discendam 
philosophiam, historiam, ius civile, cetera etiam si fieri 
posset 3. Quam vero discendarum rerum rationem in 

1. Arch., 1, 1 ; supra, p. 23. 

2. Id est oratoria facultas (Sv dia duoTv). 

3. Supra, p. 13-15. 

libris de Oratore expresserat, eam numquam abiecit, ea 
quasi norma ad diiudicandos oratores in Bruto usus est ^, 
eam breviter in Oratore ^ adumbravit. 



§8. — Alia quaedam, in quibus rhetoricam 
ad sui similitudinem direxit, aut ad Atti- 
corum dissimilitudinem. 

Maxime valere in oratione facetias Cicero in libris de 
Oratore primum commonuit ; nullam de ea re mentionem 
in libris de Inventione fecerat, quamquam eam postea ad 
inventionem pertinere iudicavit. Nec mirum : in primis 
enim Rhetoricis suis volgaria praecepta descripserat ; ut 
vero proprium iudicium de eloquentia habere coepit, 
quantum valerent in dicendo ioci facile animadvertit ; 
cumque se salibus et lepore Romanis omnibus praestare 
sentiret, facile id summi oratoris esse existimavit. 
Itaque, cum libros de Oratore scripsit, multa de facetiis 
interposuit ^, multa etiam in Bruto ^, non nulla in 
Oratore ^. 

Quia autem non minus permovendorum animorum fa- 
cultate quam iocandi festivitate excellebat, illud quoque 
sibi persuasit maxime commovendis animis opus orato- 
rium fieri. Quod in libris de Inventione minime affirma- 
verat ^, in Divinatione non obscure significavit "^^ in 

1. Brut., 43, 161; 45, 167 ; 59, 214; 67, 236. 237; 70, 247; 
93, 322. 

2. Or., 34. 119-120. 

3. De Or., 1, 5, 17 ; 2, 54, 216-71, 289. 

4. Brut., 34, 128 ; 38, 143 ; 45, 158 ; 44, 164 ; 93, 322 ; etc. 

5. Or., 26, 87-90. 

6. Indignationis quindecim, conquestionis sedecim locos enumerat 
(Inv., 1, 53, 100-56, 109) ; minime vero ait permovendi facultatem 
ceteris praestare. 

7. Div. Caec, 12, 38. 

libris de Oratore * plane et aperte expressit. Postquam 
vero ab Atticis 2 qui exiliter et quiete dicebaiit accusatus 
est quod tuihidus et Asianus esset, tum contra eos 
maxime probare conatus est neminem magnum oratorem 
esse, nisi qui homines vehementius commoveret. 

Quo magis autem ab Atticis impugnabatur, eo cons- 
tantius perfecti oratoris speciem ad suae eloquentiae 
normam dirigebat. lam antequam Attici controversiam 
moverent, amplum et ornatum dicendi genus in summis 
oratoris laudibus posuerat ^ ; postquam vero Attici or- 
natum orationis, quem ipsi attingere aut nolebant, aut 
non poterant, publice spernere coeperunt, tum Cicero 
eum acerrime defendit, tria genera dicendi accurate 
descripsit ; primum tenue et nudum Atticis concessit ^, 
sed statim addidit esse aliud uberius et robustius ^, 
neque hoc ipso perfectum oratorem esse contentum 
nisi exstaret idem « amplus, copiosus, gravis, ornatus. 



1. « Qui aut breviter aut summisse dicunt, docere iudicem 
« possunt, commovere non possunt; in quo sunt omnia. » De Or., 
2, 53, 215. 

2. Quanta fuerit Ciceroni cum Atticis pugna narrandum non est 
cum multi iam de ea re disseruerint. Inter quos vide : Lantoine, De 
Cicerone contra Atticos disputante ; Gache et Piquet, Ciceron et 
ses ennemis litteraires (= Jahn, Brutus Einleitung) ; J. Martha, 
Brutus, Introd., p. ix-xi ; O. Harnecker, Cicero und die Attiker, 
Neue Jahrhiicher fur Philologie und Pddadogik, CXXV, 1882, 
p. 601-611 ; Radermacher, Veher die Anfdnge des Atticismus, 
Rheinisches Museum, N. F., \A\, 1899, p. 351-374 ; Calvus, ed. 
Plessis-Poirot ; Wilamowitz-MoellendorfF, Asianismus und Atti- 
cismus, Hermes, XXXV, 1900, p. 1-52 ; Curcio, De Ciceronis et 
Calvi reliquorumque Atticorum arte dicendi quaestiones ; Schlit- 
tenbauer, Die Tendenz von Ciceros Orator ; Haenni, Die littera- 
rische Kritik in Ciceros « Brutus », p. 14-15, 57-62; J. Girard, 
Etudes sur Veloquence attique, p. 66-69, 71 ; Norden, Die antike 
Kunstprosa, p. 219-221. 

3. De Or., 3, 14, 53. 

4. Or., 23, 75; 25, 83; 26, 90. 

5. Or., 26, 91. 

« in quo profecto vis maxima est * » ; neminem vere 
eloquentem esse nisi cuius oratio aliquando cursu magno 
sonituque ferretur, qui « et humilia subtiliter et alta 
« graviter et mediocria temperate posset dicere ^ ». 

Numeros Attici neglegebant, spernebant ^ ; numeros 
igitur Cicero in Oratore defendit eisque plus etiam 
quam in libris de Oratore tribuit ^. Vulgi iudicium Attici 
contemnebant ; vulgi iudicium Gicero magni faciendum 
esse demonstrat ^. 

De iis omnibus quamdiu pugna fuit, Cicero secum 
constitit, eaque quae semel contra Atticos statuerat 
postea semper defendit. Unam tantum accusationem 
paulo aliter in Oratore atque in Bruto refellere conatus 
est : Asiatica in eo vitia qui eum insectabantur repre- 
hendebant. In Bruto Asiaticorum oratorum causam sus- 
cepit, eis se plurimum debere non negavit ® neque 
infacete de Menippo Stratonicensi scripsit : « Si nihil 
« habere molestiarum nec ineptiarum Atticorum est, hic 
« orator in illis numerari recte potest ^ ». Postea vero, 
cum Asiaticos oratores vix defendi posse animadvertisset, 
ne illis adnumeraretur, eorum vitia acrius vituperare 
coepit; vitiosam abundantiam ^, morem ululanti voce 

1. Or., 28, 97 ; cf. Tusc, 1, 26, 64; 2, 1, 3-4. 

2. Or., 29, 100. 

3. Cf. Schlittenbauer, p. 197-198, 228-229, 235-236. Miror id 
negari a viro doctissimo H. Bornecque (La prose metrique dans la 
correspondance de Ciceron, p. 94-95 ; Revue de philologie, XXIX, 
1905, p. 49). Neque mihi quicquam persuadetur his Bruti clausulis 
« imperare quam alicui servire », « nulla condicio est » (Quintil, 
9, 3, 95 ; Bornecque ibid.). Nihil enim in tali quaestione ex duobus 
exemplis concludi potest ; neque totus hic Bruti locus (in quo non 
duo sed tria vel quattuor membra sunt) mihi numerosus videtur. 

4. Or., 41, 140-71, 236. 

5. Brut., 49, 183-54, 200. 

6. Brut., 91, 314-316. 

7. Brut., 91, 315. 

8. Opt. gen. Or., 3, 8. 

pronuntiandi *, inculcata denique inania verba, quasi 
complementa numerorum 2. 

Si ex Ciceronis scriptis quid in eius mente de elo- 
quentia mutatum sit colligere conamur, multa quidem 
diversa artis praecepta reperimus sed unam tantum 
mutationem quae magni momenti sit : cum libros de 
Inventione scripsit, rhetorum doctrinam fere solam 
sequebatur, nec videbatur suspicari alia multa praeter 
eorum « artes » ad conformandam eloquentiam requiri ; 
vix pauca e dialecticis in argumentatione sumebat. 
Postea vero, « antiquos » simul et Academicos recentio- 
res secutus, plus ingenio, exercitationi, doctrinae prae- 
sertim tribuere coepit quam a plerisque tribui solebat; 
simul Hermagoreis locis topica communia, declamatorio 
generi Qeaeig anteposuit ; ea denique quibus ipse excel- 
lebat perfecti oratoris maxime propria iudicavit : face- 
tias, permovendorum animorum facultatem, orationem 
ornatam atque numerosam ; eas quoque disciplinas 
quibus operam dederat maxime necessarias esse dixit. 
Ita paulatim in eius mente species quaedam eloquen- 
tiae formata est, iam non ad rhetorum praecepta sed ad 
TuIIianae eloquentiae normam directa. 

Quo tempore haec ^utatio facta sit pro certo affirmari 
nequit; sed certe, diu antequam Cicero libros de Oratore 
scriberet, facta est. Nova tamen illa de arte dicendi sen- 
tentia in Divinatione et in oratione pro Archia insinuata 
plene expressa non est donec tres de Oratore libri editi 
sunt. Postea vero numquam Cicero ab ea discessit. Ea 
quidem quae impugnata erant in meliore lumine collo- 
cavit ; praecepta quoque plura de quibusdam tradidit ; 
sed ex iis quae in libris de Oratore affirmaverat, nihil, 
quod magni momenti esset, umquam negavit. 

1. Or., 8, 27. — 2. Or., 69, 230. 

In Ciceronis oratoriis libris duo reperiuntur inter se 
maxime dissimilia : artis praecepta, quibus praecipue 
libri de Inventione, Partitiones, Topica abundant ; aliae 
quaedam rationes, aut ab antiquis repetitae, aut ab ipso 
perpolitae. Utram ex his rhetoricae suae doctrinae par- 
tibus pluris aestimarit non est dubium. Praecejfta artis 
non quidem neglegebat — qui de iis usque ad ultimum 
aetatis annum scripserit, — sed tamen « communia » * 
iudicabat ; non tam iis exponendis quam aliis exquisitio- 
ribus, quae maxime de doctrina oratori necessaria 
scripserat, civibus suis se profuisse arbitrabatur. 
NoYom quiddam se attulisse, quod rhetorum cantilenis 
longe praestaret, suosque rhetoricos libros etiam 
Graecis anteponendos esse 2 sibi persuaserat. Quodsi 
speravit se suis libris id perfecisse ut postea ratio sua 
praeceptis artis anteferretur, vehementer erravit. Secuti 
quidem eum sunt Tacitus ^ et Quintilianus ^ ; sed Quin- 
tilianus ipse, etsi de rebus oratori discendis scripsit, 
non tanti id esse putavit quanti TuIIius iudicarat, 
maioremque curam in exponendis praeceptis artis ad- 

1. Fam., 1, 9, 23. 

2. De Or., 3, 24, 95. 

3. Dial. Or., 30-32; 35. 

4. Quintil., 1, 10; 12, 2-4. 

hibuit. Postea vero fere omnia, quae Cicero magni 
fecerat, derelicta sunt. Apud « Rhetores Latinos mino- 
res » nihil fere invenitur nisi praecepta artis. Immo ex 
Ciceronis scriptis ea quibus suum instituendi genus 
propugnabat paulatim fere oblivione obruta sunt; libri 
vero de Inventione, quos ut aetate sua usuque indi- 
gnos abiecerat, pluris fieri coeperunt ; de iis commen- 
tarii longissimi et subtilissimi confecti sunt ; ne denique 
quicquam deesset illi quasi ironiae, quae rebus ipsis 
inhaeret, Ciceroni tributa est una ex his artibus quas 
ipse aspernabatur ; per multa saecula, cum libri de 
Oratore, Brutus, Orator in tenebris iacerent, saepe 
laudabantur Ciceronis « rhetorica prima » et « rhetorica 
secunda », id est libri de Inventione quibus ipse, ut ait 
Quintilianus, alios « substituerat » et libri ad Heren- 
nium quos artibus exilioribus adnumerabat. Non tamen 
eius inutilis labor fuit : tandem enim factum est ut 
quantum eius doctrina scriptoribus artis praestaret 
agnosceretur. 

